তেত্ৰিশ কৌটি দেৱ মন্দিৰ - অসমীয়া ৱিকিপিডিয়া\nতেত্ৰিশ কৌটি দেৱতা\nশ্ৰী শ্ৰী তেত্ৰিশ কৌটি দেৱ মন্দিৰ অসমৰ কামৰূপ মহানগৰ জিলাৰ গুৱাহাটী মহানগৰীত অৱস্থিত। ১৯৭৩ চনত এই মন্দিৰ স্থাপিত হয়। বহুবছৰ ধৰি এই মন্দিৰটোৱে হিন্দু ধৰ্মৰ ভক্তসমাজৰ মাজত বিশেষ গুৰুত্ব বহন কৰি আহিছে।\n1 উৎপত্তিৰ ইতিহাস\n2 উদ্ধাৰ হোৱা বস্তুসমূহ\n3 দৈনিক পূজা-অৰ্চনা\n4 মন্দিৰৰ পৰিচালনা আৰু বৰ্তমান পৰিস্থিতি\nউৎপত্তিৰ ইতিহাস[সম্পাদনা কৰক]\nউৎপত্তিৰ কাহিনী ওদালবাক্ৰা গাঁৱৰ পৰা আৰম্ভ হয়। এই ওদালবাক্ৰা গাঁও গুৱাহাটিৰ কাহিলীপাৰা অঞ্চলত অৱস্থিত। গাঁৱৰ বাসিন্দাবোৰ মূলত: ৰাভা-কছাৰী জনগোষ্ঠীৰ। ১৯৬৪ চনত এই গাঁওখন ডাঠ হাবি আৰু ডাঙৰ ওখ শিলেৰে ভৰা আছিল। সেই সময়ত ৰেংথং ৰাভা আৰু সূৰ্য ৰাভা নামৰ দুজন লোকে এদিন চিকাৰৰ উদ্দেশ্যে সেই শিলবোৰৰ ওপৰত (নৰকাসুৰ পাহাৰ এলেকা) বিচৰণ কৰি আছিল। তেনে সময়তে হাবিৰ ক’ৰবাৰ পৰা বিশাল বাদুলি এটা তেওঁলোকৰ সন্মুখেৰে উৰি আহি সেই ওখ শিলবোৰৰ ফাঁকত সোমাই গ’ল। তেওঁলোকে বাদুলিটোক ধৰাৰ উদ্দেশ্যে তাক অনুসৰণ কৰি এটা অন্ধকাৰ শিলৰ গুহাৰ মাজত সোমাই গ’ল। তেতিয়া সেই গুহাৰ মাজেৰে গৈ থাকোতে তেওঁলোকে কিবা বস্তু আন্ধাৰত জিলিকি থকা দেখা পালে। তেতিয়া তেওঁলোকে সেই বস্তুটো বাহিৰলৈ আনি ধুই-পখালি চাই যে সেইটো এটা শংখ। এইদৰে তেওঁলোকে আকৌ পিছদিনাখন সেই একেটা গুহাৰ পৰা আৱিস্কাৰ কৰিলে ২৩ টা মূৰ্তি। এনেদৰে আন এদিনাখন আকৌ ১০ টা মূৰ্তি আৰু টিলিঙা কিছুমান ওলাল এই মূৰ্তিবোৰ ঘাইকৈ ব্ৰঞ্জেৰে নিৰ্মিত বিভিন্ন হিন্দু দেৱ-দেৱতাৰ মূৰ্তি আছিল। সেই মূৰ্তিবোৰকে লৈ সেই ঠাইতে এই মন্দিৰৰ স্থাপন হৈছিল। হিন্দু ধৰ্মৰ মতে হিন্দু দেৱ-দেৱীৰ মুঠ সংখ্যা হ’ল ৩৩ কোটি। সেই উদ্ধাৰ হোৱা মূৰ্তিসমূহৰ মুঠ সংখ্যা আছিল ৩৩ টা। গতিকে এই ৩৩ টা মূৰ্তিয়ে ৩৩ কোটি ভগৱানৰ অস্তিত্ব বহন কৰিছে বুলি বিশ্বাস কৰি মন্দিৰৰ নাম "শ্ৰী শ্ৰী তেত্ৰিশ কৌটি দেৱ মন্দিৰ" হিচাপে নামাকৰণ কৰা হয়। বৰ্তমান এই মন্দিৰৰ লগতে চতুৰ্থ অসম আৰক্ষী বাহিনীৰ চকী আছে। ইয়াৰে বেটেলিয়ান সকলেই ১৯৭৩ চনত এই মন্দিৰ স্থাপন কৰি দিছিল।\nউদ্ধাৰ হোৱা বস্তুসমূহ[সম্পাদনা কৰক]\nউদ্ধাৰিত বস্তুবোৰৰ মুঠতে ৩৩ টা মূৰ্তি আৰু কিছুমান অন্য বস্তু আছিল। ইয়াৰে বৰ্তমান কিছুমান অসম ৰাজ্যিক সংগ্ৰহালয়ত আৰু বাকীখিনি এই মন্দিৰত আছে। এইবোৰ হ’ল- চাৰিটা বিষ্ণুৰ মূৰ্তি, দুটা সূৰ্যদেৱতাৰ মূৰ্তি, এটা মনসাদেৱীৰ মূৰ্তি, এটা গণেশৰ মূৰ্তি, এটা ইন্দ্ৰদেৱতাৰ মূৰ্তি, শিৱৰ মূৰ্তি, বুদ্ধদেৱৰ মূৰ্তি, ৰাধাৰ মূৰ্তি, নটৰাজৰ মূৰ্তি, কিছুমান অচিনাক্ত মূৰ্তি (টুকুৰা আকাৰত), এটা মুখালিংগ, এটা শংখ আৰু দুটা টিলিঙা। ইয়াৰে ভিতৰত বৃহত্তম মূৰ্তিটো হৈছে ইন্দ্ৰদেৱতাৰ। এই মূৰ্তিটোৰ আকাৰ ৩২ x ১৬ ছে: মি:। এই মূৰ্তিটো গোটেই ভাৰতৰ ভিতৰতে অদ্বিতীয় পৰ্যায়ৰ। মূৰ্তিবোৰ ঘাইকৈ ব্ৰঞ্জেৰে নিৰ্মিত। বৰ্তমান পুৰাতত্বৰ জগতত সেই মূৰ্তিসমূহ ‘নৰকাসুৰ পাহাৰত আৱিষ্কৃত সমল’ অথবা ইংৰাজীত “আৰ্কিঅ’লজিকেল ফাইণ্ডছ এট নৰকাসুৰ হিলছ” নামেৰে অতিকৈ প্ৰখ্যাত। অসমৰ প্ৰখ্যাত পুৰাতাত্বিক পণ্ডিতদ্বয় ড0ৰবীন্দ্ৰ নাথ চৌধুৰী আৰু ধৰ্মেশ্বৰ চুতিয়াই অসম অনুসন্ধান সমিতিৰ বুলেটিনত (২৯ সংখ্যক) লিখা "এ নোট অন দ্য আৰ্কিঅ’লজিকেল ফাইণ্ডছ এট নৰকাসুৰ হিলছ" শীৰ্ষক বিস্তৃত নিবন্ধত নৰকাসুৰ পাহাৰ অঞ্চলত আৱিষ্কৃত হোৱা এই মূৰ্তিসমূহৰ বিষয়ে আলোচনা কৰিছে৷\nদৈনিক পূজা-অৰ্চনা[সম্পাদনা কৰক]\nপ্ৰথম অৱস্থাত মন্দিৰৰ পূজাৰী আছিল কমল তাঁতী। ইয়াৰ পিছত বহুতো পূজাৰী সলনি হ’ল। মন্দিৰৰ বৰ্তমানৰ পূজাৰী হ’ল ত্ৰিভূৱন পোদ্দৰ। পূজাৰীয়ে মন্দিৰত থকা দেৱ-দেৱীৰ মূৰ্তিবোৰ নিতৌ গাখীৰেৰে ধোঁৱে। পুৱাৰ ভাগত হিন্দুৰ ২৩ কোটি মূৰ্তিক ২৩ খন কাঁহীত আৰু সন্ধিয়া ১০ কোটি মূৰ্তিক ১০ খন কাঁহীত প্ৰসাদ আগবঢ়োৱা হয়। কিন্তু সোমবাৰ আৰু বৃহস্পতিবাৰেহে বিশেষকৈ পূজাৰ দিন। সেয়েহে সেই দুটা দিনত অসমৰ চাৰিওফালৰ পৰা অহা ভক্তসকলে ধূপ, চাকি, নৈবেদ্য আদি লৈ পূজা কৰিব আহি ভিৰ কৰা দেখা যায়। তথাপিও দৈনিকেই ভক্তৰ সমাগম পৰিলক্ষিত হয়। তাৰোপৰি বিভিন্ন উৎসৱ, পূৰ্ণিমা, অমাৱস্যা আদিত ওদালবাক্ৰা গাওঁখনৰে বাসিন্দাসকলে কাম-কাজ চলাই নিয়াত প্ৰত্যক্ষভাবে অংশগ্ৰহণ কৰে আৰু আইসকলে নাম-কীৰ্তন ধৰে।\nমন্দিৰৰ পৰিচালনা আৰু বৰ্তমান পৰিস্থিতি[সম্পাদনা কৰক]\nওপৰত কোৱা হৈছে যে চতুৰ্থ অসম আৰক্ষী বাহিনীয়ে মন্দিৰটো পোন-প্ৰথমে স্থাপন কৰি দিছিল; কিন্তু তথাপিও বৰ্তমান গাওঁখনৰ ৰাইজেই ইয়াৰ সমস্ত পৰিচালনা কৰে। গাওঁখনৰ যুবসংঘ আৰু মহিলা সমিতিয়ে মন্দিৰৰ বাবে বৰ্তমান ডাঙৰকৈ গণেশৰ মূৰ্তি, শিৱৰ মূৰ্তি, হনুমানৰ মূৰ্তি আদি বহুতো মূৰ্তি তৈয়াৰ কৰি আৰু লগতে কুঁৱা, অন্যান্য বস্তু আদি বান্ধি দিছে। মন্দিৰৰ চাৰিওফালৰ প্ৰাকৃতিক পৰিবেশ অতি মনোমোহা। অজস্ৰ পাৰ চৰায়ে মন্দিৰৰ পৰিবেশ শান্তিময় কৰি তুলিছে।\n↑ 1.0 1.1 1.2 ৰূপৰাজ শৰ্মা. "দ্য চানডে ইণ্ডিয়ান". http://www.thesundayindian.com/as/story/%E0%A6%B6%E0%A7%8D%E0%A6%B0%EF%BF%BD%EF%BF%BD%E0%A6%B6%E0%A7%8D%E0%A6%B0%EF%BF%BD%C2%A7-%E0%A6%A4%E0%A7%87%EF%BF%BD%E0%A6%A4%E0%A7%8D%E0%A7%B0%E0%A6%BF%E0%A6%B6-%E0%A6%95%E0%A7%87%E0%A7%97%E0%A6%9F%E0%A6%BF-%E0%A6%A6%E0%A7%87%E0%A7%B1-%E0%A6%AE%E0%A6%BE%E0%A6%B9%E0%A6%BE%E0%A6%A4%E0%A7%8D%E0%A6%AE%E0%A7%8D%E0%A6%AF/13/696/। আহৰণ কৰা হৈছে: ২৫ ডিচেম্বৰ, ২০১১.\n↑ শ্ৰী যদুমণি ৰাভা, (?), (ঠিকনা?) গাওঁৰ পুৰণি বাসিন্দা\n"https://as.wikipedia.org/w/index.php?title=তেত্ৰিশ_কৌটি_দেৱ_মন্দিৰ&oldid=202657"ৰ পৰা অনা হৈছে\nএই পৃষ্ঠাখন ২৪ আগষ্ট, ২০১৯ তাৰিখে ১৫:৪৮ বজাত অন্তিম সংশোধন কৰা হৈছিল।


সুকুমাৰ কলাবিদ শ্ৰীমন্ত শংকৰদেৱ : ইন্দ্ৰনীল গায়ন | সৃষ্টিৰ জিলিঙনি\n← আকাশৰ সৈতে : মাধুৰীমা ঘৰফলীয়া\nশিশুৰ নৈতিক চৰিত্ৰ গঠনত মাতৃৰ ভূমিকা : সন্ধ্যা বেজবৰুৱা →\nপ্ৰাচীন ভাৰতীয় সংস্কৃত সাহিত্যত ৬৪ বিধ কলাৰ বিৱৰণ পোৱা যায়।পৰৱৰ্তী\nসময়ত ৬৪ কলাকে কাৰু কলা আৰু সুকুমাৰ বা চাৰু কলা নামেৰে দুটা প্ৰধান\nভাগত ভাগ কৰা হৈছিল। কাৰু কলাক ব্যৱহাৰিক কলা বুলিও ক’ব পাৰি, যিয়ে\nমানুহৰ দৈনদ্দিন অভাৱ পূৰণ কৰে।\nসুকুমাৰ কলাক চাৰু কলা বা ললিত কলা হিচাপেও অভিহিত কৰিব পাৰি, মানুহৰ\nসুকুমাৰ অনুভূতিসমূহক উজ্জীৱিত কৰি মানসিক বা নান্দনিক আনন্দ প্ৰদান\nকৰাই হ’ল সুকুমাৰ কলা। অৰ্থাৎ সুকুমাৰ কলাৰ উপযোগিতা হৈছে ব্যক্তি বিশেষৰ\nচিত্ত বিনোদনৰ হকে।\nএকশৰণ নামধৰ্মৰ প্ৰৱৰ্ত্তক শংকৰদেৱ গুৰুজনা বহুমুখী প্ৰতিভাসম্পন্ন আৰু\nঅসাধাৰণ সামৰ্থ্যৰ পুৰুষ আছিল। গুৰুজনাৰ সৃষ্টিকৰ্মলৈ ভালকৈ মন কৰিলে তেওঁ সমগ্ৰ বিশ্বৰ এজন সুকুমাৰ কলাবিদ হিচাপে আখ্যা দিব পাৰি। লগতে তেওঁ নামঘৰ- সত্ৰৰো উদ্ভাৱক আছিল।\nগুৰুজনাৰ সৃষ্টি সুকুমাৰ কলাসমূহক নিম্নোক্ত ধৰণে উল্লেখ কৰিব পাৰি:\n১) সাহিত্য:- মহাপুৰুষ গুৰুজনাৰ ভক্তি তত্ত্বমূলক কাব্যগ্ৰন্থ, নাট, গীত, পদ নাম, প্ৰসংগ আৰু অনুবাদমূলক সাহিত্যৰে অসমীয়া ভাষা সাহিত্যক চহকী কৰি থৈ গৈছে। তেখেতৰ দ্বাৰা সৃষ্টি সমগ্ৰ সাহিত্যৰ মাজেদি ভাগৱত ভক্তিৰ ৰসধাৰা মানৱ সমাজলৈ দান কৰিছে, কীৰ্ত্তন, দশম, গুণমালা আদি তেখেতৰ সাহিত্য কৰ্মৰ অপূৰ্ব কীৰ্তি। কৃষ্ণ ভক্তিৰ মাহাত্ম্য প্ৰকাশ কৰাই তেওঁৰ সাহিত্যৰ মূখ্য উদ্দেশ্য আছিল যদিও সিবোৰ উত্‍কৃষ্ট সাহিত্যকৰ্ম হিচাপেও বন্দিত হৈছে।\n২) সংগীত:- মহাপুৰুষ শংকৰদেৱ আছিল এগৰাকী নিপুণ সংগীতজ্ঞ।একেধাৰে\nগীতিকাৰ, সুৰকাৰ, গায়ক, বাদক, আৰু নৰ্ত্তক। তেওঁৰ বৰগীত, ভটিমা, টোটয়\nআদিৰ উপৰিও অংকীয়া নাটৰ বাবে লিখি উলিয়াইছিল ভালেমান অংকৰ গীত, এই গীত\nসমূহেই আছিল ভাৱ – ভাষাৰ সুৰৰ, মাধুৰ্যৰে সমৃদ্ধ উচ্চ নৈতিক ভাৱাদৰ্শপুষ্ট, যজ্ঞভক্তি মাহাত্ম্যসূচক। ৰাগ সম্বলিত উপাসনা প্ৰাৰ্থনা সংগীত হিচাপে ব্যৱহৃত বৰগীতৰ উপৰিও গুৰুজনাৰ দ্বাৰা ৰচিত অন্যান্য গীতসমূহে সাংগীতিক মূল্যৰে উচ্চমান বিশিষ্ট, অংকীয়া নাটৰ গদ্যশৈলীতো পৰিদৃশ্য হৈছে গীতি ধৰ্মিতা, ইয়াৰোপৰি, মহাপুৰুষ জনাই নিজেই নগাঁও কপিলীমুখৰ কুমাৰৰ সহযোগত সাজি উলিয়াইছিল সংগীতৰ অপৰিহাৰ্য খোল বাদ্য, শালমাৰাৰ মূচীৰ হতুঁৱাই চোৱাইছিল সেই খোলৰ চামৰা, নিজ হাতে দিছিল ঘুণ।\nঅনান্য লোকবাদ্য সমূহকো সংগত কৰি গুৰু জনাই সৃষ্টি কৰিছিল অপূৰ্ব সুৰ সমলয়। অংকীয়া নাটৰ আয়োজনত সৃষ্টি কৰিছিল বিবিধ নৃত্যশৈলীৰ, নৃত্যৰ বাবে প্ৰয়োজনীয় মাটি আখৰাৰ সৃষ্টি কৰিছিল সূত্ৰধাৰী নৃত্যৰ, কৃষ্ণ নৃত্য বৰ পৰিৱেশৰ নৃত্য, গুণী নৃত্য, চালি নৃত্য, যাদু ভংগী আদি বিবিধ নৃত্য।\n৩) চিত্ৰ শিল্প:- সুকুমাৰ কলাৰ আন এবিধ উপাদান চিত্ৰ শিল্পটো আছিল নিপুণ,\nচিহ্নযাত্ৰাৰ বাবে আঁকি উলিওৱা চিত্ৰপটতে পৰিস্ফুত হৈছিল তাৰ দক্ষতা, সপ্ত বৈকুন্ঠৰ চিত্ৰ, পাৰিষদসকলৰ চিত্ৰৰ উপৰিও ভগৱান কৃষ্ণৰ জন্মৰ পৰা বৈকুন্ঠ প্ৰয়াণলৈ, অপূৰ্ৱ দক্ষতাৰে অঁকা পটসমূহৰ বিৱৰণচৰিত পুথিত পোৱা যায়। তদুপৰি সিংহাসন, সাঁচি পাতৰ পুথিত চিত্ৰ আদিৰ উপৰিও ভাওনাত ব্যৱহ্যত হোৱা হেঙুল হাইতাল বুলোৱা চিত্ৰসমূহে মহাপুৰুষ জনাৰ অপূৰ্ব চিত্ৰ নিপুণনতা প্ৰমাণ কৰে। এই চিত্ৰ কলাৰ দ্বাৰা নিৰক্ষৰ জনসাধাৰণক সন্মোহিত কৰি কৃষ্ণ চৰিতামৃত পান কৰোৱাত অভূতপূৰ্বৰূপে সফল হৈছিল। আনকি কোঁচৰজা নৰনাৰায়ণেও গুৰুজনাৰ দ্বাৰা একে ৰাতিতে বাতি কাঢ়ি বৈ উলিওৱা বৃন্দাবনী বস্ত্ৰ ভাগৰ অপৰূপ চিত্ৰত মোহিত হৈছিল।\n৪) স্থাপত্যবিদ্যা:- স্থাপত্যবিদ্যা হৈছে নিৰ্মাণ বিদ্যা, মঠ, মন্দিৰ, গৃহ আৰু প্ৰাচীৰ আদিৰ নিৰ্মাণ কৌশলসহ স্থাপত্য বিদ্যাত সুকুমাৰ কলাৰ মৰ্যাদাৰে। ৰাম নামৰ স্মৰণ, বন্দন,শ্ৰৱণ কীৰ্ত্তনৰ বাবে শ্ৰীমন্ত শংকৰ গুৰুজনাই প্ৰতিষ্ঠা কৰিলে নামঘৰ। এই নামঘৰ অসমীয়া জাতীয় জীৱনৰ প্ৰাণকেন্দ্ৰ। সাংস্কৃতিক সম্পদত চহকী অসমীয়া জাতিৰ বাবে\nনামঘৰ এক অনন্য সম্পদ। নামঘৰৰ নিৰ্মাণ কাৰ্যই যি স্থাপত্য কৌশল প্ৰয়োগ\nকৰিলে সিয়েই মহাপুৰুষজনাক বাস্ত্ৰ, শাস্ত্ৰবিদৰূপে প্ৰতিষ্ঠা কৰে। স্থানীয়ভাবে উপলব্ধ কাঠ,বাঁহ, বেত, খেৰ, ইকৰা, বিৰিণা, নল-খাগৰি আদিকে ব্যৱহাৰ কৰি চালে চকুৰোৱা সৌন্দৰ্যৰে বন্দিত কৰাত গুৰুজনাৰ মাটিৰ ওখ ভেটিৰ ওপৰত কাঠৰ খুটা, কাঠৰ চকী, বাঁহৰ কামী, মাৰলি ব্যৱহাৰ কৰি নল-খাগৰিৰ বেৰা আৰু ধানখেৰৰ চালেৰে নামঘৰ সজাৰ আৰ্হি দেখুৱাইছিল। বেৰবোৰ মাটিৰ ভেটিৰ পৰা ২ হাত মান ওখকৈ দি চালৰ পৰা অধিকাংশ মুকলিকৈ ৰাখিছিল যাতে বাহিৰৰ ৰ’দ বতাহ ভালদৰে সোমাব পাৰে। তদুপৰি জাত-পাতৰ কোনো ভেদাভেদ নাৰাখি সকলোৰে বাবে নামঘৰৰ দুৱাৰ মুকলি কৰি ৰখাৰ উদ্দেশ্য যেন নিহিত আছিল। বানপনী, ভূমিকম্প, আদিৰ দৰে প্ৰাকৃতিক দুৰ্যোগতো এই নামঘৰৰ গাঁথনিগত কাৰণতে সুৰক্ষিত হৈছিল। নামঘৰৰ কেতবোৰ বিশেষত্ব আছে:- তাৰে ভিতৰত প্ৰধান বিশেষত্ব হ’ল:- ধৰ্মীয় উপাসনাস্থলীৰ উপৰিও ই সামজিক ন্যায় আৰু সমতাৰ বিচাৰ মন্ত্ৰ, ধৰ্মীয় অনুষ্ঠান হিচাপে নামঘৰ অসমৰ সাংস্কৃতিক জগতত চতুৰ্দশ- পঞ্চদশ শতিকাৰ পৰা বৰ্তমানলৈকে এক সুকীয়া স্থান অধিকাৰ কৰি আহিছে। পুৱাৰ প্ৰাৰ্থনা কৰাৰ পৰা সন্ধিয়াৰ প্ৰাৰ্থনালৈকে নামঘৰৰ সৈতে\nঅসমীয়া জনসমাজ জড়িত হৈ আছে। এই নামঘৰৰ পৰা আকাশে বতাহে ধ্বনিত হৈছে হৰি নামৰ জয়জয়কাৰ।\n৫) ভাস্কৰ্য্:- ভাস্কৰ্য্ শিল্পী হিচাপেও শংকৰদেৱ গুৰুজনাৰ নিপুণতা প্ৰশংসনীয়। গুৰুজনা সৰ্বসাধাৰণৰ মাজত কৃষ্ণ ভক্তিৰ মাহাত্ম্য প্ৰচাৰৰ উদ্দেশ্য ভাওনা বা অংকীয়া নাটকক মাধ্যম হিচাপে ব্যৱহাৰ কৰিছিল। সেয়ে অনন্য সা-সংৰঞ্জাম:- গৰুড় , গণেশ, কালিনাগ, আদিৰ মুখা, গদা, তৰোৱাল শঙ্খ আদিবোৰ নিৰ্মাণ কৰিছিল। ভাওনাৰ অপৰিহাৰ্য সঁজুলি যেনে:- সিহাংসন,পুথি, থগা, শৰাই, বন্তি, অগ্নিগড় আদিৰ বিবিধ ভাস্কৰ্য গুৰুজনাই নিজে আৰু শিষ্যসকলৰ সহযোগত কৰাইছিল। এইবোৰৰৰ সুন্দৰ অবয়ৱ, ৰং আদিয়ে দৰ্শকৰ মন আকৰ্ষণ কৰিছিল।\nমহাপুৰুষ শংকৰদেৱ গুৰুজনাই অন্তৰত উপলব্ধ ভাগৱত ভক্তি মাহাত্ম্য, সহস্ৰজনৰ\nঅন্তৰলৈ বোৱাই দিয়াৰ উদ্দেশ্য সুকুমাৰ কলাৰ উপাদানসমূহক তেওঁ যথাযোগ্য\nব্যৱহাৰ কৰিছিল আৰু সফলো হৈছিল। এই ক্ষেত্ৰত মহাপুৰুষ গুৰুজনাৰ সৃষ্টি\nকৰ্মলৈ চাই তেওঁক পৃথিৱীৰ শ্ৰেষ্ঠতম সুকুমাৰ কলাবিদ সকলৰ মাজত এজন বুলি\nকোৱাৰ যথেষ্ট থল আছে।\nPosted on ফেব্ৰুৱাৰী 8, 2013, in প্রবন্ধ. Bookmark the permalink.\tমন্তব্য দিয়ক.\nঅজাত শত্রু : ঋতুপর্ণ গোস্বামী\nসম্পাদকীয় - ~ ইন্দ্ৰনীল গায়ন\nসম্পাদকীয়: - ইন্দ্ৰনীল গায়ন


শব্দৰ সমদল : “বোমাতংক”\nইলেকট্ৰিকেল ইঞ্জিনিয়াৰিঙৰ অন্তিম বৰ্ষৰ অন্তিম ছেমিষ্টাৰৰ দুজন ছাত্ৰ৷ বেলতলাৰ পদপথেৰে খৰ খোজেৰে দুয়ো আগবাঢ়িছে৷ এজনৰ হাতত চাৰিচুকীয়াকাঠৰ সৰু বাকচ এটা৷ তেনেতদৰে কিছুদূৰ যোৱাৰ পাছতহোটেল এখনৰ সমুখত দুয়োৰে খোজৰ গতি‘শূন্য কিলোমিটাৰ প্ৰতি ঘণ্টা’লৈ পৰ্যবসিত হ’ল৷ হোটেলখনলৈ দুয়োজন সোমাই গ’ল৷\n“অ’ দাদা ! এইফালে দুটা চিংৰা আৰু দুটা স্পেচিয়েল চাহ দিব৷ লগত চ’চ দিব৷ চিলি চ’চ৷টমে’ট’নালাগে৷ আৰু আম-চামৰ কিবা আচাৰ আছে নে ? তাৰো দুচকল দিব৷ ঐ , বহ৷ ”- লগৰজনক বহিবলৈ নিৰ্দেশ দি টেবলুৰ তলৰ পৰাক্ষীণ-মিন ল’ৰাজনে প্লাষ্টিকৰ চকী এখন টানি উলিয়াই আনিলে৷\n“সোনকালে কৰিব দাদা৷”- অ’ৰ্ডাৰ লোৱা ল’ৰাজনক কথাটো কৈ, কঢ়িয়াই অনা কাঠৰ বাকচটো চকীখনৰ তলত থৈ,শকত-আৱত আনজনে টেবুলত থকা ঝাৰটোৰ পৰা পানী অলপ গলাধঃকৰণ কৰিলে৷ তাকে কৰোঁতে চোলাটোত পানীৰ টোপালদুটামান পৰিল৷ টোপালকেইটা মচি তাৰ পিছত সমুখত থকাজনৰ চকুলৈ চাই তেওঁ ক’লে-\n“পৰহিলৈ প্ৰজেক্টৰ ডেম’৷ আৰু এতিয়ালৈকে আমি প্ৰ’গেমটোৱেই বিচাৰি পোৱা নাই৷ মাইক্ৰকন্ট্ৰলাৰ প্ৰজেক্টডাল লৈ ব’ম বাঁহ খাই আছোঁ ৷ ধুৰৰ !! কিহে পাইছিল এইডাল ল’বলৈ !” ঘূৰণীয়া টেবুলখনত কোমল ঢকা এটা মাৰি পুনৰ তেওঁ ক’লে –“এই মানুহজনে আমাৰ কামটো পাৰিব বুলি তোৰ পুৰা বিশ্বাস আছেনে?”\n“হান্ড্ৰেড পাৰচেন্ট ! হাৰে ৷ চাই থাকনা? আজিয়েই প্ৰগেম আৰু আউটপুট দুয়োটাই ৰেডি কৰি দিব৷ পৰহিলৈ চাৰ্কিট চাই সব পাগলা হৈ যাব৷ একদম বিন্দাছ থাক৷”-আনজনে দৃঢ়তাৰ ক’লে৷\nতেনেতে চাহ-চিঙৰাৰ প্লেট দুখন লৈ ল’ৰাজন আহিল৷ দুয়ো ডেকাই চিঙৰা খোৱাত মনোনিৱেশ দিলে৷ গভীৰভাৱে৷\nল’ৰাদুজন ওলাই যোৱাৰ পোন্ধৰ মিনিট পাছৰ ঘটনা৷\nপাঁচ-ছয়জন কেমেৰামেন, একডজন সাংবাদিক, তিনিখন আৰক্ষীৰ জিপ৷ ডিঙিৰ শিৰ ফুলাই সাংবাদিকসকলে বাতৰি পৰিৱেশন কৰিছে৷ তেওঁলোকৰ মুখৰ অভিব্যক্তি,শৰীৰী-ভাষাত জিলিকি থকা উৎকণ্ঠা,উত্তেজনাৰ পৰা এনে অনুমান হৈছে যে-আৰু মাত্ৰ পাঁচ ছেকেণ্ডৰ পিছতে ঠাইখিনিত আগতে কেতিয়াও নঘটা এক অভূতপূৰ্ব কাণ্ড সংঘটিত হ’ব ৷\n“ব্ৰেকিং নিউজ ! ব্ৰেকিং নিউজ ! বেলতলাৰ হোটেল এখনত অলপ আগতে উদ্ধাৰ হৈছে এটা কাঠৰ বাকচ৷ বাকচত আছে এটা মহা-শক্তিশালী বোমা৷ আকৌ কৈছোঁ বাকচত আছে এটা মহা-শক্তিশালী বোমা৷ কাইলৈ স্বাধীনতা দিৱসৰ আগমুহূৰ্তত এইয়া নিশ্চিতভাৱে এক ভয়ংকৰ কূটাঘাতৰ ষড়যন্ত্ৰ৷ ইতিমধ্যেই বোমা বিশেষজ্ঞসহ আৰক্ষী আহি উপস্থিত হৈছে আৰু বাকচটোৰ পৰীক্ষা-নিৰীক্ষা কৰি আছে৷”\nবেলতলাৰ এটা শীত-তাপ নিয়ন্ত্ৰিত কোঠাত৷\n“অ’ তোমালোক পালাহি? চাৰ্কিটটো আনিছানে?”\n“আনিছো ছাৰ৷ ঐ, বাকচটো ক’ত?”\n“অ’ মাই গড !”-\nখোলা দুৱাৰেখনেদি বিদ্যুৎ গতিৰে শকত ল’ৰাজন ওলাই গ’ল৷লগে লগে আনজনো দৌৰ মাৰিলে ৷কোঠাটোৰ ভিতৰৰ একমাত্ৰ মানুহজন অবাক-বিস্মিত হৈ ঠাইতে বহিপৰিল৷\nস্থান-বেলতলাৰ হোটেলখন৷ অলপ আগতে চাহ-চিঙৰা খাই যোৱা ল’ৰাদুজনক এতিয়া আগুৰি ধৰিছে সাংবাদিক আৰু কেমেৰামেনৰ দল এটাই৷ তাৰে এজনে অসমৰ দৰ্শকক বুজাইছে-\n“এটা এক্সক্লুছিভ বিগ বিগ বিগ ব্ৰেকিং খবৰ৷ বেলতলাৰ হোটেলত বোমা ৰাখি যোৱা দুৰ্বৃত্ত,নৰপিশাচ আৰু দুৰ্ধৰ্ষ আততায়ীকেইটাধৰা পৰিছে৷ এই দুজন কূটাঘাতকাৰী তথা ৰক্তপিপাষু তথা নৃশংস পুৰুষলৈ নিশ্চিতভাৱে মন কৰক৷ কৰাটো নিশ্চিতভাৱে দৰকাৰী৷ কাৰণ, ৰাইজৰ কেঁচা তেজ ভক্ষণ কৰাই এইসকলৰ জীৱনৰ ব্ৰত৷ এওঁলোকৰ সৰল,সহজ মুখখন দেখি আপোনালোক মুঠেই ভুল নাযাব৷ মাত্ৰ অলপ আগতে এই হোটেলত বোমা ৰাখি যোৱা নিষ্ঠুৰ যুৱক এই দুজনেই৷ বোমা ফুটিল নে নাই, তাকেচাবলৈ আহি এতিয়া আমাৰ হাতত ধৰা পৰিল৷”\n“কওক৷ কওক৷ পোন্ধৰ আগষ্টৰ পূৰ্বে এইদৰে চকীৰ তলত বোমা ৰাখি কেনে লাগিল? অনুভৱ কেনে? কওক৷”\n“ধেই দাদা৷ কিনো কৈ আছে? এইটো বোমা নহয় নহয়৷ আমাৰ ফাইনেল ইয়েৰৰ প্ৰজেক্টহে৷ অভাৰ কাৰেন্ট ৰিলেইৰ চাৰ্কিট৷ আমি প্ৰগেমিঙ কৰিবলৈ লৈ আনিছিলোঁ৷ চাহ-চিংৰা খাই ইয়াতে পাহৰি এৰি থৈ গ’লো৷ ছাৰৰ ৰূমত গৈহে দেখিলোঁ বাকচটো লগত নাই৷ তাকে ল’বলৈ আহিলোঁ এতিয়া৷”\n“চিংৰাটো ঠাণ্ডা আছিল নে গৰম আছিল?”\n“এইটো বোমা নহয়৷ আৰু এওঁলোক নৰপিশাচ নহয়৷”- তীক্ষ্ন বুদ্ধিৰ সাংবাদিক এজনে প্ৰশ্নটো সুধি থাকোতেইবয়োজ্যেষ্ঠ আৰক্ষী এজন সাংবাদিককেইজনৰ কাষ চাপি আহি মাত লগালে৷\n“কোনে ক’লে? কেনেকৈ জানিলে?”-আটাইকেইটা মাইক আৰক্ষীজনৰ ফালে ঘূৰিল৷\n“এওঁলোক দুজনক টিভিত দেখি তেওঁলোকৰ কলেজৰ প্ৰ’ফেচাৰে মোলৈ ফোন কৰিছিল৷ তেওঁৱেই ক’লে মোক কথাটো৷নিজৰ ষ্টুডেন্টৰ ওপৰত তেওঁৰ হেনো সাংঘাতিক বিশ্বাস আছে৷ মানুহজন বৰ ধেমেলীয়া৷ ক’লে বোলে-বোমা বনোৱাৰ দৰে অসাধ্য সাধন কৰিবলৈ এওঁলোকে আৰু দহ-বিশটামান জনম ল’ব লাগিব ৷ সাতে পাচে বাৰই একে কিমান-তাকে সুধিলেই একে উশাহে ক’ব নোৱাৰে আৰু এওঁলোকে বোমা বনাব ! অসম্ভৱ কথা এইবোৰ৷তেওঁলোক দুজনক এৰি দিয়াই মংগল৷ অন্যথা সময়ৰ অপব্যয়৷”\nমন্তব্যশুনিসাংবাদিকসকলে ফৰিং ছিটিকা দিলে৷ আৰক্ষীৰ গাড়ীকেইখনো অইনফালেগ’ল৷\nশতাধিকভিন্নৰঙী তাঁৰ আৰু ডজনৰো অধিক সৰু-বৰ আইচিৰে পৰিপূৰ্ণ বিয়াগোম চাৰ্কিটটোৰ স্থায়ী বাসস্থান এই কাঠৰ বাকচটোৰ ভিতৰখনদেখিলে সাধাৰণ যি-কোনো মানুহেই সন্দেহৰ চকুৰে চাব৷তাতে পোন্ধৰ আগষ্টৰ সময়ত ৰঙা,নীলা, হালধীয়া মানেই আতংক৷ বছৰৰ আটাইকেইটা মাহেই আতংক আৰু ভয়ৰ লগত সহবাস কৰা মানুহজাকৰ মনস্তাত্ত্বিকবিশ্লেষণ কৰিহে দুয়োয়ে এই কথাটো উপলব্ধিকৰিলে৷ দুয়োজন হোটেলৰ বাহিৰলৈ ধীৰ খোজেৰে ওলাই আহিল৷\n“সাতে পাঁচে বাৰই একে কিমান?”-শকত ল’ৰাজনে উত্তৰৰ আশাত আনজনলৈ চালে৷\nকি ক’ব উৱাদিহ নাপাই আনজনে ইফালে-সিফালে দৃষ্টি বগৰালে৷ ৰাস্তাৰ ইটোপাৰে ডাষ্টবিনটোৰ গাত ভেজা দি বহি থকা বান্দৰটোৰ ওপৰত গৈ এসময়ত তেওঁৰ দৃষ্টি স্থিৰ হ’ল৷বান্দৰটোৱে সেইসময়ত মূৰ খজুৱাই আছিল৷


Bollywood Star Viral Photo: কাপোৰ নিপিন্ধাকৈ ষ্টাইলত প'জ দিয়া এই শিশুটো আজি বলীউডৰ আটাইতকৈ ডাঙৰ তাৰকা ! ধৰিব পাৰিছেনে তেওঁ কোন হয় ?– News18 assam\nকাপোৰ নিপিন্ধাকৈ ষ্টাইলত প'জ দিয়া এই শিশুটো আজি বলীউডৰ আটাইতকৈ ডাঙৰ তাৰকা ! ধৰিব পাৰিছেনে তেওঁ কোন হয় ?\nঅনুৰাগীসকলে তেওঁলোকৰ প্ৰিয় তাৰকাসকলৰ (Bollywood Actor) শৈশৱৰ ফটো চাবলৈ ভাল পায়। এনে এখন ছবি আকৌ এবাৰ ছ'চিয়েল মিডিয়াত (Social Media) প্ৰকাশ পাইছে, যাক মানুহে চিনাক্ত কৰিবলৈ সংগ্ৰাম কৰি আছে।\nLast Updated : January 24, 2022, 08:59 IST\nআজিকালি ছ'চিয়েল মিডিয়াত বলীউডৰ তাৰকাসকলৰ শৈশৱৰ দিনবোৰৰ ফটো ভাইৰেল হৈ আছে। অনুৰাগীসকলে তেওঁলোকৰ প্ৰিয় তাৰকাসকলৰ (Bollywood Actor) শৈশৱৰ ফটো চাবলৈ ভাল পায়। এনে এখন ছবি আকৌ এবাৰ ছ'চিয়েল মিডিয়াত (Social Media) প্ৰকাশ পাইছে, যাক মানুহে চিনাক্ত কৰিবলৈ সংগ্ৰাম কৰি আছে। কিছুমান লোকে ফটোবোৰ চাই এই চুপাৰষ্টাৰজনক চিনাক্ত কৰি থকাৰ সময়ত, কিছুমান লোকে তেওঁক চিনাক্ত কৰিব পৰা নাই। দৰাচলতে, এজন চুপাৰষ্টাৰৰ শৈশৱৰ ফটো ইণ্টাৰনেটত প্ৰকাশ পাইছে, য'ত তেওঁক কাপোৰ অবিহনে ষ্টাইলত পোজ দিয়া দেখা গৈছে।\nফটোখনত, আপুনি এটা শিশুক কাপোৰ অবিহনে অতি মৰমলগা ধৰণে পোজ দিয়া দেখিব পাৰে। এই শিশুটোৱে কঁকালত হাত দি কেনেদৰে পোজ দি আছে সেয়া চোৱাৰ পিছত, মানুহে তেওঁৰ মৰমলগা প'জৰ প্ৰশংসা কৰি ভাগৰি নপৰে। আপুনি এই শিশুটোক চিনাক্ত কৰিছেনে, যি আজিৰ তাৰিখত এজন চুপাৰষ্টাৰ, কোন বাৰু তেওঁ? যদি আপুনি এতিয়াও ইয়াক চিনাক্ত কৰিব নোৱাৰে, তেন্তে কওঁ শুনক, এই শিশুটো আন কোনো নহয় কিন্তু বলীউডৰ ভাইজান অৰ্থাৎ চলমান খান। হয়, এই ফটোখন চলমান খানৰ (Salman Khan), য'ত তেওঁক সৰুকালত মৰমলগা দেখা গৈছে।\nএই ফটোখন ওলাই অহাৰ পিছত, মানুহে ইয়াৰ ওপৰত মন্তব্য দিয়া আৰম্ভ কৰিছে। কোনোবাই এই শিশুটোক সঞ্জয় দত্ত বুলি কৈছে, কোনোবা আমিৰ খান। কিন্তু চলমান খানৰ ডাই হাৰ্ড অনুৰাগীসকলে তেওঁলোকৰ প্ৰিয় তাৰকাক চিনাক্ত কৰিবলৈ সক্ষম হৈছে। চলমানৰ কৰ্মক্ষেত্ৰৰ বিষয়ে ক'লে, তেওঁক শেষবাৰৰ বাবে 'অন্তিম'ত দেখা গৈছিল। ছবিখনে বক্স অফিচত ভাল প্ৰদৰ্শন কৰিছিল।\nFirst published: January 24, 2022, 08:59 IST\nBollywood ActorSalman KhanSocial MediaViral Photo


OMG: নেচনেল ক্ৰাছ ৰশ্মিকাৰ সৈতে এয়া কি হ’ল? পজিচন সলনি কৰোতেই যি হ’বলগীয়া নাছিল সেয়াই হ’ল! ভিডিঅ’ ভাইৰেল– News18 assam\nOMG: নেচনেল ক্ৰাছ ৰশ্মিকাৰ সৈতে এয়া কি হ’ল? পজিচন সলনি কৰোতেই যি হ’বলগীয়া নাছিল সেয়াই হ’ল! ভিডিঅ’ ভাইৰেল\nশেহতীয়াকৈ ৰশ্মিকা মান্দানাই এক লাইভ ইভেণ্টত অংশগ্ৰহণ কৰিছিল। হালধীয়া ৰঙৰ পোছাকত অভিনেত্ৰীগৰাকীক খুব সুন্দৰ লাগিছিল।\nLast Updated : February 02, 2022, 14:26 IST\nদক্ষিণৰ ছবি জগতৰ বিউটী কুইন ৰশ্মিকা মান্দানা (Rashmika Mandanna) বৰ্তমান খুব চৰ্চাত আছে। প্ৰথমেই ‘পুষ্পা’ (Pushpa The Rise) ছবিৰ বাবে চৰ্চাত আছে। এই ছবিখনে বক্স অফিচত সকলো অভিলেখ ভংগ কৰি নতুন মাইলৰ খুটি স্থাপন কৰিছে। ৰশ্মিকাৰ ইমানেই অনুৰাগী আছে যে ক’ৰবালৈ ওলালেই কেমেৰাত আবদ্ধ হোৱাটো স্বাভাৱিক। শেহতীয়াকৈ অভিনেত্ৰীগৰাকীয়ে এক oops momentৰ চিকাৰ হ’বলগীয়া হয়। তেওঁৰ ফটো আৰু ভিডিঅ’ ছচিয়েল মিডিয়াত ভাইৰেল হৈ পৰিছে। যাৰ বাবে এতিয়া ছচিয়েল মিডিয়াত চৰ্চিত হৈ পৰিছে অভিনেত্ৰীগৰাকী।\nআচলতে, শেহতীয়াকৈ ৰশ্মিকা মান্দানাই এক লাইভ ইভেণ্টত অংশগ্ৰহণ কৰিছিল। হালধীয়া ৰঙৰ পোছাকত অভিনেত্ৰীগৰাকীক খুব সুন্দৰ লাগিছিল। কিন্তু সেই সময়তে ৰশ্মিকাৰ সৈতে এক এনেকুৱা ঘটনা ঘটিল, যিটো হ’ব নালাগিছিল। এই ইভেণ্টৰ মাজতে তেওঁ oops momentৰ চিকাৰ হ’বলগীয়া হয়। তেওঁৰ ভিডিঅ’ আৰু ফটো ছচিয়েল মিডিয়াত ভাইৰেল হৈ পৰিছে। কথা–বতৰাৰ মাজতে ৰশ্মিকাই যেতিয়াই ভৰিৰ পজিচন সলনি কৰিলে তেতিয়াই Wardrobe malfunctionৰ চিকাৰ হয়। ছচিয়েল মিডিয়াত অভিনেত্ৰীগৰাকীৰ ফটো আৰু ভিডিঅ’ ভাইৰেল হোৱাৰ ফলত তেওঁ লাজত পৰিবলগীয়া হয়।\nFirst published: February 02, 2022, 14:26 IST


মোদী vs গুগল\nদেশৰ প্ৰধানমন্ত্রী নৰেন্দ্ৰ মোদী আৰু চচিয়েল মিডিয়া‘ৰ মধুৰ সম্পৰ্ক সকলোৰে জ্ঞাত, বিশেষকৈ গুগলৰ সৈতে । শেহতীয়াকৈ নৰেন্দ্ৰ মোদী দাঙৰীয়াই উত্তৰ প্ৰদেশৰ এখন নিৰ্বাচনী সভাত কৈছিল যে ‘যদি আপুনি “গুগল’ত চাৰ্ছ” কৰে তেন্তে সবাতোতকৈ অধিক যোক্স (কৌতুক) আপুনি ৰাহুল গান্ধীৰ ওপৰত পাব‘। কথাষাৰ সঁচাকৈ হাস্যকৰ আৰু নিঃসন্দেহ তেখেতৰ এই ভাষ্য শুনি সকলোৱে খুব আমোদো পালে। কিন্তু তেওঁৰ এই ভাষ্য শুনি মই ক্ষন্তেকতে ভাবিবলৈ ধৰিলো তেখেতে গম কেনেকৈ পালে যে গুগলত সবাতোতকৈ অধিক যোক্স কাৰ ওপৰত তৈয়াৰ হৈছে ?\nঅৰ্থাৎ যেতিয়া মোদীয়ে নিজেই কৈ যে তেখেতে ছুটি নোলোৱাকৈ ২০ ঘন্টা কাম কৰে তথা ৩ ঘন্টা শুৱে তাৰ মানে এইটো নেকি যে পৃথিৱীৰ আটাইতকৈ ডাঙৰ লোকতন্ত্ৰৰ প্ৰধানমন্ত্ৰী জনে অফিছত বহি নিজৰ কম্পিউটাৰৰ দ্বাৰা গুগলত এইটো সন্ধান কৰে যে আটাইতকৈ অধিক যোক্স কাৰ ওপৰত তৈয়াৰ হৈছে ? কোনে নিজৰ স্নানাগাৰত কেনেকৈ গা ধুৱে ? নে কাৰ জন্ম-পত্ৰিকাত কি লিখা আছে ?\nআচলতে ৰাহুল গান্ধীক কৌতুকৰ জৰিয়তে কটাক্ষ কৰাৰ আঁৰত মোদীৰ উদ্দেশ্যে কি আছিল ? শেহতীয়াকৈ “বার্সন-মার্সটেলাৰ’ৰ” এক অধ্যয়নৰ অনুসৰি তেওঁ চচিয়েল মিডিয়াত বিশ্বৰ আটাইতকৈ জনপ্ৰিয় ব্যক্তিৰ তালিকাত শীৰ্ষক স্থান লাভ কৰাৰ অহংকাৰ ? নে অতি কৌশলগত ভাৱে জনসাধাৰণক অৱগত কৰা যে এই কাম “ডিজিটেল ইন্ডিয়া’ৰ অন্তৰ্গত ইন্টাৰনেটত বিৰোধী দলৰ বিৰূদ্ধে এনে যোক্স সমূহ তৈয়াৰ কৰাৰ বাবে তেখেতৰ পাৰ্টিয়ে প্ৰস্তুত কৰা এক বিশেষ গোটৰ।\nআপোনাৰ ওপৰত অভিযোগ উত্থাপন হৈ থাকে যে অধিকতম সময় আপুনি বিদেশতে কটায়। তাকো আকৌ দেশত আহি আপুনি অফিছত বহি গুগলত এনে সন্ধান কাৰ্যত লিপ্ত থাকে যে সবাতোতকৈ অধিক যোক্স কাৰ ওপৰত তৈয়াৰ হৈছে ! তৎসত্বেও আপুনি পাব্লিক ৰেলীত প্ৰায়ে কৈ যে মোৰ লগত গাড়ী-মটৰ নাই। মোদী ডাঙৰীয়া, আপোনাৰ ওচৰত গাড়ী-মটৰ ঠিক তেনেদৰেই নাই যেনেদৰে গাড়ী-মটৰ থকা সকলৰ লগত বাইচাইকেল নাথাকে ।\nলগতে প্ৰশ্ন হয়, আপোনাকতো সকলো ঠাইত উৰা জাহাজতে যাব লগা হয় য’ত বৰ্তমানলৈকে ৯০০ কোটিতকৈও অধিক ধন ব্যয় হৈছে তেন্তে গাড়ী-মটৰ ৰাখিও আপুনি কৰিবনো কি ?\nযদিহে আপুনি এইটো কব বিচাৰিছে যে আপুনি গাড়ী-মটৰ ক্ৰয়ৰ বাবে অক্ষম তেন্তে এইটোও তেনে এটা কৌতুক, যিটোক গুগলত চাৰ্ছ কৰিব পৰা যায়। মইতো ভাবোঁ আপুনি যদি নিজৰ পোছাকৰ মূল্যতে ২০ শতাংশ হ্ৰাস কৰি দিয়ে তেন্তে গাড়ী-মটৰ অথবা উৰা জাহাজৰ কথা বাদেই দিলো, ইছৰো‘ৰ দৰে নিজৰ বিল্ডিংৰ চাদৰ পৰা নিজা চেটেলাইটো মহাকাশলৈ এৰিব পাৰিব। আৰু এই চেটেলাইটৰ মাধ্যমেৰে আপুনি যিকোনো বস্তু (Including Jumla) ইমান দূৰত্বলৈকে পেলাব পাৰিব যিমান দূৰত্বলৈ বৰ্তমান আপোনাৰ বাবে পেলোৱা মাথোঁ কাল্পনিক !\nচচিয়েল মিডিয়াত জনপ্ৰিয়তা অৰ্জনেৰে যদি কোনো ব্যক্তি মহান হব পাৰে তেন্তে মলালা ইউসুফজাই আৰু কৈলাশ সত্যার্থীৈৰ দৰে ব্যক্তিক ব্যাখ্যা কৰাৰ বাবে আন শব্দৰ প্ৰয়োজন।\nআৰু শেষত এয়াই কম যে মোদী ডাঙৰীয়া, গুগলৰ কোনো চাৰ্ছক আপোনাক গম্ভীৰতাৰে লব নালাগে কিয়নো যোৱা বছৰ এই গুগলেই ‘পৃথিৱীৰ ১০ কুখ্যাত অপৰাধী‘ চাৰ্ছ কৰাত আপোনাৰ ফটোও প্ৰদৰ্শিত কৰিছিল ! গতিকে গুগলৰ চাৰ্ছৰ আধাৰত আপুনি ৰাহুল গান্ধীক “যকৰ” (ফটুৱা) কোৱাত লোকে হাঁহিব ঠিকেই কিন্তু আনহাতে সেই গুগলৰ চাৰ্ছৰ আধাৰত কোনোবাই যদি আপোনাক কিবা কয় তেন্তে আপুনি দুঃখিত হব, আপুনি ক্ষোভিত হব। আৰু অন্ততঃ আপুনি ক্ষুব্ধ নহ’ব… কিয়নো দেশত অসহিষ্ণুতা ইতিমধ্যেই বৃদ্ধি পাইছে ।।।\nক’লা ৩০ অক্টোবৰ আৰু ন্যায়\nআজি ৩০ অক্টোবৰ; অসমৰ ইতিহাসৰ ক’লা দিন, হয় অসম কঁপাই যোৱা সেই ভয়াবহ বিস্ফোৰণৰ আজি অষ্টম বাৰ্ষিকী, সেই দিনটোৰ কথা মনত পৰিলে আজিও অসম বাসীৰ বুকু কঁপি উঠে।\nগুৱাহাটী, বৰপেটাৰোড, কোকৰাঝাৰ, বঙাইগাঁৱত মিলি মুঠ দহটা ধাৰাবাহিক বিস্ফোৰণত প্ৰাণ গৈছিল ৮০ জনকৈ নিৰীহ লোকৰ লগতে আহত হৈছিল ৫০০ তকৈ অধিক লোক, কোনোবাই যদি নিজৰ আপোনজনক হেৰুৱাইছিল আন কোনোবাই আকৌ জীৱনটোৰ বাবে বিকলাংগ হল আৰু আজিলৈকে সেই পীড়িত পৰিয়াল সকল চৰকাৰী সাহাৰ্য্যৰ পৰা বঞ্চিত, লগতে নাপালে ন্যায় ।\nCBI ৰ তদন্তত বোমা- বিস্ফোৰণৰ ঘটনাৰ আঁৰত বড়ো উগ্ৰপন্থী সংগঠন NDFB ওলাল আৰু মূল খলনায়ক NDFB গোটৰ মূৰব্বী ৰঞ্জন দৈমাৰী, কিন্তু আজি ৰঞ্জন দৈমাৰী কত ? হয় মুক্ত আকাশৰ তলত বিচৰণ কৰি আছে ৮০ জনকৈ লোকৰ প্ৰাণ কাঢ়ি নিয়া হত্যাকাৰী ৰঞ্জন দৈমাৰী।\nদুদিন মান জেলত থাকি আমাৰ ন্যায়পালিকাৰ দুৰ্বলতাৰ সুযোগত ৰঞ্জন দৈমাৰী দৰে সন্ত্ৰাসবাদী বাহিৰলৈ ওলাই আহে, আৰু বৰ্তমান সেই ৰঞ্জন দৈমাৰী বিভিন্ন সভা সমিতিত মুখ্য অতিথি হিচাপে উপস্থিত থাকে লগতে এনে হত্যাকাৰীক ফুলাম গামোচাৰে আদৰণি জনোৱা লোকৰো অভাৱ নাই আমাৰ সমাজত ।\nমুম্বাই আক্ৰমণকাৰী আজমল কাছাব হওক বা য়াকুব মেমন যিদৰে সিহঁতক ভাৰতৰ ন্যায়পালিকাই ফাঁচী দি পীড়িত পৰিয়াল বৰ্গক ন্যায় প্ৰদান কৰিলে যোৱা ৮ বছৰে অসমৰ দুৰ্ভগীয়া পীড়িত পৰিয়ালৰ লগত কিন্তু তেনে হোৱা দেখা নগল।\nপ্ৰশ্ন হয়… গৰিহণা দিম কাক ? কাকেই বা ধিক্কাৰ দিম ?? এয়াই আমাৰ ন্যায়পালিকা, এয়াই ভাৰতৰ ফোপোলা ন্যায়িক ব্যৱস্থাপ্ৰণালী !\nএনে দুৰ্বল ন্যায়িক ব্যৱস্থাৰ বাবেই প্ৰতিদিনে জন্ম লৈ আছে ৰঞ্জন দৈমাৰী’ৰ দৰে শ শ সন্ত্ৰাসবাদী যিয়ে নিৰীহ লোকৰ তেজেৰে ফাঁকু খেলিবলৈ কুণ্ঠাবোধ নকৰে আৰু প্ৰান হেৰুৱাব লগা হৈ সাধাৰণ জনতাই !\nশেষত ৩০ অক্টোবৰ, ২০০৮ চনৰ দৰে বোমা বিস্ফোৰণ যেন ভাৰতত তথা অসমৰ অন্য ঠাইত পুনৰাবৃত্তি নহ’য়, তাৰে কামনা কৰিছো।\nলগতে যি সকল মানুহে অসমৰ সেই ক’লা দিনটোত বোমা বিস্ফোৰণত মৃত্যুক সাৱটি লৈছিল তেওঁলোকৰ বাবে প্ৰাৰ্থনা কৰিছো যে তেওঁলোকৰ বিদেহী আত্মাই চিৰ শান্তি লাভ কৰক।


ৰক্তিম- গীতেৰে কথাৰে: হেপল'গ্রুপ আৰু ভেকুৰে ধৰা ৰুটিৰ টুকুৰাবোৰৰ এজাক ক'লা বিষাক্ত পৰুৱা (১৬)\nহেপল'গ্রুপ আৰু ভেকুৰে ধৰা ৰুটিৰ টুকুৰাবোৰৰ এজাক ক'লা বিষাক্ত পৰুৱা (১৬)\nমাটিৰ টুকুৰাবোৰ থাৰম'কলৰ দৰে পানীত উপঙি ফুৰে। ৰুটিৰ টুকুৰাত আশ্রয় আৰু খাদ্য দুয়োটাৰ সন্ধানত থুপ খোৱা এজাক ক'লা বিষাক্ত পৰুৱা। নিজৰ ভাগ বিচাৰি কৰা অন্তহীন যুঁজৰ পৰিণতিত চিৰাচিৰ হোৱা ক্ষুদ্র ক্ষুদ্র ৰুটিৰ টুকুৰাত, X আৰু Y ক্র'মজ'মৰ উপস্থিতিৰে সমৃদ্ধ সৰু সৰু একোটা পৰুৱাৰ দলে নিজৰ একোখনকৈ পৃথিৱী গঢ়াত মনোনিবেশ কৰিলে। এক ভয়ানক কম্পনত এক সমৃদ্ধ পৃথিবী সামৰি ৰখা টুকুৰাবোৰ আকৌ চিটিকি আহি একলগ হ'ল। X আৰু Y ক্র'মজ'মবোৰ বিস্ফোৰণ হৈ যেনি তেনি সিঁচৰিত হৈ পৰিল।\nএডাম, ঈভৰ পাপৰ পৰিণাম নেকি এইয়া? এনেকৈনো ধ্বংস হয় নে কষ্টৰে গঢ়া একোখন পৃথিবী? আহ্...প্রভু ৰামচন্দ্রৰ সংসাৰৰ বৃত্তান্তত লুকাই আছে নেকি নুশুকুৱা ৰক্তাভ নাভী? নাঃ নাঃ এইবোৰ আবেগ। বি প্রেকটিকেল... ডাৰউইনবাদ, বাস্তববাদ, বিবৰ্তনৰ বুকুতে সকলো সংশয় সমাধিস্থ। ডাৰউইনবাদ, বেদ, ৰামায়ণ, ধৰ্মাৱতাৰ পাপমোচনকাৰী যিশু এই সকলো মানিলেওঁ হ'ম 'কাফেৰ'। ব্রহ্মাণ্ডই ধৰ্ম? নে ৰুটিটুকুৰাবোৰ? নে X আৰু Y ক্র'মজ'মৰ নাঠঙ উণ্ডাম নৃত্য যি নৃত্যৰ আঁৰত লুকাই আছে প্রতিজন ধৰ্মাৱতাৰৰ সৃষ্টিৰ ৰহস্য, ৰহস্য একোখন দেশৰ, একোটা জাতি-জনজাতিৰ, জনগোষ্ঠীৰ।\nমোৰ আদিপুৰুষ আৰু তোমাৰ আদিপুৰুষ একেই। দুয়ো বিজুলীৰ চিকমিকনিত একেটা গুহাটে কুচিমুচি খাই সোমাই আছিল কোনোবা কালৰাত্রিত। একেজনী হৰিণীৰে কেঁচা মঙহ চোবাইছিল। একে ভাষাই কৈছিল। বুদ্ধি উদয় হ'ল,\nপৰুৱাবোৰে X আৰু Y ক্র'মজ'মৰ পুণৰ যোৰা পাতিছে ভেকুৰে ধৰা ৰুটিৰ টুকুৰাবোৰত।\nনষ্ট্রড'মাচে কৈছে এক ভয়ানক কম্পন আকৌ হ'ব...\nPosted by Ractim Goswami at 11:25 PM\n'শিলে শিলে'- গীত\nহেপল'গ্রুপ আৰু ভেকুৰে ধৰা ৰুটিৰ টুকুৰাবোৰৰ এজাক ক'...


কোন সঁচা, কোন মিছা? ৪ যুৱক-যুৱতীয়ে গহপুৰলৈ যাম বুলি ভাড়ালৈ লৈ গৈছিল এখন ছুইফ্ট ডিজায়াৰ; টকাৰ লোভত চালকো হৈছিল মান্তি, তাৰ পিছত মাৰপিট, সুৰাৰ প্ৰলোভন, যৌন নিৰ্যাতন, সম্পূৰ্ণ ঘটনাটো এনেধৰণৰ...\nগুৰুত্বপূৰ্ণ খবৰঃ আজিৰে পৰা গুৱাহাটীত বন্ধ হ'ল ২১খন গুলপীয়া বাছ (Pink Buses); যাত্ৰীয়ে ব্যৱহাৰ নকৰাৰ বাবেই এই সিদ্ধান্ত গ্ৰহণ, কেৱল ৪খন বাছহে চলাচল কৰিব ৰাজপথত\nHealth Tips: খেজুৰ (Dates) খাই হয়তো আপোনালোকে নিশ্চয় ভাল পায়; কিন্তু জানেনে খেজুৰ খোৱাৰ বহু আশ্চৰ্যকৰ লাভালাভ আছে, বিশেষকৈ পুৰুষসকলে দৈনিক খেজুৰ খালে বৃদ্ধি হ'ব এইবিধ বস্তু, পিছে জানো আহক লাভালাভবোৰ কি কি?\nকোন সঁচা, কোন মিছা? ৪ যুৱক-যুৱতীয়ে গহপুৰলৈ যাম বুলি ভাড়ালৈ লৈ গৈছিল এখন ছুইফ্ট ডিজায়াৰ; টকাৰ লোভত চালকো হৈছিল মান্তি, তাৰ পিছত মাৰপিট, সুৰাৰ প্ৰলোভন, যৌন নিৰ্যাতন, সম্পূৰ্ণ ঘটনাটো এনেধৰণৰ…\nগহপুৰ (Gohpur) ব্ৰহ্মাজানত (Brahmajan) গুৱাহাটীৰ পৰা লৈ অহা এখন ভাড়াতীয়া বাহনৰ চালকক মাৰপিট। ৪ যুৱক-যুৱতীৰ ওপৰত সন্দেহ ওপজাত আৰক্ষীক গতালে গাঁওবাসীয়ে। সুৰাৰ খালী বটল পোৱা গৈছে গাড়ীত\nin ক্ৰাইম, অসম\nগহপুৰ (Gohpur) ব্ৰহ্মাজানত (Brahmajan) গুৱাহাটীৰ পৰা লৈ অহা এখন ভাড়াতীয়া বাহনৰ চালকক মাৰপিট। ৪ যুৱক-যুৱতীৰ ওপৰত সন্দেহ ওপজাত আৰক্ষীক গতালে গাঁওবাসীয়ে। সুৰাৰ খালী বটল পোৱা গৈছে গাড়ীত। সম্পূৰ্ণ ঘটনাটো এনেধৰণৰ…\nগহপুৰৰ ব্ৰহ্মাজানত ৪ যুৱক-যুৱতীক ৰাইজে গটালে আৰক্ষীক (Police)। ঘটনা অনুসৰি গুৱাহাটীৰ পৰা AS01KC0903 নম্বৰৰ এখন ছুইফট ডিজায়াৰ বাহন গহপুৰলৈ বুলি ভাড়াত আনিছিল অচিনাকী দুজন যুৱক আৰু ২ যুৱতীক সুশান্ত দাস নামৰ চালকজনে।\nভুক্তভোগী চালকৰ ভাষ্য-\nস্থানীয় ৰাইজৰ ভাষ্য-\nকিন্তু চালকৰ অভিযোগ অনুসৰি গহপুৰৰ ব্ৰহ্মাজান পোৱাৰ লগে লগে পুনৰ ডিমাপুৰলৈ গাড়ী লৈ যাব লাগে বুলি দাবী ধমকি দিয়ে। গাড়ী নিনিয়াত অৱশেষত ড্ৰাইভাৰজনক উক্ত স্থানতে নিৰ্জনতাৰ সুযোগ লৈ গুৰুলা-গুৰুলকৈ প্ৰহাৰ কৰি এটা নলাত পেলোৱাৰ চেষ্টা কৰে।\nসমগ্ৰ ঘটনা প্ৰত্যক্ষ কৰি আছিল স্থানীয় এজন লোকে। পিছত ৰাইজক খবৰ দিয়াত চালকজনক উদ্ধাৰ কৰে আৰু যুৱক-যুৱতীসহ চালকজনক ঘাঁহিগাঁও থানালৈ লৈ যায়।\nচালকজনৰ অভিযোগ অনুসৰি ৰাস্তাত তেওঁক কল ড্ৰিংকছৰ লগতে সুৰাপান কৰিবলৈও জোৰ কৰিছিল যুৱক-যুৱতী চাৰিগৰাকীয়ে। কিন্তু চালকজন মান্তি হোৱা নাছিল।\nআনহাতে যুৱক-যুৱতী কেইগৰাকীয়েও চালকৰ বিৰুদ্ধে অভিযোগ তুলিছে যে এগৰাকী যুৱতীক শৰীৰৰ গোপন অংগত হাত দিয়াৰ বাবেই চালকজনক মাৰপিট কৰিছে। তেওঁলোকে নিজকে পতি-পত্নী বুলি পৰিচয় দিয়ে। অৱশ্যে কোন সঁচা কোন মিছা আৰক্ষীৰ তদন্তৰ পিছতহে পোহৰলৈ আহিব।\nPhoto & Input: পলাশ প্ৰিয়ম\nআৰু পঢ়কঃ https://khatangkhobor.com/news/important-news-guwahati-astc-reduces-number-of-pink-buses-to-4/9310/\nTags: AssamBrahmajanCrimeGohpurGohpur Policeঅপৰাধঅসমগহপুৰগহপুৰ আৰক্ষীব্ৰহ্মাজান\nগুৰুত্বপূৰ্ণ খবৰঃ আজিৰে পৰা গুৱাহাটীত বন্ধ হ’ল ২১খন গুলপীয়া বাছ (Pink Buses); যাত্ৰীয়ে ব্যৱহাৰ নকৰাৰ বাবেই এই সিদ্ধান্ত গ্ৰহণ, কেৱল ৪খন বাছহে চলাচল কৰিব ৰাজপথত\nHealth Tips: খেজুৰ (Dates) খাই হয়তো আপোনালোকে নিশ্চয় ভাল পায়; কিন্তু জানেনে খেজুৰ খোৱাৰ বহু আশ্চৰ্যকৰ লাভালাভ আছে, বিশেষকৈ পুৰুষসকলে দৈনিক খেজুৰ খালে বৃদ্ধি হ’ব এইবিধ বস্তু, পিছে জানো আহক লাভালাভবোৰ কি কি?


ফেচবুকৰ পৰা-মই কিন্নৰে কৈছো-প্ৰহ্লাদ জ্যোতি বৰা\nby©AdminPosted at Friday, March 26, 2021\nমোৰ যেতিয়া চৈধ্য বছৰ বয়স হৈছিল দেউতায়ে মোৰ আচৰণ চাল-চলনবোৰ দেখি ঘৃণ কৰিছিল। এদিন নিশা মোক চাবুকেৰে শৰীৰত কোৱাইছিল। তথাপিও মোৰ আচৰণ সলনি নহ'ল। কাৰণ মই এগৰাকী কিন্নৰ আছিলো।\n:: হেৰা; ইয়াৰ কাৰনে বাহিৰত মুখ উলিয়াব নোৱাৰা হলো।মই কি পাপ কৰিছিলো ভগৱান! সন্তানৰ নামত হিজৰা এটাহে দিলা। ইয়াক মাৰি পেলোৱাই ভাল হ'ব।\n:: আপুনি তাক মাৰি পেলাব নোৱাৰে । কিন্নৰ হ'লেও সি মোৰেই পেটৰ সন্তান।\n::নাই ই ঘৰত থাকিব নালাগে। ইয়াক মোৰ চকুৰ আগৰপৰা একেবাৰে আতৰাই লৈ যোৱা। ই ঘৰত থাকিলে আমাৰ ঘৰলৈ কোনো মানুহেই নাহিব। ইয়াক চিৰদিনৰ বাবে কিন্নৰৰ হাতত গটাই দিয়া।\nমায়ে মোক বুকুৰ মাজত শুৱাই লৈ চকুলো টুকিছিল। মই মাক কৈছিলো\n:: মোৰ কাৰনে তুমি সদায় দেউতাৰ গালি খাই থাকিব নালাগে।মই ঘৰ এৰি কিন্নৰ সমাজলৈ গুচি যাম। এইখন ঘৰত মোৰ প্ৰয়োজনেই নাই মা কাৰন তোমালোকৰ ভাষাত মই হিজৰা ।মই এটা কিন্নৰ।\nদেউতায়ে কৰা অত্যাচাৰবোৰ সহ্য কৰিব নোৱাৰি এদিন ঘৰ এৰি থৈ কিন্নৰৰ বস্তি পালোহি। মোক কিন্নৰ সকলে দেখি বেৰি ধৰি সুধিলে\n::অই লৰা আমাৰ বস্তিলৈ কিয় আহিছা।\n:: মই লৰা নহয় ।মই কিন্নৰ। আপোনালোকে মোক গ্ৰহন কৰক।\n:: ৰবা প্ৰমান হিচাপে তোমাৰ গুপন অংগ পৰীক্ষা কৰা হ'ব।\nসেইদিনা মোৰ গুপন অংগ পৰীক্ষা কৰি কিন্নৰৰ সমাজত মোক পৰিয়ালৰ সদস্য হিচাপে স্থান দিলে। মোৰ শৰীৰপৰা পেন্ট চাৰ্ট সকলোবোৰ তেওঁলোকে সুলকাই উলংগ কৰি পেলালে। শৰীৰত নতুন পোছাক পিন্ধাই দিয়া হ'ল। এযোৰ ৰঙা ৰঙৰ শাৰী পিন্ধাই মোক তেওঁলোকে কিন্নৰ সমাজলৈ স্বাগতম জনাই গোটেই ৰাতিটো নৃত্য গীত আৰম্ভ কৰিলে। ভাৰত নামটো সলাই মই এটা নতুন নাম পালো। আজিৰ পৰা মোৰ নাম ভাৰতী। এতিয়া হিজৰা ভাৰতী বুলি ক'লে সকলোৱে চিনি পোৱা হ'ল।\n:: অই ভাৰতী কালিলৈ বিয়াৰ দিন পৰিছে।\n::কাৰ বিয়া? আমি জানো বিয়া হব পাৰিম? আমি তৃতীয় লিংগ ।মানুহৰ সমাজত জীয়াই থকাৰ অধিকাৰেই আমাৰ নাই। বিয়া কৰাৰ অধিকাৰ পামনে ?\n::বছৰত এবাৰ আমি আৰাধ্য আৰাৱন দেৱতাৰ লগত বিয়া হব লাগে বুজিলি।\n::কি? মইতো আৰাৱন দেৱতাৰ নাম আজিলৈকে শুনা নাই। আৰাৱন কোন ? ক'ৰ দেৱতা?\n::অৰ্জুন আৰু নাগকন্যা উলুপীৰ পুত্ৰ হৈছে আমাৰ দেৱতা আৰাৱন।পিছে কালিলৈ সাজু হৈ থাকিবি বিয়া হ'বলৈ।\n:::বিয়া হোৱাৰ পাছত কি কৰিব লাগিব?\n:::শুন আমি একৰাতিৰ বাবেহে আৰাৱনৰ পত্নী হৈ থাকো। তাৰ পিছদিনা তেওঁৰ মৃত্যু হৈছে বুলি সকলোৱে বগা কাপোৰ পিন্ধি বিধৱাজনী হৈ চিঞৰি চিঞৰি কান্দো। এয়াই আমাৰ জীৱন। ভাৰতী তই কান্দিছ যে। কি হ'ল তোৰ। দুখ লাগিছে।\n:: অহ! এই কিন্নৰৰ জীৱন বৰ অসহায়। হয় দে বিয়াতো আমাৰো হবলৈ মন যায় কিন্ত ভগৱানে আমাৰ শৰীৰটোত নৰ আৰু নাৰী দুয়োটা ৰূপতেই সৃষ্টি কৰিলে।\nআৰাৱন দেৱতাৰ লগত কালি বিয়া হৈ আজি বিধৱাৰ জীৱন কটাইছো। এগৰাকী গুৰু কিন্নৰে কালি কৈছিল শ্ৰী কৃষ্ণয়ে মোহিনী ৰূপ ধাৰন কৰি একৰাতিৰ বাবে আৰাৱন ৰজাৰ পত্নী হৈছিল কাৰন পিছদিনাই আৰাৱনৰ মৃত্যু হৈছিল।\nমাক এবাৰ লগপাবলৈ মন গৈছিল।মালৈ বৰকৈ মনত পৰিছে। মোক এই মহিলা ৰূপত মায়ে চিনি পাব জানো?\n::কি হ'ল ক?\nমোৰ লগৰ কিন্নৰ বিন্দুৱে হাঁহি হাঁহি ক'লে\n::আমাৰ লগৰ ৰানী যে\n::ৰানীৰ কি হ'ল?\n::ৰানীৰ মৃত্যু হ'ল।\n:: কি? ৰানী মোৰ মৰমৰ বান্ধৱী আছিল। তাইৰ মৃত্যুৰ খবৰটো শুনি মই কান্দিলো।\n::অই ভাৰতী তই কিয় কান্দিছ। আমি হিজৰা । আমাৰ সমাজত কাৰোবাৰ মৃত্যু হ'লে আমি হাঁহো। শোক কৰা চিষ্টেমটো আমাৰ সমাজত নাই।\n:: কি ?\n:: অহ আমাৰ এইটো নিয়ম।আমাৰ দৰে কিন্নৰ মৰিলে দুখ কৰা নহয়।এতিয়া ব'ল ৰানীৰ মৃত শৰীৰটোত চেন্দেল আৰু জোতাৰে কোবাব লাগিব।\n::কিয় তাইৰ মৃতদেহক অত্যাচাৰ কৰিব লাগে ।তাই জীয়াই থাকোতেই শান্তি নাপালে। তাইক মৰাৰ পাছত মৃত শৰীৰটোক অলপ শান্তিৰে থাকিবলৈ দে।\n:: তাইৰ মৃত শৰীৰটোত জোতা চেণ্ডেলেৰে কোবালেহে তাইৰ আত্মায়ে শান্তি পাব। আমাৰ বিশ্বাস এনে কৰিলে তাই পুনৰবাৰ কিন্নৰ হৈ জন্ম ল'বলৈ নোৱাৰিব।\n::ব'লা বিন্দু তাইৰ শেষ সংস্কাৰ কৰোগৈ?\n::আমাৰ কিন্নৰ সম্প্রদায়ত মৃতদেহ দিনত সংস্কাৰ কৰা নহয়। মাজৰাতি মানুহবোৰে নেদেখাকৈ গাতত পুতি পেলোৱা হয়। আমাৰ মৃত্যুত কোনো শোক কৰা নহয় কিন্তু এসপ্তাহলৈ ভোকত থাকো। তই মাজৰাতি এপাক ৰানীৰ বস্তিলৈ যাবি। নতুন জোতা এযোৰ পিন্ধি যাবি। ভালদৰে ৰানীৰ মৃত শৰীৰটোত জোতাৰে কোৱাবি যাতে অহাজন্মত তাই কিন্নৰ হৈ জন্ম লব নোৱাৰে।\nমই বিন্দুৱে কোৱা কথাবোৰ শুনি আচৰিত হ'লো। মোৰ মৃত্যু হ'লে দেউতায়ে আনন্দ পাব মায়ে দুখত কান্দিব। মই আইক এবাৰ লগ কৰি ক'ম\nমা, মোৰ মৃত্যুৰ দিনা তই নাকান্দিবি ,হাঁহিবি। তই হাঁহিলে মোৰ আত্মায়ে শান্তি পাব । সঁচাকৈ এই কিন্নৰৰ জীৱন বৰ অসহায়।\n🖋প্ৰহ্লাদ জ্যোতি বৰা\nLabels#প্ৰহ্লাদ জ্যোতি বৰা, #ফেচবুকৰ পৰা


एक साल में बाइबल - ইণ্ডিয়ান ৰিভাইচ ভাৰচন - मार्च 4\nগণনা পুস্তক 5:1-31\n1. তাৰ পাছত যিহোৱাই মোচিক কলে,\n2. “তুমি প্ৰতিজন কুষ্ঠৰোগীক, আৰু গাৰ ঘাৰ পৰা কিবা বৈ থকা প্ৰতিজন ৰোগীক, আৰু মৰা শ চুই অশুচি হোৱা প্ৰতিজন লোককে ছাউনিৰ পৰা বাহিৰ কৰিবলৈ, ইস্ৰায়েলৰ সন্তান সকলক আজ্ঞা দিয়া।\n3. তোমালোকে পুৰুষহে হওঁক বা স্ত্ৰীয়ে হওঁক, দুয়োকো ছাউনিৰ পৰা বাহিৰ কৰিব লাগিব। তেওঁলোকে যেন কোনো প্রকাৰে ছাউনিবোৰ অশুচি নকৰে সেই বাবে তেওঁলোকক বাহিৰ কৰা, কিয়নো মই তাত বাস কৰোঁ।”\n4. তেতিয়া ইস্ৰায়েলৰ সন্তান সকলে তাকে কৰিলে, আৰু যিহোৱাই মোচিক দিয়া আজ্ঞা অনুসাৰে তেওঁলোকে সেইদৰেই কাৰ্য কৰি ছাউনিৰ পৰা তেওঁলোকক বাহিৰ কৰি দিলে।\n6. “তুমি ইস্ৰায়েলৰ সন্তান সকলক কোৱা, যেতিয়া কোনো এজন পুৰুষে হওঁক বা স্ত্ৰীয়েই হওঁক, যদি কোনোবাই মানুহে মানুহক কৰা পাপৰ দৰে কোনো পাপ কৰি যিহোৱাৰ অহিতে অপৰাধ কৰে, সেই জন ব্যক্তি দোষী হয়।\n7. তেতিয়া সেই পুৰুষ বা স্ত্ৰীয়ে নিজে কৰা সেই পাপ স্বীকাৰ কৰিব লাগিব, আৰু যি দোষ কৰিছিল সেই পাপৰ মূল্য সম্পূৰ্ণৰূপে তাৰ ক্ষতিপূৰণ কৰিব লাগিব; আৰু পাঁচ ভাগৰ এভাগ বেচিকৈ দিব লাগিব। তেওঁ যাৰ অহিতে দোষ কৰিলে, সেই জন লোকক দিব লাগিব।\n8. আৰু যাক দোষৰ বাবে ক্ষতিপূৰণ কৰিব লগীয়া, সেই জন লোকৰ যদি এনে কোনো ওচৰ সম্বন্ধীয়া লোক নাথাকে, তেন্তে যি প্ৰায়শ্চিত্তৰ মতা মেৰটোৰ দ্বাৰাই তাক প্ৰায়শ্চিত্ত কৰা হ’ব, তেওঁৰ সেই দোষৰ বাবে যিহোৱাৰ উদ্দেশ্যে কৰিব লগা ক্ষতিপূৰণ পুৰোহিতে পাব।\n9. আৰু ইস্ৰায়েলৰ সন্তান সকলে তেওঁলোকৰ পবিত্ৰ বস্তুৰ মাজৰ যিমান উত্তোলনীয় উপহাৰ মোৰ উদ্দেশ্যে পুৰোহিতৰ গুৰিলৈ আনিব, সেই সকলো সেই পুৰোহিত জনৰ হ’ব।\n10. প্ৰতিজনৰ পবিত্ৰীকৃত বস্তু তেওঁৰেই হ’ব। যিকোনো বস্তু যেতিয়া কোনো এজন লোকে পুৰোহিতক দিব, তাকো তেওঁৰেই হ’ব।”\n11. যিহোৱাই মোচিক আকৌ কলে,\n12. “তুমি ইস্ৰায়েলৰ সন্তানসকলক কোৱা, ‘ধৰি লোৱা কোনো এজন লোকৰ পত্নীয়ে যদি অবাটে গ’ল আৰু তেওঁৰ বিৰুদ্ধে সত্যলঙ্ঘন কৰিলে;\n13. অৰ্থাৎ আন এজন পুৰুষে তাইৰে সৈতে শয়ন কৰিলে; সেই ক্ষেত্রত তাই অশুচি হ’ল; যদিও তাইৰ গিৰীয়েকে নেদেখাকৈ বা নজনাকৈ বা যদিও তাইৰ সেই কৰ্ম ধৰাত নপৰিল বা তাইৰ অহিতে সাক্ষী কোনো নাই,\n14. আৰু নিজ পত্নী অশুচি হ’লে, এই বুলি তাইৰ প্রতি গিৰীয়েকৰ অন্তৰ্জ্বালাযুক্ত মন হ’ব পাৰে, নাইবা নিজ পত্নী অশুচি নহলেও, মিছাতে তাইৰ প্রতি তেওঁৰ অন্তৰ্জ্বালাযুক্ত মন হ’ব পাৰে।\n15. তেতিয়া এই বোৰ ক্ষেত্রত সেই পুৰুষ জনে নিজ পত্নীক পুৰোহিতৰ ওচৰলৈ আনিব। তেওঁ তাইৰ কাৰণে তাইৰ উপহাৰ, অৰ্থাৎ ঐফাৰ দহ ভাগৰ এভাগ যৱৰ আটাগুড়ি আনিব। কিন্তু তেওঁ তাৰ ওপৰত তেল নাঢালিব, আৰু কুন্দুৰু নিদিব; কিয়নো সেয়ে অন্তৰ্জ্বালাৰ ভক্ষ্য নৈবেদ্য, অপৰাধ সোঁৱৰণ কৰাওঁতা স্মৰণাৰ্থক ভক্ষ্য নৈবেদ্য।\n16. তেতিয়া পুৰোহিতে সেই মহিলাক আনি যিহোৱাৰ আগত উপস্থিত কৰিব।\n17. আৰু পুৰোহিতে মাটিৰ পাত্ৰত পবিত্ৰ জল ৰাখি, আবাসৰ মজিয়াৰ কিছু ধূলি লৈ, সেই জলত দিব।\n18. পুৰোহিতে সেই মহিলা গৰাকীক যিহোৱাৰ আগত উপস্থিত কৰিব আৰু তাইৰ মূৰৰ চুলি মুকলি কৰিব। আৰু সেই স্মৰণাৰ্থক নৈবেদ্য, অন্তৰ্জ্বালাৰ ভক্ষ্য নৈবেদ্য তাইৰ হাতত থ’ব, আৰু শাও জন্মাওতা সেই তিতা পানী পুৰোহিতে নিজৰ হাতত ল’ব।\n19. আৰু পুৰোহিতে সেই মহিলাক শপত খুৱাব লাগিব, তেওঁ তাইক ক’ব লাগিব বোলে, “কোনো পুৰুষে যদি তোমাৰে সৈতে শয়ন কৰা নাই, আৰু তুমি নিজ স্বামীৰ অধীন হৈ অবাটে যোৱা নাই, তেতিয়াহলে শাও জন্মাওতা এই তিতা পানী তোমালৈ নিষ্ফল হ’ব।\n20. কিন্তু তুমি যদি নিজ স্বামীৰ অধীন হৈয়ো অবাটে গৈ অশুচি হ’লা, আৰু তোমাৰ স্বামীৰ বাহিৰে আন কোনো পুৰুষে যদি তোমাৰ লগত শয়ন কৰিলে,’\n21. এইবোৰ কথা কৈ পুৰোহিতে শাও জন্মাওতা শপতেৰে সেই মহিলাক শপত খুৱাব, ‘তেন্তে যিহোৱাই তোমাৰ কৰঙন শুকুৱাই আৰু তোমাৰ পেট উখহাই তোমাৰ লোকসকলৰ মাজত তোমাক শাও আৰু শপতৰ বিষয় কৰিব;\n22. আৰু এই শাও জন্মাওতা পানী তোমাৰ পেট উখহাবলৈ আৰু কৰঙন শুকুৱাবলৈ তোমাৰ পেটত সোমাব।” তেতিয়া সেই মহিলাই উত্তৰ দিব, ‘হয়, যদি মই দোষী, তেনেহলে এনেই হওঁক।’\n23. পুৰোহিতে জনে এইবোৰ শাও এখনি পুথিত লিখিব আৰু তাৰ পাছত তাক সেই তিতা পানীত তেওঁ ধুই পেলাব লাগিব।\n24. তাৰ পাছত পুৰোহিতে সেই শাও জন্মাওতা তিতা পানী তাইক পান কৰাব; তাতে সেই শাও জন্মাওতা তিতা পানী তাইৰ পেটত সোমাই তিতা হ’ব।\n25. পুৰোহিতে সেই মহিলাৰ হাতৰ পৰা সেই অন্তৰ্জ্বালাৰ ভক্ষ্য নৈবেদ্য নিজ হাতত লৈ যিহোৱাৰ সাক্ষাতে দোলাই যজ্ঞবেদীৰ ওচৰলৈ আনিব লাগিব।\n26. আৰু পুৰোহিতে সেই ভক্ষ্য নৈবেদ্যৰ এমুঠি লৈ, তাৰ স্মৰণাৰ্থক অংশস্বৰূপে যজ্ঞবেদীৰ ওপৰত দগ্ধ কৰিব; তাৰ পাছত তেওঁ সেই মহিলাক সেই পানী পান কৰাব।\n27. আৰু তাই যদি নিজ স্বামীৰ বিৰুদ্ধে কুকৰ্ম কৰি অশুচি হৈছে, তেন্তে সেই পানী খুউৱাৰ পাছত সেই শাও জন্মাওতা পানী তাইৰ পেটত সোমাই তিতা হ’ব। তাইৰ পেট উখহিব আৰু কৰঙন শুকাই যাব। আৰু তাই নিজ লোকসকলৰ মাজত শাওৰ বিষয় হ’ব।\n28. কিন্তু যদি সেই মহিলা অশুচি নহৈ, শুচি আছে, তেন্তে তাই শাওৰ পৰা মুক্ত হ’ব আৰু গৰ্ভধাৰণ কৰিব।\n29. এয়ে অন্তৰ্জ্বালাযুক্ত বিধি; যেতিয়া কোনো মহিলাই নিজ স্বামীৰ অধীন হৈয়ো অবাটে গৈ অশুচি হয়, তাইৰ বাবেই এই বিধি।\n30. যেতিয়া কোনো মানুহৰ মন অন্তৰ্জ্বালাযুক্ত হৈ, তেওঁ নিজৰ পত্নীৰ প্রতি অন্তৰ্জ্বালাৰে জ্বলে, সেই সময়ত তেওঁ নিজ পত্নীক যিহোৱাৰ আগত উপস্থিত কৰিব, আৰু পুৰোহিতে তাইৰ বিষয়ে এই সকলো বিধি পালন কৰিব।\n31. তেতিয়া নিজ পত্নীক পুৰোহিতৰ ওচৰলৈ অনাৰ কাৰণে সেই পুৰুষ অপৰাধৰ পৰা মুক্ত হ’ব, আৰু সেই তিৰোতাই নিজ অপৰাধৰ ফল ভোগ কৰিব’।”\nগণনা পুস্তক 6:1-27\n2. “তুমি ইস্ৰায়েলৰ সন্তান সকলক কোৱা, ‘কোনো পুৰুষ বা স্ত্ৰীয়ে যেতিয়া যিহোৱাৰ উদ্দেশ্যে বিশেষ নাচৰীয়া ব্ৰত ধৰিবৰ অৰ্থে পৃথকে থাকিব,\n3. তেতিয়া তেওঁ দ্ৰাক্ষাৰস আৰু সুৰাপানৰ পৰা নিজকে আতৰত ৰাখিব লাগিব। তেওঁ দ্ৰাক্ষাৰসৰ চিৰ্কা বা সুৰাৰ চিৰ্কা পান নকৰিব আৰু দ্ৰাক্ষাফলৰ পৰা চেপি উলিওৱা নতুন ৰসকো পান নকৰিব, বা কেঁচা কি শুকান দ্ৰাক্ষাফলো নাখাব।\n4. তেওঁ মোৰ উদ্দেশ্যে পৃথকে থকা সকলো কালত, গুটিৰ পৰা বাকলিলৈকে দ্ৰাক্ষাফলৰে যুগুত কৰা কোনো বস্তু ভোজন নকৰিব।\n5. আৰু ব্ৰত ধৰি পৃথকে থকা সকলো কালত তেওঁৰ মূৰত ক্ষুৰ নলগাব; যিহোৱাৰ উদ্দেশ্যে বেলেগে থকা দিনৰ সংখ্যা পূৰ নহয়মানে তেওঁ নিজৰ মূৰৰ চুলি বাঢ়িবলৈ দিব।\n6. তেওঁ যেতিয়ালৈকে যিহোৱাৰ উদ্দেশ্যে পৃথকে থাকে, তেতিয়ালৈকে কোনো মৰা শৱৰ ওচৰলৈ নাযাব।\n7. তেওঁৰ পিতৃৰ বা মাতৃৰ, ককায়েকৰ বা ভনীয়েকৰ মৃত্যুৰ সময়ত, তেওঁ তেওঁলোকৰ কাৰণে নিজকে অশুচি নকৰিব, কিয়নো তেওঁৰ মূৰৰ দীঘল চুলি দেখি, তেওঁ নিজ ঈশ্বৰৰ উদ্দেশ্যে যে পৃথকে আছে সেই বিষয়ে সকলোৱে জানিব।\n8. তেওঁ পৃথকে হৈ থকা সকলো কালত, যিহোৱাৰ উদ্দেশ্যে পবিত্ৰ হৈ থাকিব।\n9. আৰু যদি কোনো এজন মানুহৰ অকস্মাৎ তেওঁৰ ওচৰত মৃত্যু হয়, তেতিয়া তেওঁ তেওঁৰ নিজ পৃথকে থকাৰ চিন অশুচি কৰে। তেতিয়া তেওঁ শুচি হোৱা দিনা, নিজৰ মূৰ ক্ষুৰাব। সেয়া সপ্তম দিনাই তেওঁ নিজ মূৰৰ চুলি ক্ষুৰাব লাগিব।\n10. অষ্টম দিনা তেওঁ দুটা কপৌ, বা দুটা পাৰ পোৱালি সাক্ষাৎ কৰা তম্বুৰ দুৱাৰ-মুখলৈ পুৰোহিতৰ ওচৰলৈ আনিব লাগিব।\n11. তেতিয়া পুৰোহিতে তাৰে এটা পাপাৰ্থক বলিস্বৰূপে, আৰু আনটো হোম বলিস্বৰূপে উৎসৰ্গ কৰিব। তেতিয়া তেওঁ মৰা শৱৰ ওচৰত থকাৰ পাপৰ কাৰণে তেওঁক প্ৰায়শ্চিত্ত কৰিব; আৰু সেই দিনাই তেওঁ নিজকে পুনৰ পবিত্ৰ কৰিব।\n12. তেওঁ নিজকে পুনৰায় যিহোৱাৰ উদ্দেশ্যে পৃথকে থাকিব লাগিব। তেওঁ দোষাৰ্থক বলিস্বৰূপে এটা এবছৰীয়া মেৰ-ছাগ পোৱালি আনিব। কিয়নো তেওঁ পূৰ্বতে নিজকে অশুচি কৰালে সেই কাৰণে তেওঁ পূৰ্বতে নিজকে যিহোৱাৰ উদ্দেশ্যে পৃথকে থকা দিনবোৰ গণ্য নহ’ব।\n13. নাচৰীয়া লোক হৈ পৃথকে থকাৰ কাল পূৰ হলে, তেওঁ পালন কৰিব লগা বিধি এনে- তেওঁক সাক্ষাৎ কৰা তম্বুৰ দুৱাৰ মুখলৈ অনা হ’ব।\n14. তেওঁ নিজে অনা উপহাৰ যিহোৱালৈ দান কৰিব। তেওঁ হোম বলিৰ কাৰণে গাত কোনো দাগ নথকা এটা এবছৰীয়া মতা মেৰ-ছাগ পোৱালি আৰু পাপাৰ্থক বলিৰ কাৰণে গাত দাগ নথকা এজনী এবছৰীয়া নিঘূণ চেঁউৰী মেৰ-ছাগ পোৱালি, আৰু মঙ্গলাৰ্থক বলিৰ কাৰণে গাত দাগ নথকা এটা নিঘূণ মতা মেৰ-ছাগ দান কৰিব লাগিব;\n15. আৰু সেই জন্তুবোৰৰ সৈতে একেৰাহি খমিৰ নিদিয়া পিঠা অৰ্থাৎ তেল মিহলোৱা মিহি আটাগুড়িৰ বিন্ধা থকা পিঠা কেইটামান, আৰু খমীৰ নিদিয়া তেল ঢলা পাতল চকলীয়া পিঠা কেইটামান, আৰু তাৰ লগত ভক্ষ্য আৰু পেয় নৈবেদ্য উপহাৰৰ সৈতে এই সকলো উপহাৰ যিহোৱাৰ উদ্দেশ্যে উৎসৰ্গ কৰিবলৈ আনিব।\n16. তাতে পুৰোহিতে এই সকলো বস্তু যিহোৱাৰ আগলৈ আনিব। তেতিয়া তেওঁৰ পাপাৰ্থক বলি আৰু হোম বলি উৎসৰ্গ কৰিব।\n17. খমীৰ নিদিয়া পিঠাৰ খৰাহিটোৰে সৈতে মঙ্গলাৰ্থক বলিৰ মেৰ-ছাগটো যিহোৱাৰ উদ্দেশ্যে উৎসৰ্গ কৰিব আৰু তাৰ পাছত পুৰোহিতে তাৰ লগৰ ভক্ষ্য নৈবেদ্য আৰু পেয় নৈবেদ্যও উৎসৰ্গ কৰিব।\n18. পাছত নাচৰীয়া লোকজনে সাক্ষাৎ কৰা তম্বুৰ দুৱাৰ মুখত নিজে পৃথক হৈ থকাৰ চিন অৰ্থাৎ তেওঁৰ মূৰৰ দীঘল চুলি ক্ষুৰাই, সেই মূৰৰ চুলি লৈ, মঙ্গলাৰ্থক বলিৰ তলত থকা অগ্নিত পেলাই দিব।\n19. আৰু নাচৰীয়া লোকজনে পৃথকে থকাৰ যি চিন, তাক ক্ষুৰুৱাৰ পাছত, পুৰোহিতে পানীত সিজোৱা মেৰৰ আগ-পিৰাটো, আৰু খৰাহিৰ পৰা খমীৰ নিদিয়া বিন্ধা থকা পিঠা এটা, আৰু খমীৰ নিদিয়া পাতল চাকলিয়া পিঠা এটা লৈ, নাচৰীয়া লোকজনৰ হাতত দিব।\n20. আৰু পুৰোহিতে সেই সকলোকে দোলনীয় নৈবেদ্যস্বৰূপে যিহোৱাৰ সাক্ষাতে তেওঁৰ সন্মুখত দান কৰিব; দোলনীয় আমঠু আৰু উত্তোলনীয় পাছ-পিৰাই সৈতে সেয়ে পুৰোহিতৰ অৰ্থে পবিত্ৰ হ’ব। তাৰ পাছত নাচৰীয়া লোকজনে দ্ৰাক্ষাৰস পান কৰিব পাৰিব।\n21. নাচৰীয়া ব্ৰত ধৰোঁতা মানুহৰ আৰু পৃথকে থকাৰ কাৰণে যিহোৱাক দিব লগা তাৰ উপহাৰৰ এয়ে বিধি। ইয়াৰ বাহিৰে তেওঁ নিজৰ শক্তি অনুসাৰে দিবলৈ আগ কৰে, তাকো দিব পাৰে; তেওঁ যি ব্ৰত ধৰে, সেই ব্ৰত অনুসাৰে তেওঁ নিজে পৃথকে থকা বিধি পালন কৰিব লাগে’।”\n22. পাছত যিহোৱাই পুনৰায় মোচিক ক’লে, “তুমি হাৰোণ আৰু তেওঁৰ পুত্ৰসকলক কোৱা,\n23. ‘তোমালোকে ইস্ৰায়েলৰ সন্তানসকলক এইদৰে আশীৰ্ব্বাদ কৰিবা। তোমালোকে তেওঁলোকক এইদৰে ক’বা:\n24. যিহোৱাই তোমালোকক আশীৰ্ব্বাদ কৰি ৰাখক।\n25. যিহোৱাই তেওঁৰ নিজ পোহৰৰে তোমালোকক উজ্জ্বল কৰি ৰাখক আৰু তোমালোকৰ প্রতি দয়ালু হওঁক।\n26. যিহোৱাই তোমালৈ দৃষ্টি কৰক আৰু তোমাক শান্তি দান কৰক।’\n27. এইদৰে তেওঁলোকে ইস্ৰায়েলৰ সন্তান সকলৰ ওপৰত মোৰ নাম স্থাপন কৰিব। তেতিয়া মই তেওঁলোকক আশীৰ্ব্বাদ কৰিম।”\n8. হে যিহোৱা, মই তোমাকেই চিঞঁৰি মাতিছিলোঁ, মোৰ যিহোৱাৰ ওচৰত দয়া বিচাৰি মই মিনতি কৰি কৈছিলোঁ:\n9. “মোৰ মৃত্যুত বা মই গাতলৈ নামি যোৱাত জানো কিবা লাভ আছে? ধুলিয়ে জানো তোমাৰ প্ৰশংসা নাইবা তোমাৰ বিশ্ৱস্ততাৰে প্ৰচাৰ কৰিব?\n10. হে যিহোৱা, শুনা, মোক কৃপা কৰা, হে যিহোৱা, মোৰ সহায় হোৱা।”\n11. শোক অৱস্থাৰ পৰা তুমি মোক নৃত্যৰ উৎসৱলৈ আনিলা; শোকৰ চট কাপোৰ খুলি তুমি মোক আনন্দৰ বস্ত্র পিন্ধালা,\n12. যাতে মোৰ অন্তৰ নীৰৱে নাথাকে বৰং তোমাৰ উদ্দেশ্যে প্রশংসাৰ গীত গায়; হে মোৰ ঈশ্বৰ যিহোৱা, মই অনন্ত কাললৈকে তোমাৰ ধন্যবাদ কৰিম।\n1. ভুল তুলাচনী যিহোৱাৰ ঘিণলগীয়া; কিন্তু সঠিক জোখ তেওঁৰ সন্তোষ জনক।\n2. যেতিয়া অহংকাৰ হয়, তেতিয়া অপমানো হয়; কিন্তু নম্ৰতাই প্রজ্ঞা আনে।\n3. সাধুলোকৰ সততা তেওঁলোকৰ পথদৰ্শক; কিন্তু বিশ্বাস-ঘাতকসকলৰ কুটিলতাই তেওঁলোকক বিনষ্ট কৰে।\n22. পাছত তেওঁলোক বৈৎ-চৈদা গাঁৱলৈ আহিল৷ লোক সকলে এজন মানুহক যীচুৰ ওচৰলৈ আনিলে আৰু তেওঁক চুই দিবলৈ বিনয় কৰিলে।\n23. তেতিয়া তেওঁ সেই অন্ধ জনক হাতত ধৰি গাঁৱৰ বাহিৰলৈ লৈ গ’ল। তাতে তেওঁৰ চকুত থুই দিলে আৰু শৰীৰ চুই সুধিলে- “কিবা দেখিছা নে?”\n24. তেতিয়া তেওঁ চকু তুলি চাই ক’লে, “লোক সকলক দেখা পাইছো; কিন্তু তেওঁলোক খোজকাঢ়ি ফুৰা গছৰ নিচিনা।”\n25. তেতিয়া যীচুৱে তেওঁৰ চকু পুনৰ হাতেৰে স্পর্শ কৰিলে আৰু তেওঁ চকু মেলি দিয়াত, সকলো পুনৰুদ্ধাৰ হোৱা পালে আৰু সকলোকে স্পষ্টকৈ দেখিলে।\n26. পাছত যীচুৱে তেওঁক নিজৰ ঘৰলৈ পঠাই দি ক’লে, “নগৰত নোসোমাবা।”\n27. পাছত যীচু তেওঁৰ শিষ্য সকলৰ সৈতে চীজাৰিয়া-ফিলিপীৰ গাওঁবোৰলৈ ওলাই গ’ল৷ বাটত তেওঁ নিজৰ শিষ্য সকলক সুধিলে, “মানুহবোৰে মোক কোন বুলি কয়?”\n28. তেতিয়া তেওঁলোকে ক’লে- “কিছুমানে ‘যোহন বাপ্তাইজক’; কিছুমানে ‘এলিয়া’; আৰু আন কিছুমানে ভাববাদী সকলৰ মাজৰ এজন বুলি কয়।”\n29. তেতিয়া তেওঁলোকক সুধিলে, “কিন্তু তোমালোকে নো মোক কোন বুলি ভাবা?” পিতৰে উত্তৰ দি তেওঁক ক’লে, “আপুনি খ্ৰীষ্ট, সেই অভিষিক্ত জন।”\n30. তেতিয়া এই বিষয়ে কাৰো আগত নকবলৈ যীচুৱে তেওঁলোকক সাৱধান কৰি দিলে।\n31. তেতিয়া তেওঁ তেওঁলোকক কবলৈ ধৰিলে যে, মানুহৰ পুত্রই বহু কষ্ট ভোগ কৰিব লাগিব, তেওঁ পৰিচাৰক সকলৰ দ্বাৰা অগ্ৰাহ্য হ’ব আৰু প্ৰধান পুৰোহিত আৰু বিধানৰ অধ্যাপক সকলে তেওঁক বধ কৰিব; তাতে তিনি দিনৰ দিনা পুনৰাই জীয়াই উঠিব লাগিব।\n32. তেওঁ এই কথা স্পষ্টভাৱে ক’লে। তেতিয়া পিতৰে তেওঁক এফলীয়াকৈ নি, অনুযোগ কৰিব ধৰিলে।\n33. কিন্তু তেওঁ ঘুৰি, নিজৰ শিষ্য সকলক চাই পিতৰক ডবিয়াই ক’লে, “মোৰ ওচৰৰ পৰা গুচি যা চয়তান! তই ঈশ্বৰৰ কথা নাভাবি, মানুহৰ কথাহে ভাবিছ।”\n34. পাছত তেওঁ নিজৰ শিষ্য সকলৰ সৈতে লোক সকলক ওচৰলৈ মাতি আনি ক’লে, “কোনোৱে যদি মোৰ পাছত আহিবলৈ ইচ্ছা কৰে, তেওঁ নিজকে নিজে দমন কৰক, আৰু নিজৰ ক্ৰুচ তুলি লৈ মোৰ পাছে পাছে আহক।\n35. কিয়নো যি কোনোৱে নিজৰ জীৱন ৰক্ষা কৰিব খোজে, তেওঁ তাক হেৰুৱাব; কিন্তু যি কোনোৱে মোৰ আৰু শুভবাৰ্তাৰ কাৰণে নিজৰ জীৱন হেৰুৱায়, তেওঁ সেই জীৱন ৰক্ষা কৰিব।\n36. কাৰণ কোনো এজন মানুহে গোটেই জগত খন পোৱাৰ পাছতো যদি নিজৰ জীৱন হেৰুৱাই, তেনেহলে তেওঁৰ কি লাভ?\n37. কিয়নো মানুহে আপোন জীৱনৰ সলনি কি দিব পাৰে?\n38. কাৰণ এই কালৰ ব্যভিচাৰী আৰু পাপী লোকৰ সন্মুখত যি কোনোৱে মোক আৰু মোৰ বাক্যত লাজ পায়, মানুহৰ পুত্ৰ যেতিয়া স্বৰ্গৰ পবিত্ৰ দূত সকলৰ সৈতে তেওঁৰ পিতৃৰ প্ৰতাপেৰে আহিব, তেতিয়া তেৱোঁ সেই মানুহত লাজ পাব।”


স্নায়বিক আঘাত (ছ্‌ক) — Vikaspedia\nস্নায়বিক আঘাত (ছ্‌ক)\nপ্ৰথম মাত্ৰাৰ ছ্‌ক\nদ্বিতীয় মাত্ৰাৰ ছ্‌ক\nতৃতীয় মাত্ৰাৰ ছ্‌ক\nচতুৰ্থ মাত্ৰাৰ ছ্‌ক\nপ্ৰাথমিক চিকিৎসা সাহাৰ্য\nসাধাৰণ কথাত ছ্‌কক আমি মূৰ্ছা যোৱা বুলি কওঁ। শৰীৰৰ বেছিভাগ ঠাই জুৰি আঘাতপ্ৰাপ্ত হ’লে, পুৰি গ’লে, গধুৰ বস্তুৰ দ্বাৰা আঘাতপ্ৰাপ্ত হ’লে বা টান ৰোগৰ ফলতো এনে কেতবোৰ উপসৰ্গৰ সৃষ্টি হয়। যাৰ ফলত সমগ্ৰ শৰীৰৰে সঞ্জীৱনী শক্তিৰ ওপৰত অতি বেয়াকৈ প্ৰভাৱ পৰে। এই উপসৰ্গসমূহে একেলগে গোটেই শৰীৰৰ কাৰুকাৰ্য পৰিচালনা কৰা মস্তিষ্ক আৰু অন্ত:ক্ষৰা গ্ৰন্থিসমূহৰ ওপৰত এনে গভীৰ ব্যাঘাত সৃষ্টি কৰে যাৰ বাবে মূৰ্ছাৰ দৰে জটিল প্ৰক্ৰিয়াৰ সৃষ্টি হয়।\nমূৰ্ছা হৈছে জীৱন মৃত্যুৰ মাধ্যম অৱস্থা য’ত কেৱল সঠিক সময়ত কৰা সঠিক শুশ্ৰূষা আৰু চিকিৎসাইহে দুৰ্দশাগ্ৰস্তৰ জীৱন ৰক্ষা কৰিব পাৰে।\nছ্‌কক বিভিন্ন ভাগত বিভক্ত কৰিব পাৰি। যেনে- আঘাতজনিত ছ্‌ক, দহনজনিত ছ্‌ক, ৰক্তপাতজনিত ছ্‌ক, সহ্য কৰিব নোৱাৰা ঔষধ ব্যৱহাৰ কৰাৰ ফলত হোৱা ছ্‌ক, হৃৎপিণ্ড ৰোগৰ বীজাণু সংক্ৰমিত হ’লে দেখা দিয়া ছ্‌ক, অংগ পচনজনিত ছ্‌ক ইত্যাদি।\nবেছিভাগ ছকেই আঘাতজনিত ছ্‌ক। গভীৰ আৰু বিস্তৃতভাৱে হোৱা জখমৰ লগতে যদি অধিক ৰক্তপাত হয় তেন্তে তাৰ বেছিভাগ ক্ষেত্ৰতে আঘাতজনিত ছ্‌ক হোৱা দেখা যায়। শৰীৰৰ পৰিশ্ৰান্ত অৱস্থা, ঠৰ লগা, বহুদিন ধৰি কোনো পুৰণি ৰোগ যেনে যক্ষ্মা, হৃদৰোগ আদিত ভোগা আদি অৱস্থাই এনে ছ্‌ক হোৱাত অৰিহণা যোগায়। বেছিভাগ ছ্‌ক দেখা দিয়ে শিশুসকলৰ ক্ষেত্ৰত-যিয়ে ৰক্তক্ষয় একেবাৰে সহ্য কৰিব নোৱাৰে আৰু যন্ত্ৰণাত কাতৰ হৈ পৰা বৃদ্ধসকলৰ ক্ষেত্ৰত। স্পৰ্শকাতৰ ঠাইত যদি আঘাত লাগে তেন্তে ৰক্তপাত নোহোৱাকৈ আঘাতজনিত ছ্‌কৰ সৃষ্টি হ’ব পাৰে।\nসাধাৰণতে আঘাতৰ ঠিক পাছতেই ছ্‌কৰ সৃষ্টি হ’ব পাৰে যদিও কেতিয়াবা ২ ৰ পৰা ৪ ঘন্টা পাছতো ছ্‌কৰ সৃষ্টি হয়। প্ৰায়ে ছ্‌ক প্ৰতিৰোধী ব্যৱস্থাসমূহ যথাযথভাৱে নোলোৱাৰ ফলত পলমকৈ ছ্‌কৰ সৃষ্টি হয়।\nআঘাত জনিত ছ্‌কৰ প্ৰৱাহক দুটা ভাগত ভাগ কৰা হৈছে। আঘাতৰ পাছ মুহুৰ্তৰ পৰাই ঊৰ্ধগামী পৰ্য্যায় আৰম্ভ হয়। আঘাত হোৱা ঠাইসমূহৰ পৰা উদ্ভৱ হোৱা যন্ত্ৰণাৰ তাড়নাতে স্নায়বিক তন্ত্ৰত ভীষণ উত্তেজনাৰ সৃষ্টি হয়; তেজত এড্ৰিনলিৰ পৰিমাণ আৰু শ্বাস-প্ৰশ্বাসৰ গতি বৃদ্ধি হয়; ৰক্তবাহী শিৰাসমূহৰ নলীৰ সংকোচন হয়, অন্ত:ক্ষৰা গ্ৰন্থিসমূহৰ কাৰ্যদক্ষতা বৃদ্ধি পায়। ছ্‌কৰ এই পৰ্য্যায় অতি ক্ষণস্থায়ী। ছ্‌কৰ এই পৰ্য্যায়ৰ অৱস্থাটো মানসিক উত্তেজনাৰ মাজেৰে প্ৰকাশ পায়। শৰীৰৰ প্ৰতিৰোধ ক্ষমতা তৎক্ষণাৎ ক্ষয় হয়, ভাৰসাম্য হেৰুৱাই পেলায় আৰু এনেকৈয়ে দ্বিতীয় পৰ্য্যায় (সুপ্ত পৰ্য্যায়) আৰম্ভ হয়। এই পৰ্য্যায় অৱদমনৰ পৰ্য্যায়। এই পৰ্য্যায়ত স্নায়ুতন্ত্ৰ, হৃৎপিণ্ড, হাঁওফাঁও, যকৃত আৰু বৃক্কৰ ক্ৰিয়াকলাপৰ অৱদমিত অৱস্থাই দেখা দিয়ে। তেজত জমা হৈ থকা বিষাক্ত পদাৰ্থসমূহে ৰক্তবাহী সিৰা বা কৈশিক নলীসমূহক অৱশ কৰি তোলে। ফলত ধমনীত তেজৰ চাপ কমি যায় আৰু তাৰ বাবেই অংগসমূহলৈ ৰক্তপ্ৰৱাহিত হোৱাৰ হাৰ কমি যায়। এই একে সময়তে তেজত অক্সিজেনৰো অভাৱ বাঢ়ি যায়। এই আটাইবোৰ প্ৰক্ৰিয়াই একেলগে অতি কম সময়তে স্নায়ুকোষবোৰৰ মৃত্যু ঘটাই দুৰ্দশাগ্ৰস্তক মৃত্যুৰ মুখলৈ ঠেলি দিয়ে।\nছ্‌কৰ সুপ্ত পৰ্য্যায়ক বিপদৰ গভীৰতাৰ ফালৰ পৰা চাৰিটা মাত্ৰাত ভাগ কৰা হৈছে।\nসাধাৰণ আৰু পাতল ধৰণৰ ছ্‌ক। এই ছ্‌কত দুৰ্দশাগ্ৰস্ত শেঁতা পৰি যায়, জ্ঞান সম্পূৰ্ণ সংৰক্ষিত হৈ থাকে, কোনো কোনো সময়ত অৱদমিত ভাব দেখা যায়, শ্বাস-প্ৰশ্বাস দ্ৰুত হৈ আহে, নাড়িৰ স্পন্দন দ্ৰুত হৈ আহে (প্ৰতি মিনিটত ৯০ ৰ পৰা ১০০ বাৰ), ধমনীৰ ৰক্তচাপ পাৰাস্তম্ভৰ ১০০ মি.মি. ৰ কম নহয়।\nমধ্যমীয়া আৰু বিপদজনক ছ্‌ক-য’ত ৰোগীৰ অৱস্থা স্পষ্টভাৱে অৱদমিত হয়, দুৰ্দশাগ্ৰস্তু নিস্তেজ হৈ যায়, ছাল আৰু শ্লৈষ্মিক আৱৰণীৰ ৰং শেঁতা পৰে, নখ আৰু ওঁঠৰ ৰং নীলা আভাযুক্ত হৈ পৰে, ছাল মৃদু ঘামেৰে আবৃত হৈ পৰে, শ্বাস দ্ৰুত আৰু অগভীৰ হয়, চকুৰ তৰাৰন্ধ্ৰ স্ফীত হৈ পৰে, নাড়ীস্পন্দন প্ৰতি মিনিটত ১২০ ৰ পৰা ১৪০ বাৰ হয়, ধমনীত ৰক্তৰ চাপ ৮০-৭০ মি.মি. পাৰাস্তম্ভলৈ নামে।\nবিপদজনক ছ্‌ক য’ত দুৰ্দশাগ্ৰস্তৰ অৱস্থা অতি বিপদজনক হৈ পৰে। জ্ঞান সংৰক্ষিত হৈ থাকে যদিও পাৰিপাৰ্শ্বিক অৱস্থাবোধত ক্ষমতা লোপ হয়, বিষ অনুভূতিৰ প্ৰতি প্ৰতিক্ৰিয়াহীনতা হয়, গাৰ বৰণ ধূসৰ মটীয়া ৰঙৰ আৰু আঠাযুক্ত ঘামেৰে আৱৰা হয়; ওঁঠ, নাক আৰু নখৰ গুৰি নীলা আভাযুক্ত হয়; নাড়ীৰ স্পন্দন প্ৰতি মিনিটত ১৪০ ৰ পৰা ১৬০ আৰু ধমনীত তেজৰ চাপ ৭০ মি.মি পাৰাস্তম্ভলৈ নমাৰ লগতে শ্বাস অগভীৰ, দ্ৰুত আৰু কোনো কোনো সময়ত বিলম্বিত হয়। এনে সময়ত বমি হ’ব পাৰে আৰু অসাৰে মল-মূত্ৰ ত্যাগ কৰিব পাৰে।\nমৃত্যু সন্নিগ্ধ বা মৃত্যুপূৰ্ব অৱস্থা। দুৰ্দশাগ্ৰস্ত অজ্ঞান হৈ পৰে, নাড়ী আৰু ধমনীৰ তেজৰ চাপ জোখ ল’ব পৰা নাযায়, হৃৎপিণ্ডৰ শব্দ বহু কষ্টেৰেহে শুনা যায়, শ্বাসৰ ধৰণ মৃত্যুপূৰ্ব অৱস্থাৰ নিচিনা যেন দুৰ্দশাগ্ৰস্তই কিবা গলধ:কৰণৰহে চেষ্টা কৰিছে।\nকোনো ডাঙৰ আঘাতৰ ফলত আহত দুৰ্দশাগ্ৰস্তক সময়মতে প্ৰাথমিক চিকিৎসা দান কৰিলে ছ্‌কৰ পৰা হাত সাৰিব পৰা যায়। সদায় ছ্‌কৰ কাৰণসমূহ নিবাৰিত কৰিহে প্ৰাথমিক চিকিৎসা সাহাৰ্য্য আগবঢ়াব লাগে।\nআহত দুৰ্দশাগ্ৰস্তৰ বিষ কমাবলৈ হ’লে জখম হোৱা দেহপ্ৰান্তক এনে অৱস্থান ভংগীত ৰাখিব লাগে যাতে বিষ বৃদ্ধি পোৱাৰ সম্ভাৱনা সকলোতকৈ কম হয়।\nদেহৰ আঘাতপ্ৰাপ্ত হোৱা অংশক নিৰ্ভৰযোগ্যভাৱে নিশ্চল কৰি ৰাখিব লাগে। ঔষধ প্ৰয়োগ কৰি বিষ কমাব লাগে।\nযিমান সম্ভৱ, সোনকালে ৰক্তপাত বন্ধ কৰিব লাগে।\nখুব বেছিকৈ ৰক্তক্ষয় হ’লে দুৰ্দশাগ্ৰস্তক এনে আনুভূমিকভাৱে বা এনেকৈ শুৱাই ৰাখিব লাগে যাতে মূৰটো দেহৰ তুলনাত নিম্নস্থানত থাকে।\nশ্বাস-প্ৰশ্বাস উন্নত কৰিবলৈ পিন্ধি থকা চোলাৰ বুটাম আদি খুলি দিব লাগে যাতে নিশ্বাসত কোনো বাধাৰ সৃষ্টি নহয়। মুক্ত পৰিৱেশত দুৰ্দশাগ্ৰস্তক ৰাখিব লাগে।\nশৰীৰ গৰম কৰি ৰাখিব লাগে, কম্বল আদিৰে ঢাকি দিব লাগে; গৰম চাহ, গাখীৰ আদি পান কৰিব দিব লাগে।\nআঘাতৰ দ্বাৰা আহত হোৱা দুৰ্দশাগ্ৰস্তৰ ছ্‌ক নিবাৰণৰ বাবে মনত ৰাখিবলগীয়া ৫ টা নীতি হৈছে-\nদুৰ্দশাগ্ৰস্তৰ বিষ কমোৱা,\nশৰীৰত জুলীয়া পদাৰ্থ প্ৰৱেশ কৰোৱা,\nদুৰ্দশাগ্ৰস্তৰ শৰীৰ গৰম কৰি ৰখা,\nশান্ত আৰু শব্দবিহীন পৰিৱেশত ৰখা,\nসাৱধানে চিকিৎসকৰ ওচৰলৈ নিয়া।\nস্নায়বিক আঘাতৰ বনৌষধি তথা ঘৰুৱা চিকিৎসা\nমৰামূৰ্ছা হ’লে ২৫০-৫০০ মি.গ্ৰা. হিং ১০-২০ টোপাল মৌৰ লগত ভালদৰে মিহলাই অলপ অলপকৈ জিভাত লগাই খুৱাব লাগে। লগতে ভৰি দুখন গৰম পানীত ১০ মিনিটমান তিয়াই ৰাখিব লাগে। প্ৰতি ৩ ঘন্টাৰ মূৰে মূৰে এনে কৰিব লাগে। কাপোৰেৰে বুকু ঢাকি গৰম কৰি ৰখাৰ লগতে ছালকুঁৱৰীৰ পাতৰ মজ্জাৰে মূৰত ভৰণ দিব লাগে।\nপ্ৰস্ৰাৱৰ কষ্টৰ বাবে ছ্‌ক হ’লে নাভিৰ চাৰিওফালে গৰুৰ ঘিউ বা তেল সানি লৈ তাৰ ওপৰত নহৰু মিহিকৈ বটি লেপ দিলে অতি সোনকালে প্ৰস্ৰাৱ হয় আৰু সংজ্ঞা উভতাই পায়।\nপ্ৰস্ৰাৱৰ কষ্টৰ বাবে ছ্‌ক হ’লে আমলখি অতি মিহিকৈ বটি সম পৰিমাণে বগা চন্দনৰ গুড়ি মিহলি কৰি নাভিৰ চাৰিওফালে লেপ দিলে উপকাৰ পোৱা যায়।\nপিত্ত বিকাৰৰ বাবে ছ্‌ক হ’লে নিমখ মিহিকৈ গুড়ি কৰি অলপ অলপকৈ জিভাত লগাই খাই থাকিলে বমিৰ দ্বাৰা হালধীয়া তিতা পানী ওলাই যায় আৰু সংজ্ঞা ফিৰি আহে।\nপিত্ত বিকাৰৰ বাবে ছ্‌ক হ’লে নাকৰ ওচৰত জালুকৰ ধোঁৱা দিব লাগে।\nউচ্চ জ্বৰত কঁপনি উঠি ছ্‌ক হ’লে গৰম পানীৰে বা গৰম বালিৰে হাত-ভৰিৰ তলুৱা, কাষলতি আদিত সেক দিব লাগে।\nউচ্চ জ্বৰত কঁপনি উঠি ছ্‌ক হ’লে কঁপনি কমাৰ লগে লগে অলপ অলপকৈ গৰম গাখীৰ খুৱাব লাগে।\nসান্নিপাত জ্বৰত ছ্‌ক হ’লে চজিনাৰ শিপাৰ ৰস নাকেৰে টনালে জ্ঞান ঘূৰি আহে। জালুকৰ ধোঁৱা নাকৰ ওচৰত ধৰিলেও হয়।


কেনে আছে নলবাৰীৰ প্ৰবীণ ক্ৰীড়া সংগঠক আব্দুল গফ্ফৰ উজ জামান? - Olympia Sports\nHomeNewsকেনে আছে নলবাৰীৰ প্ৰবীণ ক্ৰীড়া সংগঠক আব্দুল গফ্ফৰ উজ জামান?\nকেনে আছে নলবাৰীৰ প্ৰবীণ ক্ৰীড়া সংগঠক আব্দুল গফ্ফৰ উজ জামান?\n✍ দীপক কুমাৰ দাস\nখেলুৱৈ, ক্ৰীড়া সংগঠক, সমাজ সচেতক আব্দুল গফ্ফৰ উজ জামানক নতুনকৈ চিনাকি কৰি দিয়াৰ প্ৰয়োজন নাই। নামেই যাৰ পৰিচয়। ১৯৫১ চনৰ ৫ ফেব্ৰুৱাৰীত নলবাৰীত তেওঁৰ জন্ম। তেওঁৰ দেউতাকৰ নাম প্ৰয়াত আকবৰ আলী আৰু মাকৰ নাম গলেজান বেগম। জন্ম হোৱাৰে পৰাই খেলা-ধূলাৰ লগত জড়িত হৈ বয়সেৰে ৭০ৰ দেওনা অতিক্ৰম কৰাৰ পিছতো জামানে এজন যুদ্ধৰত সৈনিকৰ দৰে অসমৰ ক্ৰীড়াৰ উন্নতিৰ হকে অহোপুৰুষাৰ্থ চেষ্টা চলাই থকা পৰিলক্ষিত হৈছে। তেওঁ সদায় তৰুন হৈ থাকিব বিচাৰে। বয়সটো এটা সংখ্যাহে। তেওঁৰ কাম-কাজত কেতিয়াও বয়সৰ চাপ পৰা নাই। ক্ৰীড়াৰ জড়িয়তেই তেওঁ জীৱনটো উপভোগ কৰিব খোজে। ১৯৬৪ চনত ইউনাইটেড ক্ৰিকেট ক্লাবৰ লগত জড়িত হৈ পিছলৈ ক্লাবটোৰ সম্পাদকৰ দায়িত্ব পালন কৰি ১৯৭৪ চনত নলবাৰী ক্ৰীড়া সন্থাৰ ক্ৰিকেট সম্পাদক হিচাপে নিৰ্বাচিত হয়। সেয়াই আৰম্ভণি। ইয়াৰ পিছত তেওঁ নিজৰ সাহস, একাগ্ৰতা আৰু এগৰাকী ক্ৰীড়াৰ নিষ্ঠাৱান কৰ্মী হিচাপে পিছলৈ ঘুৰি চাবলগীয়া হোৱা নাই।\nপৰৱৰ্ত্তী পৰ্য্যায়ত ক্ৰীড়া সন্থাৰ বিভিন্ন বিষয়-বাব গ্ৰহন কৰি ১৯৯১-৯৭ বৰ্ষলৈ সভাপতি আৰু ২০০১-২০১২ চনলৈ ক্ৰীড়া সন্থাৰ সাধাৰণ সম্পাদকৰ দৰে গুৰু দায়িত্ব পালন কৰে। নক’লেও হ’ব যে উক্ত সময়ছোৱাত নলবাৰী ক্ৰীড়া সন্থাই এক সুস্থিৰ বাতাবৰণ সৃষ্টি কৰাৰ লগতে খেল আৰু খেলুৱৈ সৃষ্টিত অভূতপূৰ্ব বৰঙণি আগবঢ়াবলৈ সক্ষম হৈছে। ইয়াৰ সুবাদতে তেওঁ অসমৰ কেইবাটাও ৰাজ্যিক ক্ৰীড়া সন্থাৰ লগত জড়িত হৈ ক্ৰীড়া ক্ষেত্ৰলৈ সেৱা আগবঢ়াবলৈ সুবিধা পাইছে। তেওঁ অসম অলিম্পিক সন্থাৰ উপ সভাপতি, অসম ক্ৰিকেট সন্থাৰ উপ সভাপতি, অসম এথলেটিকছ সন্থাৰ কোষাধক্ষ্য, অসম ভলীবল সন্থাৰ কাৰ্য্যনিৰ্বাহক সদস্য ইত্যাদি পদত অধিস্থিত হৈছিল। বৰ্তমান তেওঁ নলবাৰী ক্ৰীড়া সন্থাৰ কাৰ্য্যকৰী সভাপতি পদ অলংকৃত কৰি আছে।\nইয়াৰ উপৰিও তেওঁ ১৯৯৩-৯৪ চনত পাতিয়ালাত অনুষ্ঠিত হৈ যোৱা ১৬ বছৰ অনুৰ্ধৰ বিজয় মাৰ্চেন্ট ট্ৰফী ক্ৰিকেট প্ৰতিযোগিতাত অসম দলৰ মেনেজাৰৰ দায়িত্ব সূচাৰুৰূপে পালন কৰিছিল। উক্ত খেলত অসম দলটোৱে শক্তিশালী উত্তৰ প্ৰদেশৰ বিৰুদ্ধে চুড়ান্ত বিজয়ী হৈ অসমলৈ গৌৰৱ কঢ়িয়াই আনিছিল। একেটা বৰ্ষতে ১৬ বছৰ অনুৰ্ধৰ মালিগাওঁত অনুষ্ঠিত হৈ যোৱা “মাধৱৰাও সিন্ধিয়া” ট্ৰফী ক্ৰিকেট প্ৰতিযোগিতাত মেনেজাৰৰ দায়িত্ব পালন কৰিছিল অৱশিষ্ঠ ভাৰতীয় দলৰ বিৰুদ্ধে। ১৯৯৪-৯৫ চনত গোৱাত অনুষ্ঠিত হোৱা ১৬ বছৰ অনুৰ্ধৰ বিজয় মাৰ্চেন্ট ট্ৰফী ক্ৰিকেট প্ৰতিযোগিতাতো তেওঁ মেনেজাৰৰ দায়িত্ব পালন কৰে। উক্ত প্ৰতিযোগিতাত দিল্লীৰ বিৰুদ্ধে অসম দল বিজয়ী হৈছিল। ২০০৫-০৬ চনত ইডেন গাৰ্ডেনত অনুষ্ঠিত হৈ যোৱা ১৯ বছৰ অনুৰ্ধৰ বিনোদ মানকাড় ট্ৰফী ক্ৰিকেট প্ৰতিযোগিতাত অসম দলে ৱেষ্ট বেংগল আৰু ত্ৰিপুৰাৰ বিৰুদ্ধে বিজয়ী হয়। উক্ত খেলটো তেওঁ মেনেজাৰৰ ভুমিকা পালন কৰিছিল। ২০০৮-০৯ চনৰ অসম ৰঞ্জী দলৰো তেওঁ মেনেজাৰ আছিল।\nহাড়ে হিমজুৱে ক্ৰিকেটক ভাল পোৱা এই গৰাকী ক্ৰীড়া সংগঠকে অসমৰ ক্ৰিকেটৰ উন্নতিৰ হকে যথেষ্ট কাম কৰি থকা দেখা গৈছে। তেওঁৰ মতে অসমত বহু প্ৰতিভাৱান ক্ৰিকেট খেলুৱৈ আছে। এই সকলক একগোট কৰি উপযুক্ত প্ৰশিক্ষকৰ জড়িয়তে বিজ্ঞান সন্মতভাৱে দীৰ্ঘকালীন প্ৰশিক্ষণৰ ব্যাৱস্থা কৰিব পাৰিলে অসমৰ ক্ৰিকেট দলেও ৰাষ্ট্ৰীয় পৰ্য্যায়ৰ প্ৰতিযোগিতাত ভাল ফলাফল ডাঙি ধৰিবলৈ সক্ষম হ’ব। অৱশ্যে খেলুৱৈ সকলৰ একাগ্ৰতা আৰু প্ৰৱল ইচ্ছাশক্তিৰ প্ৰয়োজনিয়তা আছে। ক্ৰিকেট তেওঁৰ প্ৰিয় খেল হলেও সকলো খেলৰ প্ৰতিয়ে তেওঁৰ আছে অযুত ভালপোৱা আৰু উৎসাহ। যাৰ বাবে বিভিন্ন খেলৰ বিভিন্ন পৰ্য্যায়ৰ আন্তঃ জিলা প্ৰতিযোগিতাসমূহত তেওঁ অংশগ্ৰহণ কৰি খেলুৱৈ, কৰ্মকৰ্তা আৰু ক্ৰীড়া সন্থা সমূহক উৎসাহ যোগোৱাৰ লগতে বিভিন্ন প্ৰকাৰৰ সহায়-সহযোগিতা আগবঢ়াই আহিছে।\nখেলুৱৈ সৃষ্টিয়ে হৈছে তেওঁৰ লক্ষ্য। তেওঁ নিজৰ ঘৰৰ চৌহদতে এসময়ত ক্ৰিকেট পিটচ তৈয়াৰ কৰি চেমনীয়াসকলক দিছিল ক্ৰিকেটৰ প্ৰশিক্ষণ। তেওঁৰ অনুশীলনতে বহুকেইজন খেলুৱৈয়ে ক্ৰিকেটৰ বেট ধৰিবলৈ শিকিছিল আৰু বলিঙতো পাৰ্গত হৈ উঠিছিল। অসমত এনে কিছু ক্ৰীড়া সংগঠক আছে যিসকলে কেৱল নিজক প্ৰতিস্থা কৰাৰ লগতে আত্মপ্ৰচাৰৰ স্বাৰ্থতহে ক্ৰীড়াক্ষেত্ৰত ব্যস্ত থকা পৰিলক্ষিত হৈছে। এই সকলৰ পৰা অসমৰ ক্ৰীড়া কেতিয়াও উন্নতি হ’ব নোৱাৰে। এনে কিছুমান নিষ্ঠাৱান, অক্লান্ত ক্ৰীড়া সংগঠক আছে যি সকলৰ বহুত কষ্ট আৰু ত্যাগৰ বিনিময়তহে অসমৰ ক্ৰীড়াই থিয়-ডঙা দি থাকিব পাৰিছে। এই সকলৰ ক্ৰীড়াৰ নামত আত্মীক সহযোগিতা অনস্বীকাৰ্য। এই সকলৰ ভিতৰত নিশ্চয়কৈ আব্দুল গফ্ফাৰ উজ জামানৰ নামটো ল’ব পাৰি। যি জনে গোটেই জীৱনটোৱে ক্ৰীড়াৰ নামত উৎসৰ্গা কৰিছে। ক্ৰীড়া অবিহনে তেওঁ যেন জীয়াই থকাটোৱে টান হৈ পৰিব। ক্ৰীড়াৰ উন্নতিৰ হকে লাগি থাকি তেওঁ ইতিমধ্যে ৰাজ্য চৰকাৰৰ পৰা স্বীকৃতি হিচাপে এককালীন সাহাৰ্য পাবলৈ সক্ষম হৈছে। এই স্বীকৃতিয়ে তেওঁক দুগুণ উৎসাহেৰে ক্ৰীড়াৰ লগত লাগি থকাৰ প্ৰেৰণা দিছে। বৰ্তমান তেওঁ অসুস্থ। ক্ৰীড়াৰ নামত আৰু অধিক কিবা কিবি কৰাৰ বাবে তেওঁ মনতে আশা পুহি ৰাখিছে। এইজন ক্ৰীড়া সংগঠকক লৈ নলবাৰী গৌৰাৱাম্বিত। তেওঁক ভগৱানে অসমৰ ক্ৰীড়াৰ উন্নয়নৰ বাবে অধিক শক্তি প্ৰদান কৰক। এয়াই আমাৰো কামনা।\nPrevious articleগুৱাহাটীত ভাৰতীয় অলিম্পিক সন্থাৰ বাৰ্ষিক সভা; কলাক্ষেত্ৰত ১৯ ডিচেম্বৰত বিষয়ববীয়াৰ নিৰ্বাচন\nNext articleঅসম ক্ৰিকেট সন্থাৰ ২০২১-২২ বৰ্ষৰ ক্ৰিকেট সূচী প্ৰকাশ\nজয়ৰে পইন্ট তালিকাৰ চতুৰ্থ স্থানত দিল্লী কেপিটেলছ\nমৃত্যুৰ সতে যুঁজি জীৱনৰ জয়গান গোৱা এগৰাকী জাপানী ছুইমাৰৰ জীৱনগাঁথা\nমৃত্যুৱে যেন ল’গ এৰা নাই ক্ৰীড়া বিশ্বক ! ২৭ বছৰীয়া ফুটবলাৰৰ কৰুণ মৃত্যু\nমৃত্যুৰ সতে যুঁজি জীৱনৰ জয়গান গোৱা এগৰাকী জাপানী...\nমৃত্যুৱে যেন ল’গ এৰা নাই ক্ৰীড়া বিশ্বক ! ২৭...\nসৰ্বভাৰতীয় টাইকোৱানডো ফেডাৰেচনৰ দীৰ্ঘদিনীয়া বিবাদ অন্ত পৰাৰ দিশে\nজন্মদিন বিশেষ: ৰঞ্জি ট্ৰফীত অসমৰ হৈ প্ৰথমটো ৰান সংগ্ৰহ কৰা ক্ৰিকেটাৰজন, মুস্তাক আলীৰে আছিল যাৰ বন্ধুত্ব\nউদীয়মান ক্ৰিকেটাৰৰ বাবে ৰাজ্যজুৰি ৰাজ্যিক একাডেমীৰ দ্বাৰা বাচনি শিবিৰ


Olympic Games Mock Test Part-1 - REPUBLIC WORLDS\n25 October 20216November 2021 bbkrocks No Comments\n#1. Where were first Olympic Games held ( প্ৰথম অলিম্পিক গেমছ ক’ত অনুষ্ঠিত হৈছিল ) ?\n#2. Which game Neeraj Chopra won the gold medal in Olympic ( কোনখন খেলত নীৰজ চোপ্ৰাই অলিম্পিকত সোণৰ পদক জিকিছিল ) ?\n#3. How many gold medals did India win in Tokyo Olympics 2021 ( টকিঅ’ অলিম্পিক 2021 ত ভাৰতে কিমানটা সোণৰ পদক জিকিছিল ) ?\n#4. Who was the first female Indian Golfer to qualify for Tokyo Olympics 2020 ( টকিঅ’ অলিম্পিক 2020 ৰ বাবে যোগ্যতা অৰ্জন কৰা প্ৰথম মহিলা ভাৰতীয় গল্ফাৰ কোন আছিল ) ?\n#5. Who is the only gymnast to represent India in Tokyo Olympics ( টকিঅ’ অলিম্পিকত ভাৰতক প্ৰতিনিধিত্ব কৰা একমাত্ৰ জিমনাষ্ট কোন ) ?\n#6. Who was the first Indian to win two individual Olympic Medals ( দুটা ব্যক্তিগত অলিম্পিক পদক জয় কৰা প্ৰথম ভাৰতীয় কোন আছিল ) ?\n#7. Which country host the next Olympic Games ( কোন খন দেশে পৰৱৰ্তী অলিম্পিক গেমছ আয়োজন কৰিব ) ?\n#8. What was the Mascot of Tokyo Olympics 2020 ( টকিঅ’ অলিম্পিক 2020 ৰ শুভংকৰ কি আছিল ) ?\n#9. how many gold medals won by india in olympics till now ( এতিয়ালৈকে অলিম্পিকত ভাৰতে কিমানটা সোণৰ পদক জিকিছে ) ?\n#10. Mirabai chanu related to which game ( কোনখেলৰ সৈতে মীৰাবাই চানু সম্পৰ্কিত ) ?\n#1. Where were first Olympic Games held ( প্ৰথম অলিম্পিক গেমছ ক'ত অনুষ্ঠিত হৈছিল ) ?\n#3. How many gold medals did India win in Tokyo Olympics 2021 ( টকিঅ' অলিম্পিক 2021 ত ভাৰতে কিমানটা সোণৰ পদক জিকিছিল ) ?\n#4. Who was the first female Indian Golfer to qualify for Tokyo Olympics 2020 ( টকিঅ' অলিম্পিক 2020 ৰ বাবে যোগ্যতা অৰ্জন কৰা প্ৰথম মহিলা ভাৰতীয় গল্ফাৰ কোন আছিল ) ?\n#5. Who is the only gymnast to represent India in Tokyo Olympics ( টকিঅ' অলিম্পিকত ভাৰতক প্ৰতিনিধিত্ব কৰা একমাত্ৰ জিমনাষ্ট কোন ) ?\n#8. What was the Mascot of Tokyo Olympics 2020 ( টকিঅ' অলিম্পিক 2020 ৰ শুভংকৰ কি আছিল ) ?\nলগতে অংশ লওক Indian Sports Mock Test Part -4\nHope that today you have done all the questions of Olympic Games Online Test Part- 1. If you still want to ask anything regarding this, then message us in the comment section and we will reply to you soon.\nOlympic Games GK Mock Test questions collected from various sources like websites, Wikipedia, eBooks, Books, etc. If you found any mistakes in above General knowledge questions please contact us or comments down below on this post


কুইয়াৰ অধ্যয়ন - অসমীয়া ৱিকিপিডিয়া\nকুইয়াৰ অধ্যয়ন, যৌন বৈচিত্ৰ্য অধ্যয়ন, বা এলজিবিটি অধ্যয়ন (ইংৰাজী: Queer Studies) হৈছে যৌন অভিমুখীতা আৰু লিংগ পৰিচয় সম্পৰ্কীয় বিষয়বোৰৰ অধ্যয়ন, যি সাধাৰণতে লেছবিয়ান (Lesbian), গে' (Gay), বাইচেক্সুৱেল (Bisexual), ট্ৰান্সজেণ্ডাৰ (Transgender), লিংগ ডিচফোৰিয়া, অকামি (Asexual), কুইয়াৰ (Queer),কুৱেশ্যনিং (Questioning), আন্তঃযৌন (Intersex) লোক আৰু সংস্কৃতিৰ ওপৰত গুৰুত্ব আৰোপ কৰে। \nমূলতঃ এলজিবিটি ইতিহাস আৰু সাহিত্য তত্ত্বক কেন্দ্ৰ কৰি, ক্ষেত্ৰখনে জীৱবিজ্ঞান, সমাজবিজ্ঞান, মানসিক ৰোগ, নৃতত্ত্ব, বিজ্ঞানৰ ইতিহাস,  দৰ্শন, মনোবিজ্ঞান, যৌনবিজ্ঞান, ৰাজনীতি বিজ্ঞান, নৈতিকতা, আৰু অন্যান্য ক্ষেত্ৰত কুইয়াৰ মানুহৰ পৰিচয়, জীৱন, ইতিহাস আৰু ধাৰণা পৰীক্ষা কৰি উত্থাপিত বিষয়বোৰৰ শৈক্ষিক অধ্যয়ন অন্তৰ্ভুক্ত কৰিবলৈ সম্প্ৰসাৰিত হৈছে। ইয়েল বিশ্ববিদ্যালয়ৰ লেৰী ক্ৰেমাৰ ইনিচিয়েটিভ ফৰ লেছবিয়ান এণ্ড গে' ষ্টাডিজৰ প্ৰাক্তন অধ্যক্ষ মাৰিয়েন লাফ্ৰান্সে কয়, "এতিয়া আমি কেৱল 'সমকামিতাৰ কাৰণ কি?' বুলি নোসোধো, 'কিহৰ ফলত বিষমকামী হয়' সেই কথাও সুধিম আৰু 'কিছুমান লোকৰ দৃষ্টিকোণত যৌনতা কিয় ইমান কেন্দ্ৰীয় বিষয়? সেই বিষয়েও প্ৰশ্ন উত্থাপিত হ'ব"\nকুইয়াৰ অধ্যয়ন কুইয়াৰ থিয়ৰিৰ দৰে একে নহয়, ই হৈছে কুইয়াৰ অধ্যয়নৰ ভিতৰত এক বিশ্লেষণাত্মক দৃষ্টিভংগী যি যৌন পৰিচয়ৰ "সামাজিকভাৱে নিৰ্মিত" শ্ৰেণীবোৰক প্ৰত্যাহ্বান জনায়। \n3 কুইয়াৰ অধ্যয়ন বিশ্ববিদ্যালয়\nএক নতুন অনুশাসন পদ্ধতিত, বৰ্ধিত সংখ্যক মহাবিদ্যালয়ে যৌন, যৌনতা আৰু যৌন অভিমুখীতাৰ সৈতে সম্পৰ্কিত শৈক্ষিক কাৰ্যসূচী আগবঢ়াইছে। বৰ্তমান আমেৰিকা যুক্তৰাষ্ট্ৰত কমেও পাঁচখন প্ৰতিষ্ঠানত চল্লিছটাতকৈ অধিক প্ৰমাণপত্ৰ আৰু ডিগ্ৰী প্ৰদান কাৰ্যসূচী আছে যিয়ে স্নাতক পৰ্যায়ত ইয়াক প্ৰধান বিষয় হিচাপে অধ্যয়নৰ সুবিধা আগবঢ়ায়; আমেৰিকা যুক্তৰাষ্ট্ৰৰ বাহিৰেও আন আন দেশে একে ধৰণৰ বৰ্ধিত সংখ্যক পাঠ্যক্ৰম আগবঢ়াবলৈ আৰম্ভ কৰিছে।\nকুইয়াৰ অধ্যয়ন বিশ্ববিদ্যালয়[সম্পাদনা কৰক]\n↑ "Archived copy". http://sxl.aas.duke.edu/wp-content/uploads/A-List-of-LGBTQI-Studies-and-Sexuality-Studies-Programs.pdf. lists these names and similar acronyms at various academic departments.\n↑ 2.0 2.1 2.2 Branch, Mark Alden (April 2003). "Back in the Fold". Yale Alumni Magazine. YaleAlumniMagazine.com. http://archives.yalealumnimagazine.com/issues/03_04/kramer.html.\n↑ "Larry Kramer Initiative for Lesbian and Gay Studies at Yale". Yale.edu (Internet Archive). March 13, 2007. http://www.yale.edu/lesbiangay/Pages/Academic/Faculty.html.\n↑ উদ্ধৃতি ত্ৰুটি: অবৈধ <ref> টেগ; Boston.com 2009-06-03 নামৰ refৰ বাবে কোনো পাঠ্য প্ৰদান কৰা হোৱা নাই\nৱিকি উক্তিত কুইয়াৰ অধ্যয়ন’ বিষয় সংক্ৰান্তত উক্তি আছে।\n"https://as.wikipedia.org/w/index.php?title=কুইয়াৰ_অধ্যয়ন&oldid=287965"ৰ পৰা অনা হৈছে\nএই পৃষ্ঠাখন ২৬ জুলাই, ২০২১ তাৰিখে ১২:১৮ বজাত অন্তিম সংশোধন কৰা হৈছিল।


কেঞা পুখুৰীৰ ভূত - তৰংগ\nসৰুৰে পৰা ককা আইতাৰ মুখত কিমান ভূতৰ সাধু (?) শুনিলোঁ তাৰ হিচাপ নাই, ককা আইতাহঁতে নিজেই নিজৰ জীৱনত মুখামুখি হোৱাৰ ভূতৰ কাহিনীৰ পৰা আৰম্ভ কৰি তেওঁলোকে তেওঁলোকৰ পূৰ্ব পুৰুষৰ পৰা শুনা কাহিনীলৈকে। আচলতে মহাভাৰত, ৰামায়ণ বা পুৰাণৰ যিমান সাধু শুনিছিলোঁ সিমানেই ছাগে তেওঁলোকৰ মুখত ভূতৰ সাধুও শুনিছিলোঁ। পিছে এইটো কাহিনী ককা আইতাই কোৱা নহয় দেউতাইহে কোৱা, দেউতাই কোৱা একমাত্ৰ ভূতৰ কাহিনী, আৰু মোৰ সকলোতকৈ প্ৰিয় ভূতৰ কাহিনী।\nআলোকচিত্ৰ: জন ম’ৰ্গান, উত্‍স: ফ্লিকাৰ\n“গ্ৰেজিং”, মাজত চাৰিটা মান দুপনি পুখুৰি থকা বিশাল চৰণীয়া পথাৰ, দেউতাহঁত তেতিয়া এম ই স্কুলৰ ছাত্ৰ, গৰখীয়া দলটোত মুঠ আঠ-ন জন মান ল’ৰা, দুজনী ছোৱালী সুৱৰ্ণ এপা* আৰু পখিটি পেহী। চেতিয়া-দুৱৰা চুবুৰিৰ ল’ৰা ছোৱালী, ক্লাছ চেভেনত পঢ়া সুৱৰ্ণ এপা আৰু মেৰকণ নিচাই** গৰখীয়া দলৰ সকলোতকৈ ডাঙৰ। গৰমৰ বন্ধৰ কেইদিনত গৰু চৰাবলৈ যোৱাতো দেউতাহঁতৰ বাবে বাধ্যতামূলক আছিল অৱশ্যে সেইয়া তেওঁলোকৰ বাবে আনন্দৰ বিষয়হে আছিল, প্ৰতিদিনে দুপৰীয়া বনভোজ টাংগুটি, গোলা খেলৰ প্ৰতিযোগিতা, আম-কঠাল, ডুমৰ ডুবিৰ মাছ আৰু কত যে কি। আমাৰ ঘৰৰ চাৰিটা আৰু মেৰকণ নিচাহঁতৰ তিনিটা ম’হ আৰু প্ৰায় বিছ পশিছটা মান গৰু তেওঁলোকৰ দায়িত্বত।\nগ্ৰেজিং আমাৰ গাওঁৰ পৰা প্ৰায় এক কি.মি. দূৰত, ধলপুৰলৈ যোৱা যেনেতেনে চাইকেল মাৰি যাব পৰা লুংলুঙীয়া বাট এটাৰে ই আমাৰ গাওঁৰ লগত সংযুক্ত, জয়াল ৰাস্তাটোত দিনটো মানুহে অকলে যাবলৈ ভয় কৰে, তাতে তেতিয়া এনেবোৰ ঠাইত দিন দুপৰতে বাঘ ওলাই, গ্ৰেজিং আৰু আমাৰ গাওঁৰ ঠিক মাজবাটতে কেঞা ভেটি পুখুৰী, কেঞাভেটি নামটো শুনিলেই একেবাৰে খামি ডাঠ জনৰো সাহস অলপ স্তিমিত হৈ পৰিছিল, কেঞাভেটি যেন আমাৰ অঞ্চলৰ ভূতৰ কেন্দ্ৰস্থল আছিল, চাইকেল লৈ ৰাতি সেই পথৰে ধলপুৰলৈ যোৱা বাটৰুৱাক কিমান বাৰ কেঞাভেটিৰ ভূতে ত্ৰাহি মধুসুধন সোঁৱৰাইছে তাৰ হিচাপ নাই। ককাহঁত সৰু হৈ থাকোঁতে বোলে সেই ঠাইত থকা পুখুৰীটোৰ পাৰত হাৰিয়ানাৰ পৰা বেপাৰ কৰিবলৈ অহা এঘৰ কেঞা মানুহে ঘৰ পাতিছিলহি, কিছুদিন ঠিকেই থকাৰ পাছত বোলে আৰম্ভ হৈছিল ভূতৰ তাণ্ডৱ, দিনতেই মানুহৰ গালৈ শেল মাৰি পঠিয়াই পুখুৰীৰ মাজৰ পৰা কোনোবাই, কাণৰ কাষেদি, চকুৰ আগেদি শেল পাৰ হৈ, ঘৰৰ বেৰত ফুটা কৰি ওলাই যায়, গাত কিন্তু কেতিয়াও নালাগে, ৰাতি কেতিয়া হঠাতে ঘৰত ধাৰাসাৰ শিলাবৃষ্টি হয় বাহিৰলৈ ওলাই গ’লে পিছে শেলো নাপায়, শিলো নাপায়, বেৰত পিছে শেলৰ ফুটাবোৰ থাকি যায়, ভয়াৰ্ত্ত কেঞা পৰিয়ালটোৱে কিছুদিন পাছত প্ৰাণৰ মমতাত ঘৰ এৰি পলাল। তেতিয়াৰ পৰাই পুখুৰীটোৰ নাম কেঞা ভেটি হ’ল, ঠাইখিনিত ভূতৰ প্ৰকোপো হেনো তেতিয়াৰ পৰাই বেছি হ’ল, লগতে আকৌ বাঘ-ভালুকৰো ঘাটি আছিল এই কেঞা ভেটি। সন্ধিয়া হোৱাৰ পাছত যিমান সাহিয়াল হ’লেও কোনেও অকলে সেইফালে নোযোৱা হ’ল।\nতেতিয়া গ্ৰেজিঙৰ ওচৰে পাজৰে মানুহৰ বসতি নাছিল, গতিকে চৰণীয়া পথাৰৰ বাদে ওচৰত খেতি মাটিও তেনেকৈ নাছিল, তাত পাই গৰু ম’হ জাক মেলি দি দেউতাহঁতে দিনৰ দিনটো মুক্ত মনে খেলিব পাৰিছিল। আনদিনাৰ দৰে সেইদিনাও দেউতাহঁত ৰাতিপুৱাই গৰু ম’হবোৰ লৈ ওলাই গৈছিল, সেইদিনাৰ দুপৰীয়াৰ ভোজত আকৌ বিশেষ আয়োজন আছিল, আঢ়ৈ টকা নে দুটকা দি কোঁৱৰ চুকৰ কাৰোবাৰ ঘৰৰ পৰা মেৰকণ নিচাই মস্ত ডাক দিয়া কুকুৰা এটা কিনি লৈ গৈছিল, ল’ৰা কেইটাই থিক কৰি দিছিল, ছোৱালী কেইজনীয়ে ৰান্ধিছিল, খাই মেলি হোৱালৈ আবেলিয়েই হৈছিল তাৰ পাছত আৰম্ভ হৈছিল টাংগুটিৰ যুদ্ধ, অলপ অলপ আন্ধাৰ হোৱা যেন লগাত হে আটাইৰে হুচ আহিল, খেল সামৰি লৰা লৰি কৈ সকলোৱে গৰুবোৰ খেদি আনি এঠাইত গোটোৱাত লাগিল, পিছে সমস্যা হ’ল ম’হ কেইটাক লৈ, কোমল ঘাঁহ বিচাৰি ম’হ কেইটা দুপনি পুখুৰী কেইটাৰ মাজলৈ সোমাই গৈছিল, পুখুৰীৰ ওপৰত থকা ডাঠ দুপবোৰৰ ওপৰত নল কহুৱা আৰু সৰু সৰু গছৰ হাবি ডাঠ হাবি আছিল, আন দিনা সন্ধিয়া হোৱাৰ আগতেই দুপৰ মাজৰ পৰা দেউতাহঁতে ম’হবোৰ উলিয়াই আনিছিল কিন্তু সেইদিনা টাংগুটিয়ে পোৱাত কেতিয়া সন্ধ্যা হ’ল ক’বকে নোৱাৰিলে, এতিয়া বাঘৰ ভয়ত দুপনিৰ মাজলৈ যোৱাৰ কাৰো সাহস নোহোৱা হ’ল, অগত্যা ল’ৰাকেইটাই মিলি ম’হ কেইটাক পুখুৰীৰ পাৰৰ পৰাই মাতিবলৈ ধৰিলে, তেনেকৈ কিবা প্ৰকাৰে ম’হ কেইটা বাহিৰলৈ উলিয়াই অনালৈকে ভালেখিনি আন্ধাৰ হ’ল, সকলোৰে মনত লাহে লাহে ভয় এটাই শিপাবলৈ ধৰিলে, খৰ খেদাকৈ গৰু ম’হ বোৰ খেদি লৈ আটাইকেইটাই গ্ৰেজিঙৰ পৰা ঘৰলৈ বুলি বাট ল’লে।\nগ্ৰেজিঙ পাৰ হৈ কমলপুৰ, সেইসময়ত কমলপুৰত দুই তিনিঘৰমান মানুহে আছিল, দেউতাহঁত পাৰ হৈ আহোঁতে কমলপুৰৰ মানুহ কেইঘৰৰ মানুহ বোৰ চাকি বন্তি জ্বলাই ঘৰৰ ভিতৰ সোমাইছে, কমলপুৰ পাৰ হৈয়েই ডাঠ হাবি, একেবাৰে ঘৰৰ ওচৰ পোৱালৈকে মুকলি ঠাই আৰু প্ৰায় নায়েই, মাজত কেঞা ভেটি, কোনেও কাকো একো কোৱা নাই যদিও সকলোৱে বুজিছে যে সকলোৱে ভয় খাইছে, দুটামান ম’হৰ পিঠিত উঠি গৈছে, দেউতাও, বাকী বোৰে গৰুবোৰৰ মাজে মাজে খোজ দিছে, কিবা কিবি কথা পাতি ল’ৰাকেইটাই পৰিবেশটো যিমান পাৰি পাতল কৰিবলৈ বিচাৰিছে, ছোৱালী কেইজনীৰ বহুত আগৰ পৰাই মাত বোল বন্ধ হৈছে, যিমানে কেঞা ভেটিৰ ওচৰ চাপিছে সিমানে ল’ৰা কেইটাৰো মাতবোৰ ক্ৰমাত কমি আহিল, গৰুবোৰক কাষত লৈ সিহঁত যিমান পাৰি সিমান ওচৰা উচৰিকৈ আহিবলৈ ধৰিল, পুখুৰীৰ পাৰ পায় মানে কাৰো মুখত একো মাত নোহোৱা হ’ল, সোঁৱে বাওঁৱে কেনিও নোচোৱাকৈ সকলোৱে পুখুৰীটো পাৰ হ’বলৈ খৰকৈ আগবাঢ়িছে, ঠিক তেনেকুৱা সময়তে ম’হৰ পিঠিত উঠি থকা দেউতাই উচাহেৰে কৈ উঠিল সৌৱা বত্তা (আমাৰ ফালে ককাকক বত্তা বুলিও কোৱা হয়, দেউতাৰ বত্তাক মানে আমাৰ আজোককা) ৰৈ আছে পুখুৰীৰ সিপাৰে, ইমান পৰে ভয়ত মাতবোল নোহোৱা ল’ৰা ছোৱালী কেইটাৰ মুখলৈ পানী আহিল, সকলোৱে তত্‍ক্ষণাত কথা ক’ব পৰাকৈ পুনৰ শক্তিশালী হৈ উঠিল, সকলোৱে দেখিলে আজোককা পুখুৰীৰ পথৰ দাঁতিত পুখুৰীটোৰ আনটো পাৰত দেউতাহঁতলৈ চাই ৰৈ আছে, জোনৰ পোহৰত বত্তাৰ পাগুৰিটো জিলিকি আছে, ইমান দেৰি হোৱাৰ বাবে চাগৈ দেউতাহঁতক বিচাৰি আগবাঢ়ি আহিল। দেউতাহঁত খৰ খেদাকৈ তেওঁৰ ফালে আগবাঢ়ি গ’ল, অলপ আগতে ভয়ত খোজ কাঢ়িবলৈ প্ৰায় শক্তিহীন হৈ পৰা ছোৱালী দুজনীও বেগাই খোজ কাঢ়িব পৰা হৈ উঠিল, হঠাত্ জানো কি হ’ল পুখুৰীৰ মাজ মান পাওঁতেই ইমান পৰে শান্ত ভাবে আহি থকা গৰু ম’হ কেইটাই ইফালে সিফালে যাবলৈ ধৰিলে, ল’ৰা কেইটাই সিহঁতক চম্ভালিবলৈ চেষ্টা কৰি থাকোঁতেই আচল ঘটনাটো ঘটিল, দেউতাহঁতলৈ পুখুৰীৰ সিপাৰে ৰৈ থকা বত্তা দেখোন লাহে লাহে পুখুৰীৰ পানীৰ ফালে নামি গৈছে দেউতাহঁত যিমানে তেওঁৰ ওচৰ পাইছে সিমানেই তেওঁ পুখুৰীৰ গভীৰলৈ নামি গৈছে আছে, আৰু চকুৰ আগতে কেঞা পুখুৰীৰ পানীত পাগুৰি মৰা বত্তা বতাহৰ দৰেই ক’ত হেৰাই পৰিল কোনেও টলকিব‍ই নোৱাৰিলে, বত্তাৰ ফালে আগবাধই গৈ থকা ল’ৰা ছোৱালী কেইটা এতিয়া কোনফালে যাব থিৰাং কৰিব নোৱৰা হ’ল, ছোৱালী কেইজনীয়ে ভয়ত ল’ৰা কেইটাক সাৱটি ধৰিলে, দেউতাই ম’হৰ পিঠিৰ পৰা কেতিয়া জাপ মাৰি নামিল ক’ব নোৱাৰে, ইতিমধ্যেই গৰু ম’হ কেইটাই পুখুৰী পাৰ হৈ ঘৰৰ ফালে দোপ দোপকৈ দৌৰি গুচি গ’ল, আটাইকেইটা ল’ৰা ছোৱালী পুখুৰীৰ পাৰতে শিল হৈ কিমান দেৰি থাকিল ক’ব নোৱাৰে, কিছু সময়ৰ কাৰণে চিন্তা কৰাৰ শক্তিবোৰ গোট মাৰি গ’ল, হঠাত্ কোনোবা এটাই চিঞৰি উঠিল দৌৰ দৌৰ, চকুৰে কোনেও একো নমনা হৈ আহিছে, কিবাকৈ পুখুৰীটো পাৰ হৈ ঘৰৰ ফালে যোৱা পথাৰ খনেৰে এইবাৰ আটাইবোৰ দৌৰিব লাগিল, বুকুখন আৰু ভৰিকেইটা যেন শিলতকৈ গধুৰ হৈ পৰিছে, কোনোবা এটা এবাৰ পথাৰৰ আলিত উজুটি খাই পৰিছে, কোনোমতে সি উঠি আহি লগৰ কেইটাৰ লগ লাগিছে, দৌৰি দৌৰি আহি সকলো ঘৰৰ ওচৰত থকা নামঘৰৰ পাৰৰ আলিটোত উঠিলহি দুটামান ভাগৰত আলিটোতে বাগৰি দিলে, হাতত চকুৱা লাখুটি এডাল লৈ বত্তা নামঘৰৰ বাটচ’ৰাৰ ওচৰতে ৰৈ আছিল দেউতাহঁতৰ বাবে বাট চাই,\n“তহঁতৰ ইমান দেৰি কেলৈ হ’ল, বাঘৰ উত্‍পাত দেখা নাই এইকেইদিন? আৰু ইমানকৈ কেলৈ দৌৰিছহঁত?”\nদেউতাহঁতে বত্তাক একো উত্তৰ নিদিলে, উশাহ বোৰৰ গতি তেতিয়াও ধীৰ হোৱাই নাছিল।\n[*এপা: দেউতাৰ বায়েক বা মাৰ ককায়েক(নিচা)ৰ পত্নী, **নিচা: মাৰ ককায়েক বা দেউতাৰ বায়েক(এপা)ৰ পতি তাৰোপৰি মা দেউতাতকৈ ডাঙৰ সম্পৰ্কীয় নোহোৱা মানুহক সম্বোধন কৰিবলৈও এপা নিচা ব্যৱহাৰ কৰা হয়, ইংৰাজীৰ uncle/unty ৰ দৰে, কেঞা ভেটি পুখুৰী এতিয়াও আছে, এতিয়া কাষৰ ৰাস্তাটো এতিয়া পকী হ’ল, হ’লেও এতিয়াও কেঞা ভেটিক লৈ কাহিনীৰ এতিয়াও অন্ত নাই, এতিয়াও বহুতে কিবা কিবি দেখা বুলি কয়, সন্ধিয়া অকলে পাৰ হৈ গ’লে গাটো এনেয়ে কিবা এটাই চুই যোৱা যেন লাগে হেনো বহুতৰে। ]\nকেঞা পুখুৰীৰ ভূত was last modified: August 25th, 2015 by দীপাংকৰ


আৱৰ্জনা সৃষ্টি আৰু নিষ্কাশন । অধ্যায় ১৬ । Class6General Science Lesson 16 Question and Answer Assam | SCERT Class6G.Science Chapter 16 Solution | ষষ্ঠ মান শ্ৰেণীৰ বিজ্ঞান অধ্যায় ১৬ আৱৰ্জনা সৃষ্টি আৰু নিষ্কাশন পাঠটোৰ প্ৰশ্ন আৰু উত্তৰ । - Might Learn\nআৱৰ্জনা সৃষ্টি আৰু নিষ্কাশন । অধ্যায় ১৬ । Class6General Science Lesson 16 Question and Answer Assam | SCERT Class6G.Science Chapter 16 Solution | ষষ্ঠ মান শ্ৰেণীৰ বিজ্ঞান অধ্যায় ১৬ আৱৰ্জনা সৃষ্টি আৰু নিষ্কাশন পাঠটোৰ প্ৰশ্ন আৰু উত্তৰ ।\nআৱৰ্জনা সৃষ্টি আৰু নিষ্কাশন\n১। (ক) ৰঙা কেচুঁৱে কোনবোৰ আৱৰ্জনা সাৰলৈ ৰূপান্তৰ কৰিব নোৱাৰে?\n(খ) তোমালোকে গাঁতবোৰত ৰঙা কেচুঁৰ বাহিৰে আন জীৱ দেখিছিলানে? যদি দেখা পাইছা, তেতিয়াহ’লে নামবোৰ বিচাৰি উলিওৱা।\n২। আলোচনা কৰাঃ\n(ক) আৱৰ্জনাবোৰ আঁতৰোৱাৰ দায়িত্ব মাথোঁ চৰকাৰৰ নে?\n(খ) আৱৰ্জনা নিষ্কাশনৰ সমস্য়াবোৰ কমাব পৰা সম্ভৱ নে?\n৩। (ক) ঘৰত অৱশিষ্ট হিচাপে ৰৈ যোৱা খাদ্য় বস্তুবোৰ তোমালোকে কি কৰা?\n(খ) যদি তোমাক আৰু তোমাৰ বন্ধুসকলক ভোজমেলত কলপাতত প্লাষ্টিকৰ প্লেট খাবলৈ দিয়ে তুমি কোনখনত খাবলৈ বিচাৰিবা? আৰু কিয় বিচাৰিবা?\n৪। (ক)বিভিন্ন ধৰণৰ কাগজৰ টুকুৰা সংগ্ৰহ কৰা। এইবোৰৰ কোনবোৰক পুনৰ ব্য়ৱহাৰৰ উপযোগী কৰি প্ৰস্তুত কৰিব পাৰি বিচাৰি উলিওৱা।\n(খ) লেন্সৰ সহায়ত ওপৰৰ প্ৰশ্নটোত সংগ্ৰহ কৰা কাগজৰ টুকুৰাবোৰ চোৱা। তোমালোকে পুনৰাবৰ্তিতচ কাগজ আৰু এখিলা নতুন কাগজৰ টুকুৰাৰ মাজত কিবা পাৰ্থক্য় দেখাছানে?\n৬। ৰাসায়নিক সাৰৰ সলনি পচন সাৰ ব্য়ৱহাৰ কৰাটো উত্তম বুলি ভাবানে? কিয় ভাবা?\nType Jyotish Kakati (জ্যোতিষ কাকতি)\nClass6General Science SEBA\nআমাৰ চাৰিওফালে থকা বায়ু । অধ্যায় ১৫ । Class6General Science Lesson 15 Question and Answer Assam | SCERT Class6G.Science Chapter 15 Solution | ষষ্ঠ মান শ্ৰেণীৰ সমাজ বিজ্ঞান অধ্যায় ১৫ আমাৰ চাৰিওফালে থকা বায়ু পাঠটোৰ প্ৰশ্ন আৰু উত্তৰ ।\nThe Rainbow | Chapter 1 | Class6English Lesson 1 Question and Answer Assam |


মোদী চৰকাৰৰ উপহাৰ; ভাৰতবাসীৰ মূৰত ১,২৫,৪০৭.২০ কোটি টকাৰ বোজা!\nসংবাদমেলত প্ৰাক্তন কেন্দ্ৰীয় মন্ত্ৰী ছলমান খুৰশ্বিদৰ বিস্ফোৰক মন্তব্য\nশনিবাৰে ৰাজীৱ ভৱনত এক সংবাদমেল অনুষ্ঠিত কৰি কংগ্ৰেছৰ কাৰ্যকৰী কমিটীৰ সদস্য তথা প্ৰাক্তন কেন্দ্ৰীয় মন্ত্ৰী ছলমান খুৰশ্বিদে বিজেপিক ক্ষুৰধাৰ সমালোচনা কৰে।\nতেওঁ কয় যে বিজেপিয়ে নৱবৰ্ষৰ উপহাৰ হিচাপে ভাৰতবাসীৰ মূৰত ১,২৫,৪০৭.২০ কোটি টকাৰ বোজা জাপি দিলে ।\nখুৰশ্বিদে কয় মোদীৰ চৰকাৰে কিদৰে ভাৰতবাসীক লণ্ঠিন কৰিছে তাৰ বিস্তৃত বিৱৰণ দাঙি ধৰে। বিজেপিৰ শোষণৰ কথা তেওঁ এনেদৰে উল্লেখ কৰে—\nদেশৰ ১.৬২ কোটি কৃষকৰ ওপৰত কৰ আৰোপ- মোদীৰ চৰকাৰে কৃষক আন্দোলন কৰাৰ বাবে ভাৰতৰ অন্নদাতা সকলৰ ওপৰত প্ৰতিশোধ ল’ব বিচাৰিছে। ৫০ কিলোগ্ৰামৰ ডি.এ.পি বেগৰ মূল্য প্ৰতিটোত ১৫০ টকাকে বৃদ্ধি কৰি ইয়াৰ মুঠ মূল্য প্রতি বেগত ১২০০ টকাৰ পৰা ১৩৫০ টকালৈ বৃদ্ধি কৰা হৈছে। ভাৰতৰ কৃষকসকলে প্ৰতি বছৰে ১,২০,০০,০০০ টন (১.২০ লাখ কোটি টন) ডি. এ পি ব্যৱহাৰ কৰে।\nপৰিণতিত ৩,৬০০ কোটি টকাৰ অতিৰিক্ত বোজা কৃষকৰ মূৰত জাঁপি দিয়া হৈছে। ৫০ কিলোগ্ৰামৰ এন পি কে এছ বেগত ১১০ টকা বৃদ্ধি কৰা হৈছে, যাৰ ফলত মুঠ মূল্য প্রতি বেগত ১২৯০ টকাৰ পৰা ১৪০০ টকালৈ বৃদ্ধি পালে। ইয়াৰ দ্বাৰা কৃষকৰ ওপৰত ৩,৭৪০ কোটি টকাৰ অতিৰিক্ত বোজা জাপি দিয়া হ’ল।\nতেওঁ কয় যে যোৱা ৭ এপ্রিল, ২০২২ তাবিখলৈকে প্রায় ১৭ দিনত পেট্ৰল আৰু ডিজেলৰ মূল্য ১৪ বাৰ বৃদ্ধি পালে। ভাৰতবৰ্ষৰ সামগ্ৰিক হিচাপত যোৱা ১৭ দিনত পেট্রল আৰু ডিজেলৰ মূল্য ১.২০ টকাকৈ বৃদ্ধি পালে!\nযেতিয়া কংগ্ৰেছ ইউ পি এ চৰকাৰ শাসনত আছিল পেট্ৰল আৰু ডিজেলৰ প্ৰতি লিটাৰত দাম আছিল ক্রমান্বয়ে ৭১.৪১ টকা আৰু ৫৫:৪৯ টকা আছিল। আজিৰ তাৰিখত গুৱাহাটীত এই দাম হ’লগৈ প্রতি লিটাৰত ১০৫.৬৬ টকা প্রতি লিটাৰ আৰু ১১.৪০ টকা ।\nমে’ ২০১৪ ত যেতিয়া বিজেপিয়ে ক্ষমতা দখল কৰিছিল, তেতিয়া পেট্রলৰ ওপৰত আৱকাৰী শুল্ক প্রতি লিটাৰত আছিল ৯.২০ টকা আৰু ডিজেলৰ ওপৰত প্রতি লিটাৰত আছিল ৩.৪৬ টকা। যোৱা আঠ বছৰত, বিজেপি চৰকাৰে পেট্ৰ’লৰ ওপৰত আৱকাৰী শুল্ক প্রতি লিটাৰত অতিৰিক্ত ১৮.৭০ টকা আৰু ডিজেলৰ ওপৰত প্রতি লিটাৰত অতিৰিক্ত ১৮:৩৪ টকাকৈ বৃদ্ধি কৰিছে।\nঅর্থাৎ ডিজেলৰ ওপৰত আৱকাৰী শুল্কত ৫০১ শতাংশ আৰু পেট্রলৰ ওপৰত ২০০ শতাংশ আৱকাৰী শুল্ক বৃদ্ধি কৰি মোদী চৰকাৰে অভিলেখ ৰচিলে।\nমোদী চৰকাৰে কেৱল পেট্ৰল আৰু ডিজেলৰ ওপৰত আৱকাৰী শুল্ক বৃদ্ধি কৰিয়ে যোৱা আঠ বছৰত ২৬,০০,০০০ কোটি টকা (২৬ লাখ কোটি টকা) উপার্জন কৰিলে।\nএল.পি.জি. গেছ চিলিণ্ডাৰৰ মূল্যৰ বিস্ফোৰণে দেশবাসীক বিধ্বস্ত কৰিছে। ১ এপ্রিলত বাণিজ্যিক গেছ চিলিণ্ডাৰৰ মূল্য বৃদ্ধি কৰা হৈছিল প্রতি চিলিণ্ডাৰত ২৫০ টকাকৈ। যোৱা ২ মাহত গেছ চিলিণ্ডাৰৰ মূল্য মুঠ ৩৪৬ টকা বৃদ্ধি কৰা হৈছে। বিজেপিৰ শাসনত যোৱা বছৰত বাণিজ্যিক এলপিজি চিলিণ্ডাৰৰ মূল্য ৮৪৫ টকাৰ বৃহৎ বৃদ্ধি ঘটোৱা হৈছে।\n২০২২ চনৰ ২২ মাৰ্চত ঘৰুৱা গেছ চিলিণ্ডাৰৰ মূল্য ৫০ টকা বৃদ্ধি কৰা হৈছিল। ২০২১ ৰ মাৰ্চ মাহৰ পৰা ঘৰুৱা ৰন্ধন গেছ চিলিণ্ডাৰৰ দাম মুঠ ১৪০.৫০ টকা বৃদ্ধি ঘটোৱা হৈছে।\nপ্রতি চিলিণ্ডাৰত ১৪০.৫০ টকাকৈ মূল্যবৃদ্ধিৰে মানুহৰ ওপৰত অতিৰিক্ত বার্ষিক বোজা জাঁপি দিয়া হৈছে ২৭,০৯৫ কোটি টকাৰ।\nপেট্ৰল আৰু ডিজেলৰ অত্যধিক মূল্যবৃদ্ধিৰ পিছত চি এন জি এতিয়া সাধাৰণ মানুহৰ মূল ইন্ধন হিচাপে পৰিগণিত হ’বলৈ আৰম্ভ কৰিছে। অটো, টেক্সি, বাছ, ট্রাক আৰু গাড়ীৰ ইন্ধন হিচাপে ব্যৱহৃত হৈছে চি এন জি। ১ এপ্রিলত এটা মাহৰ ভিতৰতে ষষ্ঠবাৰলৈ চি এন জিৰ মূল্য বৃদ্ধি কৰা হ’ল।\nপ্রতি কিলোগ্ৰামত ৮০ পইচাকৈ কৰা বৃদ্ধিয়ে কেৱল যোৱা মাহটোতে চি এন জিক প্রতি কিলোগ্রামত ৪ টকাকৈ ব্যয়বহুল কৰি তুলিলে।\nএতিয়া দিল্লীত ইয়াৰ মূল্য প্রতি কিলোগ্ৰামত ৬০.৮১ টকা। কিন্তু আন চহৰবোৰত প্ৰতি কিলোগ্ৰামত ৭৯.৪৯ টকা পর্যন্ত মূল্য নিৰ্ধাৰিত হৈছে। ভাৰত চৰকাৰৰ ২০১৯-২০ বৰ্ষৰ চি এন জি ব্যৱহাৰৰ তথ্য অনুসৰি, ভাৰতত চি এন জি ব্যৱহাৰৰ পৰিমাণ ৩,২৪৭ হেজাৰ মেট্রিক টন। ইয়াৰ ওপৰত আধাৰ কৰি ২০২১-২২ বৰ্ষত চি এন জিৰ আনুমানিক ব্যৱহাৰৰ পৰিমাণ ৩,৫০০ হেজাৰ মেট্রিক টন হ’ব বুলি অনুমান কৰা হৈছে।\nএই মাহত প্রতি কিলোগ্রাম চি এন জিত ৪ টকাকৈ বৃদ্ধি ঘটোৱাৰ পিছত দেশবাসীৰ ওপৰত অতিৰিক্ত ১,৪০০ কোটি টকাৰ বোজা পৰিব।\n‘টোল টেক্সে’ মানুহৰ জেপত জুই দি ছিদ্ৰ উলিয়াই দিছে।\nযোৱা ১ এপ্ৰিলৰ পৰা কাৰ্যকৰী হোৱাকৈ ৰাষ্ট্ৰীয় ঘাইপথৰ ওপৰত ‘টোল কৰ’ ১০-১৮ শতাংশকৈ বৃদ্ধি কৰা হৈছে। ২০২০-২১ বৰ্ষত ভাৰত চৰকাৰৰ দ্বাৰা ‘টোল কৰ’ব বার্ষিক সংগ্ৰহ আছিল ২৮,৪৫৮ কোটি টকা।\nঔষধত কৰ-ৰোগীৰ ওপৰতো কৰ- মোদী চৰকাৰে আনকি অসুস্থ, ৰুগীয়া নাগৰিকসকলকো ৰেহাই নিদিলে। ৰাষ্ট্ৰীয় ফার্মাচিউটিকেল প্ৰাইচিং অথৰিটিয়ে (এনপিপিএ) ১ এপ্ৰিলৰ পৰা প্ৰায় ৮০০ বিশ্ব অত্যাৱশ্যকীয় ঔষধৰ মূল্যত ১০.৭৬ শতাংশ বৃদ্ধিৰ কথা ঘোষণা কৰিছে। সাধাৰণ ঔষধ যেনে পেৰাচিটামল, জ্বৰৰ ঔষধ যেনে- এজিথ্র মাইচিন, চি’ফ্লক্সেচিন, মেট্রনিডাজোল আৰু ক’ভিড-১৯, হৃদৰোগ, উচ্চবক্তচাপ, এনিমিয়া, ছালৰ ৰোগ, সকলো ভিটামিন আদি ঔষধৰ মূল্যবৃদ্ধি ঘটিব।\nপিএফ একাউণ্ট (ভবিষ্যনিধি) ৰ ওপৰতো কৰ-আপুনি অৱসৰ গ্ৰহণৰ পিছত আদায় পাবলগীয়া ধন। এতিয়া চৰকাৰৰ জেপলৈ যাব। ১ এপ্রিল, ২০২২ ৰ পৰা ই পি এফ একাউণ্টত ২.৫ লাখতকৈ অধিক টকা জমা থাকিলে তাৰ সুতৰ ওপৰত কৰ আৰোপ কৰা হ’ব। আগতে, ভৱিষ্যনিধিৰ সুৰ হাৰ ৮.৫ শতাংশৰ পৰা ৮.১ শতাংশলৈ হ্রাস কৰা হৈছিল ।\nটিভি, এ’চি, ৰেফিজাৰ্টেৰ, এল ই ডি. ম’বাইল ফোনৰ মূল্যও বৃদ্ধি কৰা হৈছে। ১ এপ্ৰিলৰ পৰা কাৰ্যকৰী হোৱাকৈ মোদী চৰকাৰে টেলিভিছন, এ চি আৰু ৰেফ্ৰিজেৰেটৰৰ হাৰ্ডৱেৰ তৈয়াৰত ব্যৱহাৰ কৰা এলুমিনিয়ামআৰু অন্যান্য সামগ্ৰীৰ ওপৰত ৩০ শতাংশ শুল্ক আৰোপ কৰিছে। ফলত এচি. টিভি, ফ্রিজ, এল ই ডি বাল্বৰ মূল্য ১৫ শতাংশ আৰু ম’বাইল ফোনৰ মূল্য ২০-৩০ শতাংশ পর্যন্ত বৃদ্ধি হ’ব।


কাবা - অসমীয়া ৱিকিপিডিয়া\nকাবা, কাবাঘৰ, কাবা শ্বৰীফ (الكعبة, আৰু যি নামেৰে পৰিচিত الكعبة المشرًّفة "The Primordial House"), অথবা (البيت الحرام "The Sacred House"), এটা ডাঙৰ ঘন আকৃতিৰ ইমাৰত, যিটো চৌদি আৰৱৰ মক্কা চহৰৰ মছজিদুল হাৰাম মছজিদৰ মাজত অৱস্থিত। আচঁলতে মছজিদটো কাবাৰ চাৰিওফালে নিৰ্মাণ কৰা হৈছে।\nকাবা (মছজিদ আল হাৰামত)\nমক্কা, আল হেজাজ, চৌদি আৰৱ\n21°25′21″N 39°49′34″E / 21.4225°N 39.8262°E / 21.4225; 39.8262স্থানাংক: 21°25′21″N 39°49′34″E / 21.4225°N 39.8262°E / 21.4225; 39.8262\n13.1 মিটাৰ (43 ফুট)\nইছলাম ধৰ্ম মতে কাবা ক আটাইতকৈ পৱিত্ৰ স্থান হিচাপে ভাবে। এইটো মুছলিম সকলৰ কিবলা, অৰ্থাৎ যি দিশে থিয় হৈ নামাজ পঢ়ে বা ছালাত আদায় কৰে, পৃথিৱীৰ যিকোনো স্থানৰ পৰা কাবা যি দিশে মুছলিম সকলে ঠিক সেই দিশে মুখ কৰি নামাজ পঢ়ে। হজ্জ আৰু উমৰা পালনৰ সময়ত মুছলিম সকলে কাবাক ঘেৰি তাওয়াফ বা প্ৰদক্ষিন কৰে।\nঅৱস্থান আৰু বাস্তৱিক গঠনসম্পাদনা কৰক\nকাবাৰ আকৃতি প্ৰায় এটা ঘনকৰ নিচিনা। কাবা শব্দটো আহিছে আৰৱী শব্দ মুকা'আবৰ পৰা। যাৰ অৰ্থ হৈছে ঘনৰ পৰা। এইটো কেচা পাহাৰ গ্ৰানাইটৰ দ্বাৰা নিৰ্মিত, যিটো থিয়হৈ আছে প্ৰায় ২৫ছেঃমিঃ (১০ ইঞ্চি) মাৰ্বল পাথৰৰ ভিত্তিৰ উপৰত, যিটো বাহিৰৰ পৰা ৩০ছেঃমিঃ (১ ফুট) বাহিৰ হৈ আছে। গঠনৰ ঠাইৰ পৰিমাণ প্ৰায় ১৩.১০ মিঃ (৪৩ ফুট) উচ্চতা, ওচৰা-ওচৰি ১১.০৩ মিঃ X ১২.৬২ মিঃ চাৰিটা কোণ কম্পাচৰ প্ৰায় চাৰি বিন্দু যথাযথভাৱে দিশ কৰা। কাবাৰ পূৰ্ৱ কোণ হৈছে ৰুকন-আল- আচওয়াদ" (কলা পাথৰ অথৱা "আল-হাজাৰুল-আচওয়াদ"), এটা উল্কাপিন্ডৰ অৱশেষ; উত্তৰ কোণ হ'ল "ৰুকন-আল-ইৰাকী" (ইৰাকী কোণ); পশ্চিমত আছে "ৰুকন-আল-ছামী" (পূৰ্ৱ-ভূমধ্য সাগৰীয় কোণ) আৰু দক্ষিণত "ৰুকন-আল-ইয়ামানী" ('ইয়েমানী কোণ')।\nকাবা শ্বৰীফৰ কাপোৰসম্পাদনা কৰক\nকাবা কলা চিল্কৰ উপৰত স্বৰ্ণ-খচিত কেলিগ্ৰাপি কৰা কাপোৰৰ চাদৰৰে আবৃত হৈ থাকে। কাপোৰক কিচওয়াহ নামেৰে পৰিচিত ; যিটো প্ৰতিবছৰে পৰিৱৰ্তন কৰা হয়। সুতা দি কলিমা লিখি কাপোৰ তৈয়াৰ কৰা হয়।\n↑ 1.0 1.1 1.2 1.3 1.4 Wensinck, A. J; Ka`ba. Encyclopaedia of Islam IV p. 317\n↑ Peterson, Andrew (1996). Dictionary of Islamic Architecture.. প্ৰকাশক London: Routledge. http://archnet.org/library/dictionary/.\n↑ 3.0 3.1 Hawting, G.R; Ka`ba. Encyclopaedia of the Qur'an p. 76\n↑ "'House of God' Kaaba gets new cloth". The Age Company Ltd.. 2003. http://www.theage.com.au/articles/2003/02/11/1044725746252.html। আহৰণ কৰা হৈছে: 2006-08-17.\n↑ "The Kiswa - (Kaaba Covering)". Al-Islaah Publications. Archived from the original on 2003-07-22. http://web.archive.org/20030722203309/members.tripod.com/worldupdates/newupdates10/id43.htm। আহৰণ কৰা হৈছে: 2006-08-17.\n"https://as.wikipedia.org/w/index.php?title=কাবা&oldid=176294"ৰ পৰা অনা হৈছে\nশেষ সম্পাদনা কৰা হৈছে 1 March 2018 তাৰিখে 00:37 বজাত\nএই পৃষ্ঠাখন ০১ মাৰ্চ, ২০১৮ তাৰিখে ০৬:০৭ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=42807।


জৈৱ ৰসায়ন - অসমীয়া ৱিকিপিডিয়া\nএই প্ৰবন্ধটোক জৈৱিক ৰসায়ন (Organic chemistry) নামৰ প্ৰবন্ধৰ সৈতে খেলি-মেলি নকৰে যেন।\nজৈৱ ৰসায়ন (ইংৰাজী: Biochemistry) হৈছে জীৱিত প্ৰাণীৰ শৰীৰৰ ভিতৰত আৰু শৰীৰৰ লগত জড়িত সকলোধৰণৰ ৰাসায়নিক প্ৰক্ৰিয়া। বিংশ শতিকাৰ শেষ দশকৰ পৰা জীৱৰ জীৱন প্ৰক্ৰিয়াৰ জটিলতাসমূহ জৈৱৰসায়নৰ সহায়ত সফলভাৱে বৰ্ণনা কৰিব পৰা হৈছে। আৰু বৰ্তমান সময়ত উদ্ভিদ বিজ্ঞান বা ঔষধ বিজ্ঞান বা বংশগতি বিজ্ঞান আদি জীৱবিজ্ঞানৰ প্ৰায় সকলো শাখা জৈৱ ৰসায়নৰ গৱেষণাৰ লগত জড়িত হৈ পৰিছে। বৰ্তমান সময়ত জৈৱ ৰসায়নৰ মূল লক্ষ্য হৈছে জীৱিত কোষৰ ভিতৰত জৈৱ অণুসমূহে কেনেকৈ বিভিন্ন প্ৰক্ৰিয়া সমাধা কৰে সেই কথা বুজি উঠা। যাৰ সহায়ত গোটেই প্ৰাণীদেহটো বুজি উঠা সম্ভৱ হ’ব।\nজৈৱ ৰসায়ন আণৱিক জীৱবিজ্ঞানৰ লগত গভীৰভাৱে জড়িত। য’ত ডি.এন্.এৰ ভিতৰত লুকাই থকা বংশগতিৰ তথ্যসমূহ বাহিৰ কৰি জীৱন প্ৰক্ৰিয়াৰ ৰহস্যসমূহ অধ্যয়ন কৰিবলৈ আণৱিক পদ্ধতিৰ বিষয়ে আলোচনা কৰা হয়। অধিকক্ষেত্ৰতে জৈৱৰসায়নে বৃহৎ জৈৱঅণু যেনে প্ৰ’টিন,কাৰ্বহাইড্ৰেট,নিউক্লিক এচিড আৰু লিপিডৰ গঠন,কাৰ্য আৰু ইহঁতৰ আন্তঃআণৱিক সম্পৰ্কৰ বিষয়ে অধ্যয়ন কৰে। এই জৈৱ অণুবোৰেই কোষৰ গঠন আৰু জীৱন প্ৰক্ৰিয়াৰ লগত জড়িত প্ৰায়ভাগ কাম সমাধা কৰে।\nজৈৱৰসায়নৰ আৱিষ্কাৰসমূহ চিকিৎসা,পৰিপুষ্টি আৰু কৃষিৰ ক্ষেত্ৰত প্ৰাথমিকভাৱে ব্যৱহাৰ কৰা হয়। চিকিৎসাবিজ্ঞানত জৈৱৰসায়নে ৰোগৰ কাৰণ নিৰ্ণয় কৰা আৰু নিৰাময়ৰ ক্ষেত্ৰত সহায় কৰে। পৰিপুষ্টি বিজ্ঞানত জৈৱৰসায়নৰ সহায়ত সুস্বাস্থ্য বজাই ৰখা আৰু বিভিন্ন অভাৱজনিতৰোগৰ প্ৰভাৱৰ বিষয়ে অধ্যয়ন কৰা হয়। কৃষিবিজ্ঞানত মাটিৰ গুণাগুণ নিৰ্ণয় কৰা,ৰাসায়নিক সাৰ প্ৰস্তুত কৰা আৰু কীট-পতংগ নিয়ন্ত্ৰণ কৰাৰ ক্ষেত্ৰত জৈৱৰসায়নে সহায় কৰে।\n2 জীৱৰ ৰাসায়নিক মৌল\n3 জৈৱ অণু\n4.2 কাৰ্ব’হাইড্ৰেটৰ শ্ৰেণীবিভাজন\n6.1 প্ৰটিনৰ কাৰ্যাৱলী\n7 নিউক্লিক এচিড\nপ্ৰাচীন গ্ৰীকসকলৰ সময়ৰ পৰাই জৈৱৰসায়নৰ ইতিহাস আৰম্ভ হৈছে। জৈৱৰসায়নৰ আৰম্ভণিৰ মুখ্য দিশটোৰ ওপৰত নিৰ্ভৰ কৰি উণবিংশ শতিকা বা তাৰ কিছু আগৰ পৰাই জৈৱৰসায়ন বিষয়টো বিজ্ঞানৰ এটা পৃথক শাখা হিচাপে অধ্যয়ন কৰা হয়। ১৮৩৩ চনত আনচেল্ম পায়েন(Anselme Payen)অৰ দ্বাৰা প্ৰথমটো উৎসেচক ডায়াষ্টেজ(বৰ্তমান এমাইলেজ)ৰ আৱিষ্কাৰকেই বহুতে জৈৱৰসায়নৰ আৰম্ভণি বুলি কব খোজে। কোনোৱে ১৮৯৭ চনত ইডুৱাৰ্ড বুক্নাৰে(Eduard Buchner) এলকহলিক্ কিণ্বনৰ জটিল ৰাসায়নিক প্ৰক্ৰিয়া আৱিষ্কাৰ হোৱাৰ পৰাই জৈৱৰসায়নৰ আৰম্ভণি বুলি দাবী কৰে। ১৮৪২চনত জুষ্টাচ ভন লিয়েবিগ(Justus von Liebig) নামৰ বিজ্ঞানীজনে প্ৰাণতত্ত্ব আৰু ৰোগনিৰূপণত প্ৰাণী ৰসায়ন আৰু জৈৱিক ৰসায়নৰ প্ৰয়োগ(Animal chemistry, or, Organic chemistry in its applications to physiology and pathology) নামৰ গৱেষণাত বিপাক ক্ৰিয়াৰ এটা দৰকাৰী ৰাসায়নিক সূত্ৰ আৱিষ্কাৰ কৰাৰ পৰাই জৈৱৰসায়নৰ আৰম্ভণি বুলি বহুতে আঙুলিয়াই দিয়ে। আকৌ কোনোৱে অষ্টাদশ শতিকাত এণ্টনি লেভয়ছিয়াৰে(Antoine Lavoisier) কৰা কিণ্বণ আৰু শ্বসন প্ৰক্ৰিয়ালৈ আগুৱাই যাব বিচাৰে। আন বহুতো জৈৱৰসায়নৰ বাটকটীয়া যিসকলে এই বিষয়টোৰ জটিলতাৰ আৱৰণখন আঁতৰাই সৰলীকৃত কৰিব বিচাৰিছিল তেওঁলোককো আধুনিক জৈৱৰসায়নৰ জনক হিচাপে অভিহিত কৰিব পাৰি। উদাহৰণস্বৰূপে এমিল ফিচ্চাৰৰ(Emil Fische) প্ৰ’টিনৰ ৰসায়নৰ ওপৰত আৰু এফ্.গৌলেণ্ড হপকিন্স(F. Gowland Hopkins)অৰ উৎসেচকৰ ওপৰত কৰা অধ্যয়ন।\nজৈৱৰসায়ন শব্দটো জীৱ বিজ্ঞান(Biology) আৰু ৰসায়ন বিজ্ঞান(Chemistry) শব্দ দুটাৰ পৰা আহিছে। ১৮৭৭ চনত ফেলিক্স হপ্প্ চেলাৰে(Felix Hoppe-Seyler) Biochemistry শব্দটো Physiological Chemistryৰ সমাৰ্থক বুলি দাবী কৰে। জাৰ্মান ৰসায়নবিদ কাৰ্ল নিউবাৰ্গ(Carl Neuberg)অক ১৯০৩চনত জৈৱৰসায়ন জনক বুলি প্ৰায়ে কোৱা হয়। কিছু সন্মান ফ্ৰেঞ্জ হফমিষ্টাৰ(Franz Hofmeister)লৈকেও যায়।\nজীৱবিজ্ঞানৰ ইতিহাসত এটা তাৎপৰ্যপূৰ্ণ আৱিষ্কাৰ হৈছে জিন আৰু ইয়াৰ বংশগতি চৰিত্ৰ পৰিবহণ সম্পৰ্কে আৱিষ্কাৰ। জৈৱ ৰসায়নৰ এই অংশটোক আণৱিক জীৱবিজ্ঞান বুলি কোৱা হয়। ১৯৫০ জেমছ্ ডি. ৱাটছন(James D. Watson),ফ্ৰেন্সিচ্ ক্ৰিক্(Francis Crick),ৰোজালিণ্ড ফ্ৰেঙ্কলিন (Rosalind Franklin) আৰু মৌৰিচ উইল্কিন্স(Maurice Wilkins) নামৰ বিজ্ঞানীকেইজনে ডি.এন.এৰ গঠন আৰু বংশগতি চৰিত্ৰ পৰিবহণ বিষয়ত তথ্য আগবঢ়ায়। ১৯৮৮ কলিন পিট্চফৰ্ক(Colin Pitchfork) নামৰ হত্যাকাৰীজনকেইই প্ৰথম ব্যক্তি হিচাপে ডি.এন.এৰ প্ৰমাণৰ ওপৰত ভিত্তি কৰি চিনাক্ত কৰা হয়.। এইয়াই ফৰেঞ্চিক চায়েন্স(forensic science) বিকাশৰ আৰম্ভণি।\nজীৱৰ ৰাসায়নিক মৌল[সম্পাদনা কৰক]\n৯২টা প্ৰাকৃতিকভাৱে প্ৰাপ্ত মৌলৰ ভিতৰত ২ ডজন মৌল জীৱন প্ৰক্ৰিয়াৰ বাবে দৰকাৰী। মাত্ৰ ছটা মৌলই শৰীৰৰ ৯৯% ভৰ পূৰ কৰে। সেইকেইটা হ’ল কাৰ্বন (Carbon), উদজান (Hydrogen), নাইট্ৰ’জেন (Nitrogen), অম্লজান (Oxygen), কেলছিয়াম (Calcium) আৰু ফছফৰাছ (Phosphorus)।\nজৈৱ অণু[সম্পাদনা কৰক]\nজৈৱ অণুসমূহৰ চাৰিটা মুখ্য শ্ৰেণী হ’ল প্ৰ’টিন, কাৰ্বহাইড্ৰেট, নিউক্লিক এচিড আৰু লিপিড। বেছিভাগ জৈৱ অণুসমূহেই হ’ল বহুযোগী। একযোগীবোৰ হ’ল বহুতো সৰু সৰু অণু যিবোৰ লগ হৈ বৃহৎ বহুযোগী অণু গঠন কৰে। একযোগীবোৰ লগ হৈ বহুযোগী গঠন কৰা প্ৰক্ৰিয়াটোক নিৰ্জল সংশ্লেষণ (Dehydration Synthesis) বুলি কোৱা হয়।\nশৰ্কৰাবোৰ হৈছে কাৰ্বহাইড্ৰেট,কিন্তু সকলো শৰ্কৰা কাৰ্বহাইড্ৰেট নহয়। জৈৱঅণু সমূহৰ ভিতৰত কাৰ্বহাইড্ৰেটৰ সংখ্যাই বেছি।\nকোষৰ গঠনৰ উপাদান\nকাৰ্ব’হাইড্ৰেটৰ শ্ৰেণীবিভাজন[সম্পাদনা কৰক]\nকাৰ্ব’হাইড্ৰেটক গঠন আৰু সংযুতিৰ ওপৰত ভিত্তি কৰি চাৰিটা শ্ৰেণীত ভগাব পাৰি। সেইকেইটা হ’ল:\nআটাইতকৈ সৰল কাৰ্বহাইড্ৰেট হৈছে একশৰ্কৰা (Monosaccharide)। য’ত কাৰ্বন, হাইড্ৰ’জেন আৰু অক্সিজেন ১:২:১ অনুপাতত থাকে। সাধাৰণ সূত্ৰ হৈছে CnH2nOn য’ত n-ৰ মান কমেও তিনি হ’ব লাগে। গ্লুক’জ হৈছে এটা উল্লেখযোগ্য কাৰ্বহাইড্ৰেট। ফ্ৰুক্ট’জ নামৰ কাৰ্বহাইড্ৰেটটো ফলত পোৱা যায়। আটাইতকৈ সৰল একশৰ্কৰা হৈছে তিনি কাৰ্বনবিশিষ্ট ট্ৰায়জ (Triose), গ্লিচাৰেলডিহাইড (Glyceraldehyde) আৰু ডাইহাইড্ৰ’ক্সিএচিটন (Dihydroxyaceton)।\nদ্বিশৰ্কৰা (Disaccharide) দুটা একে বা বেলেগ কাৰ্ব’হাইড্ৰেটৰ অণু লগ হৈ গঠিত হয়। ইয়াৰ সাধাৰণ সূত্ৰ হৈছে Cn(H2O)n-1। উদাহৰণস্বৰূপে চুক্ৰ’জ (Sucrose), লেক্ট’জ (Lactose), মাল্ট’জ (Maltose) আদি।\nএইবোৰ তিনিটাৰ পৰা ছটা একশৰ্কৰা লগ হৈ গঠিত হয়। উদাহৰণস্বৰূপে ৰেফিন’জ (Raffinose), মেলেজিট’জ (Melezitose)।\nবহুশৰ্কৰাবোৰ ছটাতকৈ বেছি একশৰ্কৰা লগ হৈ গঠিত হয়। উদাহৰণস্বৰূপে ষ্টাৰ্চ (Starch) আৰু ডেস্কট্ৰিন (Dextrin)।\nলিপিডে বিভিন্ন ধৰণৰ অণু সামৰি লয়। এই অণুবোৰ জৈৱিক ক্ষেত্ৰৰ পৰা উদ্ভৱ হোৱা আৰু পানীত অদ্ৰৱণীয়। যাৰ ভিতৰত মম(waxes),ফেটি এচিড(fatty acid),ফেটি এচিডৰ পৰা উদ্ভৱ হোৱা ফছফ’লিপিড(phospholipids), স্ফিংগ’লিপিড( sphingolipids), গ্লাইক’লিপিড(glycolipids)আৰু টাৰ্পেনইড( terpenoids) অন্তৰ্ভুক্ত।\nলিপিড এটা গ্লিচাৰল(Glycerol)ৰ অণু আৰু আন বেলেগ অণু লগ হৈ গঠিত হয়। ট্ৰাইগ্লিচাৰাইড অণু এটা গ্লিচাৰল আৰু এটা ফেটি এচিড অণু লগ হৈ গঠন হয়। এইক্ষেত্ৰত ফেটি এচিডবোৰ একযোগী বুলি গণ্য কৰা হয় আৰু ইহঁত সংপৃক্ত হ’ব পাৰে বা অসংপৃক্ত হ’ব পাৰে।\nলিপিড দৈনিক খাদ্য তালিকাৰ অভিন্ন অংগ। বেছিভাগ তেল আৰু গাখীৰৰ পৰা উৎপন্ন বস্তুত লিপিড থাকে। কিছুমান লিপিড বিশেষকৈ ফছফ’লিপিড(Phospholipid) ভেষজবিজ্ঞানত ব্যৱহাৰ কৰা হয়।\nপ্ৰ’টিনৰ অণুবোৰ হৈছে ডাঙৰ অণু। এইবোৰ এমাইন’ এচিড(Amino Acid) লগ হৈ গঠিত হয়। এটা এমাইন’ এচিডৰ অণুত এটা কাৰ্বনৰ লগত চাৰিটা চাৰিটা বেলেগ বেলেগ গ্ৰুপ লগ হৈ গঠিত হয়। সেয়া হ’ল এটা এমাইন(Amine,-NH2) গ্ৰুপ,এটা কাৰ্বক্সিলিক এচিড(Carboxylic acid,-COOH) গ্ৰুপ,এটা হাইড্ৰ’জেন(Hydrogen) আৰু এটা R-গ্ৰুপ। এই R-গ্ৰুপটো বেলেগ বেলেগ এমাইন’ এচিডত বেলেগ বেলেগ হয়। কিন্ত বাকী তিনিটা গ্ৰুপ একেই থাকে।\nদুটা এমাইন’ এচিড পেপ্টাইড বান্ধোনেৰে সংযোগ হৈ থাকে। এই বান্ধোন হোৱাৰ সময়ত এটা পানীৰ অণু গুচি যায় আৰু এটা এমাইন’ এচিডৰ এমাইন গ্ৰুপৰ নাইট্ৰ’জেনটোৱে আন এটা এমাইন’ এচিডৰ কাৰ্বক্সিলিক এচিড গ্ৰুপৰ কাৰ্বনৰ লগত লগ হৈ বান্ধনিটো সম্পন্ন কৰে। এনেকুৱা দুটা এমাইন’ এচিডক ডাইপেপ্টাইড বোলা হয়। কেইবাটাও এমাইন’ এচিড(৩০টাতকৈ কম) লগ হৈ পলিপেপ্টাইড গঠন কৰে। বহুত কেইটা এমাইন’ এচিড লগ হৈ দীঘল শৃঙ্খল গঠন কৰে যিটো এটা প্ৰ’টিনৰ অণু। উদাহৰণ হিচাপে এলবুমিন প্ৰ’টিন ৫৮৫টা এমাইন’ এচিড লগ হৈ গঠন হয়।\nপ্ৰটিনৰ কাৰ্যাৱলী[সম্পাদনা কৰক]\nশৰীৰগঠনত প্ৰ’টিন অপৰিহাৰ্য। অস্থি আৰু উপাস্থি গঠনত কলাজেন প্ৰ’টিন আৰু নখ-চুলি গঠনত কেৰাটিন প্ৰ’টিন লাগে।\nশৰীৰৰ জৈৱ ৰাসায়নিক প্ৰক্ৰিয়াসমূহ নিয়ন্ত্ৰণ কৰি ৰখা সকলোবোৰ উৎসেচক আৰু কিছু হ’ৰমন প্ৰ’টিনৰ দ্বাৰা গঠিত।\nগ্ল’বুলিন(Globulin) প্ৰ’টিনে এণ্টিব’ডী গঠন কৰি শৰীৰৰ প্ৰতিৰক্ষা ব্যৱস্থাত সহায় কৰে।\nএক্টিন(Actin) আৰু মায়’চিন(Myosin) প্ৰ’টিনে মাংসপেশীৰ সংকোচনত আৰু গ্ল’বিন(Globin) প্ৰ’টিনে আয়ৰণৰ সৈতে যুক্ত হৈ হিম’গ্ল’বিন গঠন কৰি তেজত অক্সিজেন পৰিবহণত সহায় কৰে।\nএইবোৰৰ বাহিৰেও আন বহুতো জীৱনৰক্ষী কামত বিভিন্ন প্ৰ’টিনে অংশগ্ৰহণ কৰে।\nনিউক্লিক এচিড[সম্পাদনা কৰক]\nনিউক্লিক এচিড নাম দিয়াৰ মূলতে হৈছে ইয়াক কোষকেন্দ্ৰ(Neucleus)ত পোৱা যায়। এইবোৰ জটিল,উচ্চ আণৱিক ভৰবিশিষ্ট জৈৱৰাসায়নিক বৃহৎ অণু যিয়ে আনুবংশিক চৰিত্ৰসমূহ কঢ়িয়াই নিয়ে। ইয়াৰ একযোগীসমূহক নিউক্লিঅ’টাইড(Neucleotide) বুলি কোৱা হয় যি তিনিটা মূল উপাদানেৰে গঠিত। সেয়া হ’ল এটা পাঁচ কাৰ্বনযুক্ত শৰ্কৰা(Pentose Sugar),এটা ফছফেট গ্ৰুপ(Phosphate Group) আৰু এটা নাইট্ৰ’জেনযুক্ত আধাৰ বা ক্ষাৰক(Nitrogenous base)।\nসাধাৰণতে উপলব্ধ নিউক্লিক এচিড হৈছে ডিঅক্সিৰাইব’নিউক্লিক এচিড আৰু ৰাইব’নিউক্লিক এচিড। পাঁচ কাৰ্বনযুক্ত শৰ্কৰা আৰু ফছফেট গ্ৰুপে নিউক্লিক এচিডৰ মেৰুদণ্ড গঠন কৰে। নাইট্ৰ’জেনযুক্ত আধাৰে বংশগতি চৰিত্ৰ সমূহ কঢ়িয়াই নিয়ে। নাইট্ৰ’জেনযুক্ত আধাৰকেইটা হৈছে এডেনিন(adenine),চাইট’ছিন(cytosine), গুৱানিন(guanine),থাইমিন( thymine) আৰু ইউৰেছিল( uracil)। এডাল নিউক্লিক এচিডৰ নাইট্ৰ’জেনযুক্ত আধাৰসমূহ আন এডাল নিউক্লিক এচিডৰ নাইট্ৰ’জেনযুক্ত আধাৰৰ লগত হাইড্ৰ’জেন বন্ধনিৰ দ্বাৰা বান্ধ খাই থাকে। এডেনিন(adenine),চাইট’ছিন(cytosine) আৰু গুৱানিন(guanine) এই তিনিটা ডিঅক্সিৰাইব’নিউক্লিক এচিড আৰু ৰাইব’নিউক্লিক এচিড দুয়োটাতে থাকে কিন্ত থাইমিন( thymine) অকল ডিঅক্সিৰাইব’নিউক্লিক এচিডত থাকে আৰু ইউৰেছিল( uracil) অকল ৰাইব’নিউক্লিক এচিডত থাকে।\nবংশগতিৰ চৰিত্ৰ পৰিবহণ কৰাৰ বাহিৰেও নিউক্লিক এচিডে দ্বিতীয় বাৰ্তাবাহক()ৰ ভূমিকা গ্ৰহণ কৰে। লগতে প্ৰাথমিক শক্তিপৰিবাহী অণু এ.টি.পি(A.T.P)ৰ আধাৰ অণু হিচাপে কাম কৰে।\n↑ "Biochemistry". acs.org. http://www.acs.org/content/acs/en/careers/college-to-career/areas-of-chemistry/biological-biochemistry.html.html.\n↑ 2.0 2.1 Voet (2005), p. 3.\n↑ Karp (2009), p. 2.\n↑ Miller (2012), p. 62\n↑ Astbury (1961), p. 1124.\n↑ Eldra (2007), p.45.\n↑ Finkel (2009), pp. 1–4\n↑ UNICEF (2010), p. 61, 75.\n↑ 9.0 9.1 Helvoort (2000), p. 81.\n↑ Berg (1980), p. 1-2\n↑ Holmes (1987), p. xv\n↑ Amsler (1986) p. 55.\n↑ Tropp (2012), p. 2.\n↑ Nielsen (1999), p. 283-303.\n↑ Slabaugh (2007), p. 3-6.\n↑ Whiting (1970), p. 1–31.\n↑ TextBook of Veterinary Biochemistry,Author-RS Dhanotiya,Second Edition,Jaypee Brothers Medical Publishers(P)Ltd.\n↑ Voet (2005), p. 382-385.\n↑ Metzler 2001), p. 58.\n↑ Saenger (1984), p. 84.\n↑ Tropp (2012), pp. 5–9.\n↑ Knowles (1980), pp. 877–919.\nবহুতো প্ৰৱন্ধ আছে\nৱিকিমিডিয়া কমন্সত জৈৱ ৰসায়ন সম্পৰ্কীয় মিডিয়া ফাইল আছে।\nজৈৱ ৰসায়ন সমাজ\n"https://as.wikipedia.org/w/index.php?title=জৈৱ_ৰসায়ন&oldid=234930"ৰ পৰা অনা হৈছে\nএই পৃষ্ঠাখন ০২ জুন, ২০২০ তাৰিখে ০০:১০ বজাত অন্তিম সংশোধন কৰা হৈছিল।


শিক্ষকৰ শিক্ষা আৰু প্রশিক্ষণ | ৰাজ্যিক শিক্ষা গৱেষণা আৰু প্ৰশিক্ষণ পৰিষদ | অসম চৰকাৰ, ভাৰত\nঅসম চৰকাৰ প্ৰাথমিক শিক্ষা\tৰাজ্যিক শিক্ষা গৱেষণা আৰু প্ৰশিক্ষণ পৰিষদ\nসূচনা আৰু সেৱা\nশৈক্ষিক দিনপঞ্জী ২০১৮\nশিক্ষক শিক্ষা প্ৰতিষ্ঠান\nএন এএচ বিদ্য়ালয় সবিশেষ\nপুৰস্কাৰ আৰু সাফল্যতা\nশিক্ষকৰ শিক্ষা আৰু প্রশিক্ষণ\nHome ❯ শিক্ষকৰ শিক্ষা আৰু প্রশিক্ষণ\nভাৰতবৰ্ষত শিক্ষক শিক্ষা নীতি সময়ৰ লগে লগে বিকশিত হৈছে আৰু শিক্ষাৰ ক্ষেত্ৰত বিভিন্ন সমিতি/ আয়োগৰ প্ৰতিবেদনত সন্নিবিষ্ট থকা অনুমোদনৰ ওপৰত ভিত্তি কৰে, তাৰে ভিতৰত কোঠাৰী আয়োগ(১৯৬৬), চট্টোপাধ্যায় সমিতি(১৯৮৫), শিক্ষাত ৰাষ্ট্ৰীয় নীতি(এন.পি.ই. ১৯৮৬/৯২), আচাৰ্য্য ৰামমূৰ্তি সমিতি(১৯৯০), যছপাল সমিতি(১৯৯৩) আৰু ৰাষ্ট্ৰীয় পাঠ্যক্ৰম ৰুপৰেখা(এন.চি.এফ, ২০০৫) য়েই মুখ্য। ২০১০ বৰ্ষৰ ১ এপ্ৰিলৰ পৰা কাৰ্যকৰী হোৱা বিনামূলীয়া আৰু বাধ্যতামূলক শিক্ষাৰ অধিকাৰ আইন, ২০০৯ য়ে দেশত শিক্ষক শিক্ষাৰ কাৰণে গুৰুত্বপূৰ্ণ অৰ্থ প্ৰকাশ কৰিছে।\nবিধিসন্মত আৰু প্ৰতিষ্ঠানিক গঠন\nদেশৰ বিধিসন্মত গঠনৰ ভিতৰত, যত শিক্ষক শিক্ষাৰ বিস্তাৰিত নীতি আৰু বিধিসন্মত গঠন কেন্দ্ৰীয় চৰকাৰৰ দ্বাৰা যোগান ধৰা হয় যদিও বিভিন্ন কাৰ্যসূচী আৰু আঁচনিসমূহক ৰাজ্য চৰকাৰৰ দ্বাৰা বাস্তবায়িত কৰা হয়। বিদ্যালয়ৰ শিশুসকলৰ শিকাৰ উপলব্ধিসমূহৰ উন্নতিৰ ব্যাপক উদ্দেশ্যসমূহৰ ভিতৰত, দুটা ৰণনীতি হৈছে-(ক) বিদ্যালয়ৰ ব্যৱস্থাসমূহৰ কাৰণে শিক্ষকসকলক প্ৰস্তুত কৰা(প্ৰাক-নিযুক্তিকালীন প্ৰশিক্ষণ) আৰু (খ) কৰ্মৰত শিক্ষকসকলৰ ক্ষমতাৰ উন্নতি(নিযুক্তিকালীন প্ৰশিক্ষণ)।\nপ্ৰাক-নিযুক্তিকালীন প্ৰশিক্ষণৰ কাৰণে কেন্দ্ৰীয় চৰকাৰৰ এক পৰিনিয়ত নিকায় ৰাষ্ট্ৰীয় শিক্ষক শিক্ষা পৰিষদে দেশত শিক্ষক শিক্ষাৰ পৰিকল্পিত আৰু সমন্বিত উন্নয়নৰ কাৰণে দায়ী। এন.চি.টি.ই.-য়ে বিভিন্ন শিক্ষক শিক্ষাৰ পাঠ্যক্ৰম, শিক্ষক প্ৰশিক্ষকৰ কাৰণে ন্য়ুনতম যোগ্যতা, পাঠ্যক্ৰম আৰু সমল নিৰ্ধাৰিত সময়সীমা আৰু বিভিন্ন পাঠ্যক্ৰমৰ কাৰণে শিক্ষাৰ্থী- শিক্ষকৰ প্ৰৱেশৰ ন্য়ুনতম যোগ্যতাৰ মান নিৰ্ধাৰণ কৰে। এইধৰণৰ পাঠ্যক্ৰমসমূহ গ্ৰহণ কৰাত আগ্ৰহী প্ৰতিষ্ঠানসমূহক(চৰকাৰী, চৰকাৰী সাহাৰ্যপ্ৰাপ্ত আৰু স্বয়ং অৰ্থায়ন)স্বীকৃতি প্ৰদান কৰে আৰু ইয়াৰ মান আৰু গুণৰ নিয়ন্ত্ৰণ আৰু নিৰীক্ষণৰ কাৰণে অৰ্ন্তনিহিত প্ৰক্ৰিয়াও প্ৰদান কৰে।\nনিযুক্তিকালীন প্ৰশিক্ষণৰ কাৰণে দেশত চৰকাৰী মান্যতাপ্ৰাপ্ত শিক্ষক প্ৰশিক্ষণ সংস্থাৰ এক বৃহৎ নেটৱৰ্ক আছে যি বিদ্যালয়ৰ শিক্ষকসকলক সেৱা প্ৰশিক্ষণ প্ৰদান কৰে। এই শিক্ষক প্ৰশিক্ষণ সংস্থাবোৰে থিয় আৰু সমতলভাৱে বিস্তাৰিত। এন.চি.আৰ.টি.য়ে ইয়াৰ ছয়টা আঞ্চলিক শিক্ষা প্ৰতিষ্ঠানসহ বিভিন্ন শিক্ষক প্ৰশিক্ষণ পাঠ্যক্ৰমৰ কাৰণে মডিউল প্ৰস্তুত কৰে আৰু শিক্ষক আৰু শিক্ষক প্ৰশিক্ষকৰ কাৰণে নিৰ্দিষ্ট কাৰ্যসূচী গ্ৰহণ কৰে। শিক্ষাৰ পৰিকল্পনা আৰু প্ৰশাসনৰ ৰাষ্ট্ৰীয় বিশ্ববিদ্যালয়ে প্ৰতিষ্ঠানিক সহায়তা প্ৰদান কৰে। এন.চি.আৰ.টি. আৰু এন.ইউ.ই.পি.এ. - দুয়োটাই হৈছে ৰাষ্ট্ৰীয় পৰ্যায়ৰ স্বায়িত্ব শাসিত সংস্থা। ৰাজ্যিক পৰ্যায়ত ৰাজ্যিক শিক্ষা গৱেষণা আৰু প্ৰশিক্ষণ পৰিষদে শিক্ষক প্ৰশিক্ষকৰ কাৰণে মডিউল প্ৰস্তুত কৰে আৰু শিক্ষক প্ৰশিক্ষকৰ আৰু বিদ্যালয়ৰ শিক্ষকৰ কাৰণে বিশেষ পাঠ্যক্ৰমৰ পৰিচালনা কৰে। শিক্ষক শিক্ষাৰ মহাবিদ্যালয় আৰু আই.এ.এচ..ই. য়ে মাধ্যমিক আৰু জেষ্ঠ্য মাধ্যমিক বিদ্যালয়ৰ শিক্ষক আৰু শিক্ষক প্ৰশিক্ষকক সেৱা প্ৰশিক্ষণ আগবঢ়াই। জিলা পৰ্যায়ত, জিলা শিক্ষা আৰু প্ৰশিক্ষণ প্ৰতিষ্ঠানৰ দ্বাৰা সেৱা প্ৰশিক্ষণ দিয়া হয়। খন্ড সমল কেন্দ্ৰ আৰু মন্ডল সমল কেন্দ্ৰই বিদ্যালয়ৰ শিক্ষকক সেৱা প্ৰশিক্ষণ প্ৰদানৰ বাবে লম্বমান ক্ৰম অনুসৰি সকলোতকৈ কম সংখ্যাত আছে। ইয়াৰ উপৰিও সেৱা প্ৰশিক্ষণ সভ্য সমাজ, অসাহাৰ্যপ্ৰাপ্ত বিদ্যালয় আৰু অন্যান্য প্ৰতিষ্ঠানসমূহক সক্ৰিয় ভূমিকা সৈতে প্ৰদান কৰা হয়।\nশিক্ষক শিক্ষাৰ জাতীয় পাঠ্যক্ৰমৰ ৰুপৰেখা\nডি এল এড বিবৰণিকা\nডি এল এড পাঠ্যক্ৰম\nশিক্ষক প্ৰশিক্ষকৰ সমল সামগ্ৰী\nই.আৰ.চি. অনুমোদন প্ৰাপ্ত শিক্ষক শিক্ষা সংস্থাৰ আসনৰ ক্ষমতা\nচৰকাৰী শিক্ষক শিক্ষাৰ কলেজ/ আই.এ.এছ.ই/ডায়েটসমূহৰ অৰ্ন্তভূক্তিৰ ক্ষমতা\nএই পৃষ্ঠা অন্তিমবাৰ আপডেট কৰা হৈছিল: 10 Sep 2020\nদৰ্শনকাৰীৰ গণনা: 459419\nContent Ownership ৰাজ্যিক শিক্ষা গৱেষণা আৰু প্ৰশিক্ষণ পৰিষদ, Govt. of Assam.


সমূহ অসমবাসী ৰাইজৰ জ্ঞাতাৰ্থে জনাঁও যে মোৰ পুত্ৰ আৰু পত্নীৰ কভি'ড পজিটিভ।বৰ্তমান সময় লৈকে মোৰ পজিটিভ video - id 3118949f7d33c0 - Veblr\nBy LNV India| 2544 views\nসমূহ অসমবাসী ৰাইজৰ জ্ঞাতাৰ্থে জনাঁও যে মোৰ পুত্ৰ আৰু পত্নীৰ কভি'ড পজিটিভ।বৰ্তমান সময় লৈকে মোৰ পজিটিভ\nসমূহ অসমবাসী ৰাইজৰ জ্ঞাতাৰ্থে জনাঁও যে মোৰ পুত্ৰ আৰু পত্নীৰ কভি'ড পজিটিভ।বৰ্তমান সময় লৈকে মোৰ পজিটিভ ওলোৱা নাই যদিও মই হো'ম কোৱাৰেন্টাইন হৈ আছো।\nসেয়ে অহা পাঁচ দিনলৈকে আমাৰ সাংগঠনিক লগতে দলীয় সকলো আন কাম কাজ বন্ধ থাকিব বুলি জনালোঁ।\nশেষত আপোনাসৱৰ ভোগালী যেন ভোগজৰা হওঁক তাৰেই কামনাৰে\n<iframe src="https://veblr.com/embed/3118949f7d33c0/039?autoplay=true&autoplaynext=true" class="strobemediaplayback-video-player" type="text/html" width="640" height="384" scrolling="no" frameborder="0" allowfullscreen></iframe>\nডক্টৰেট ডিগ্ৰীধাৰী হিমন্ত বিশ্ব শৰ্মা মহোদয় আৰু অমিয় কুমাৰ ভূঞা ডাঙৰীয়া লৈ মুকলি প্ৰশ্ন।\nআকৌ হিমন্তক উভতি ধৰিলে ???? "হিমন্ত বিশ্ব ১ পইচাৰো মুখ্যমন্ত্ৰী নহয়" আপোনাৰ মুখখন বহুত লেতেৰা, মুখখন\n"হিমন্ত বিশ্ব ১ পইচাৰো মুখ্যমন্ত্ৰী নহয়" আপোনাৰ মুখখন বহুত লেতেৰা, মুখখন কন্ট্ৰল কৰক"\nVideo Credit to Original Creator24Livr\n#sikha #bjp #himanta\nহিমন্তক উভতি ধৰিলে ???? UPSC পৰীক্ষাত পাছ কৰি এনেদৰে যদি গালিয়ে খাব লাগে , তামোল পাণৰ দোকান দিয়াই\nUPSC পৰীক্ষাত পাছ কৰি এনেদৰে যদি গালিয়ে খাব লাগে , তামোল পাণৰ দোকান দিয়াই ভাল\nজিলা উপায়ুক্ত মহোদয়, আৰক্ষী বিষয়া ধমক দিয়াৰ বিৰুদ্ধে মোৰ প্ৰতিক্ৰিয়া,\n#bjp #cmoassam #himanta


শ্রীমন্ত শঙ্কৰদেৱ সঙ্ঘৰ দ্ব্যশীতিতম বাৰ্ষিক অধিৱেশনত এভুমুকি -(কুশল হালৈ) - সাহিত্য ডট অৰ্গ\nশ্রীমন্ত শঙ্কৰদেৱ সঙ্ঘৰ দ্ব্যশীতিতম বাৰ্ষিক অধিৱেশনত এভুমুকি -(কুশল হালৈ)\nFebruary 14, 2013 March 10, 20210Comments\nশ্রীমন্ত শঙ্কৰদেৱ সঙ্ঘৰ দ্ব্যশীতিতম বাৰ্ষিক অধিৱেশনত এভুমুকি\nগাৰোৰ গোবিন্দ আতা সমন্বয় ক্ষেত্র – মহামিলনৰ মানৱ তীৰ্থ\nমহাপুৰুষ শ্রীমন্ত শংকৰদেৱ গুৰুজনাৰ চিৰ নমস্য নামেৰে নামাঙ্কিত ভাৰতবর্ষৰ সর্ববৃহৎ ধর্ম-সাংস্কৃতিক অনুষ্ঠান শ্রীমন্ত শঙ্কৰদেৱ সঙ্ঘৰ দ্ব্যশীতিতম (৮২ তম) বার্ষিক অধিৱেশনখনি দক্ষিণ-পশ্চিম কামৰূপ জিলা শাখাৰ আতিথ্যত ছয়গাওঁ অঞ্চলৰ বামুণী গাৱঁত গাৰোৰ গোবিন্দ আতা সমন্বয় ক্ষেত্রত যোৱা ৭, ৮, ৯ আৰু ১০ ফেব্রুৱাৰীলৈ চাৰিদিনীয়া বৰ্ণিল কাৰ্যসূচীৰে সুসম্পন্ন কৰা হয়। অধিৱেশনৰ সফল সামৰণিয়ে পুনৰবাৰ প্ৰতিপন্ন কৰিলে যে শ্রীমন্ত শঙ্কৰদেব সঙ্ঘ কেৱল সাম্প্ৰতিক কালৰ সর্ববৃহৎ ধর্মীয়-সাংস্কৃতিক অনুষ্ঠানেই হৈ থকা নাই, ই হৈছে শংকৰ-মাধৱৰ আশীষধন্য লক্ষ লক্ষ ধর্মপ্রাণ নৰ-নাৰীৰ মহামিলনৰ তীর্থক্ষেত্র, এক দুৰ্বাৰ দুর্জেয় মহাশক্তিৰ আধাৰ।\nসমগ্র উত্তৰ-পূর্বাঞ্চলৰ পৰা অহা লক্ষ লক্ষ ধর্মপ্রাণ ভকত-বৈষ্ণৱৰ সমাবেশে অধিবেশনথলী এক মহামিলনৰ পুণ্য তীর্থত পৰিণত কৰিছে। সম্পূর্ণ অসমীয়া জাতীয় সাজ-পোছাক পৰিধান কৰি গলত গামোছা লৈ ভক্তিপূর্ণ চিত্তেৰে সমবেত হোৱা অগণন নৰ-নাৰী, যুৱক-যুৱতী, কিশোৰ-কিশোৰীৰ হৃদয়ত অনুৰণিত হয় সপ্রেম ভকতিৰ ঐক্যতান। প্রেমানন্দৰ প্রৱল বন্যাই সকলোৰে দেহ-মন-প্রাণ প্লাৱিত কৰি তোলে। পুলকিত আত্মাত অনুভূত হয় এক মৃদু শিহৰণ। নাম-কীর্তনৰ ধ্বনি-প্রতিধ্বনিৰে বামুণীগাৱঁৰ আকাশ বতাহ নিনাদিত। সকলোৰে মুখত ‘কৃষ্ণ’ ‘কৃষ্ণ’ ধ্বনি। এক নির্দোষ পৰমানন্দৰ পৰিবেশ। কাৰো কোনো ক্ষেত্রত লাজ, ভয়, দ্বিধা, শংকা নাই। অধিৱেশন থলীত সমবেত হোৱা অগণন ধর্মপ্রাণ নৰৰূপী নাৰায়ণৰ সমাগমত গাৰোৰ গোবিন্দ আতা সমন্বয় ক্ষেত্র সাক্ষাৎ বৈকুণ্ঠত পৰিণত হৈছে। সমবেত সুধী-সজ্জনসকল যেন প্ৰত্যেকে একো একোগৰাকী বৈকুণ্ঠৰ পাৰিষদ। নৰ-নাৰায়ণ ৰূপী ভক্ত-বৈষ্ণৱসকল বৈকুণ্ঠধামলৈ যেন ঢাপলি মেলি আহিছে – ভকতি-প্রেম-আনন্দৰ সৰোবৰত অৱগাহন কৰি জীৱন ধন্য কৰিবলৈ। বৈকুণ্ঠ প্রকাশি থকা হৰিনাম প্রেম অমৃতৰ নদী দক্ষিণ কামৰূপৰ বামুণীগাঁওলৈ ভক্তিজান হৈ বৈ আহিছে। প্রত্যেকৰে অন্তৰত বাজি উঠিছে শ্রৱণ-কীর্তন সপ্রেম ভকতিৰ ঐক্যতান। কাৰো মনত উচ্চ-নীচ, সৰু-বৰ, জাতি-অজাতি ভেদভাৱ নাই। সকলোৰে পৰিচয় এটাই – তেওঁলোক কৃষ্ণ-শংকৰৰ ভকত, শ্রীমন্ত শংকৰদেৱ সংঘৰ সংগী। সকলোৰে লক্ষ্য এটাই – গুৰু গৃহত সমবেত হৈ ভক্তি সৰোবৰত স্নান কৰি জীৱন ধন্য কৰা। কি যে অপূর্ব মহিমা গুৰু শংকৰৰ! কৃষ্ণৰ মোহন বাঁহীৰ সুমধুৰ ধ্বনিয়ে ব্রজধামৰ গোপিনীসকলক উদ্বাউল কৰাৰ দৰে গুৰুজনাৰ কৃষ্ণ-ভক্তিৰ মহিমাই যেন ভক্তসকলক বিমুগ্ধ কৰি তুলিছে। এই অপূৰ্ব মহিমাৰ সার্থক উপলব্ধিৰ বাবে নান দুখ-কষ্ট, আলৈ-আহুকাল নেওচি ধর্মপ্রাণ নৰ-নাৰীসকল লৰি আহিছে পূণ্যস্থান গাৰোৰ গোবিন্দ আতা সমন্বয় ক্ষেত্রলৈ। কৃতজ্ঞ চিত্তেৰে তেৰা সমস্তই গুৰুৰ চৰণত শ্রদ্ধার্ঘ্য নিবেদন কৰিছে – ভক্তি অঞ্জলি যাচিছে। বৈকুণ্ঠসদৃশ এই পূণ্যস্থানত সমবেত হোৱা লক্ষ লক্ষ ধর্মপ্রাণ নৰ-নাৰীসকলে কেৱল শ্রীমন্ত শংকৰদেৱ সংঘৰ দুর্জ্জেয় শক্তি আৰু অম্লান গৰিমাকে প্রকাশ কৰা নাই, এই সমাবেশে অসমীয়া জাতীয় জীৱনৰ স্বৰূপ আৰু মহত্ত্বকো বিশ্বৰ বুকুত পুনৰবাৰ প্রতিপন্ন কৰিলে।\nঐতিহ্যমণ্ডিত বগাই ৰাজ্যৰ বামুণীগাৱঁত অনুষ্ঠিত এই মহাসভা সাফল্যমণ্ডিত কৰিবলৈ জাতি-বর্ণ-ধর্ম-নির্বিশেষে দক্ষিণ-পশ্চিম কামৰূপ জিলা শাখাৰ সমূহ সংগী-বাপ সকলে যোৱা কেইবা মাহ ধৰি দিনে নিশাই অক্লান্ত-অশ্রান্ত পৰিশ্রম কৰি লক্ষ লক্ষ ধর্মপ্রাণ বাপ-বান্ধৱ আৰু আই মাতৃসকলক সেৱা শুশ্ৰুষা কৰিবৰ কাৰণে বিৰল সেৱা আগবঢ়াইছে। আদৰণি সমিতিৰ সভাপতি শ্রীযুত মহেশ মহন্ত বাপৰ নেতৃত্ব আৰু অনুপ্ৰেৰণাত আদৰণি সমিতিৰ বিষয়ববীয়া আৰু সদস্য-সদস্যা বাপ আইসকল আৰু ধর্মপ্রাণ কর্মীসকলে সম্পূর্ণ সেৱাৰ মনোভাৱেৰে দিনে নিশাই শ্রম কৰি অধিবেশনথলী সজাই পৰাই সম্পূর্ণ কৰি তুলিছে। দক্ষিণ-পশ্চিম কামৰূপ জিলা শাখাৰ সংগী-বাপসকলৰ এই মহান ত্যাগ আৰু কৰ্মপ্ৰেৰণা বাস্তৱিকতে অনুকৰণীয়।\nআদৰণি সমিতিৰ নেতৃত্বত খেৰ, বাঁহ, নৰা, কাঠ, টিনপাতৰ আদিৰে আটকধুনীয়াকৈ নিৰ্মিত অস্থায়ী নামঘৰ, মূল সভামণ্ডপ, মঞ্চ, কার্যালয়, প্রতিনিধি সভা মণ্ডপ, ধর্মধ্বজ্জা উত্তোলন থলী, প্রতিনিধি শিবিৰসমূহ, ভোজনালয়, স্বাস্থ্য সেৱা শিবিৰ, সেৱা বাহিনী শিবিৰ, উপ-সমিতিৰ কার্যালয়, প্রদর্শনী আৰু গ্রন্থমেলাৰ স্থান, অনুসন্ধান কক্ষ, দোকান-পোহাৰৰ স্থান, গাড়ী ৰখা ঠাই আদি নির্মাণ কৰি সমগ্র অধিৱেশনথলী সু-সজ্জিত কৰি তোলে। তদুপৰি চালে চকু ৰোৱাকৈ নির্মিত মূল তোৰণ, অধিৱেশনথলীৰ প্রৱেশ দ্বাৰত নির্মিত তোৰণ আৰু অধিৱেশনথলী সংযোগী প্রধান পথত নির্মিত তোৰণসমূহৰ শিল্প কলা আৰু কাৰুকাৰ্যই লক্ষ লক্ষ ভকত-বৈষ্ণৱ চমক লগাইছে।\nগাৰোৰ গোবিন্দ আতা সমন্বয় ক্ষেত্রত সমবেত হোবা লক্ষ লক্ষ ভক্তপ্রাণ লোকসকলৰ প্রতিগৰাকীয়ে আত্মনিয়ন্ত্রণ, সু-শৃঙ্খলা, পৰিমার্জিত চাল-চলন, ভক্তিপূর্ণ আচাৰ-ব্যবহাৰ, সুৰুচিপূর্ণ কথন-বচন আৰু জাতীয় সাজ-পোছাকে অসমীয়া মহাজাতিৰ সাংস্কৃতিৰ সৌন্দর্য আৰু বৈশিষ্ট্য জগতৰ বুকুত পুনৰবাৰ প্রতিপন্ন কৰিব পাৰিছে। অপ-সংস্কৃতিৰে ভৰা আজিৰ সমাজৰ লেতেৰা ৰূপৰ বিপৰীতে শংকৰী ধর্মাদর্শত ব্রতী সংঘৰ সংগী বাপ-বান্ধৱ, আই-মাতৃ, সেৱক-সেৱিকা সকলে সামূহিকভাৱে অসমৰ আধ্যাত্মিক-সাংস্কৃতিক-সামাজিক সৌন্দৰ্য বেকত কৰিব পৰাতো বৰ প্রেৰণাদায়ক কথা।\nঅধিৱেশনথলীত সমবেত হোবা লক্ষ লক্ষ জনসমুদ্রক আদৰণী সমিতিৰ বাপ আই সকলে আৰু স্বেচ্ছাসেৱক/স্বেচ্ছাসেৱিকাসকলে আগবঢ়োৱা ভক্তিপূর্ণ সেৱা শুশ্রষা, বিনয়, নম্রতা আৰু ভক্তিপূর্ণ আচাৰ ব্যৱহাৰে সমবেত জনগণৰ চিত্ত আকর্ষণ কৰে। মানুহৰ প্রতি থকা অফুৰন্ত শ্রদ্ধা, প্রেম-প্রীতি, দয়া-মৰমৰ অপূর্ব নিদর্শন দক্ষিণ-পশ্চিম কামৰূপ জিলাৰ ৰাইজে তেখেতসকলৰ সেৱাৰ জৰিয়তে দাঙি ধৰিব পৰাটো পৰম গৌৰৱৰ কথা। এই ক্ষেত্রত শ্রীমন্ত শংকৰদেৱ সংঘৰ “সেৱা বাহিনী”ৰ সেৱক-সেৱিকাসকলে আগবঢ়োৱা সেৱা কর্ম বিশেষভাৱে উল্লেখযোগ্য। বৈশিষ্ট্যপূর্ণ অসমীয়া সাজ পোছাক পৰিধান কৰি গলত ফুলাম গামোছা, মুখত হাঁহি, চকুত উজ্জ্বল জ্যোতি লৈ গুৰু ধর্মাদর্শত আত্ম-নিয়োজন কৰা যুৱক-যুৱতী আৰু কিশোৰ-কিশোৰীসকলে কেতিয়াবা নাম-কীর্তন কৰি, কেতিয়াবা হাতজোৰ কৰি ‘কৃষ্ণ’ ‘কৃষ্ণ’ ধ্বনিৰে বিশাল জনগণক আদৰিছে, যুদ্ধং দেহি মনোভাৱেৰে ভকত বৈষ্ণৱক সেৱা শুশ্ৰুষা কৰিছে। অধিৱেশনৰ শেষৰ দিনা যেতিয়া বৈষ্ণৱ, বাপ, আই-মাতৃসকলে স্বগৃহ অভিমুখে ৰাওনা হ’ব ধৰাত অধিৱেশনৰ মুখ্য তোৰণৰ সন্মুখত সেৱা-বাহিনীৰ যুৱক-যুৱতীসকলে আঠুকাঢ়ি শাৰীপাতি ভকত, বৈষ্ণৱসকলৰ চৰণ চুই দোষ-ক্রটিৰ মার্জনা বিচাৰি অশ্রুসিক্ত নয়নেৰে বিদায় সম্ভাষণ জনায়। আধ্যাত্মিক, নৈতিক আৰু সাংস্কৃতিক শিক্ষাৰে শিক্ষিত এইচাম যুৱক-যুৱতী আমাৰ জাতিৰ ভবিষ্যত সম্পদ বুলি নিশ্চিতভাৱে আশা কৰিব পাৰি।\nঅধিৱেশন উপলক্ষে আয়োজিত বিভিন্ন সভা-সমিতি, সাংস্কৃতিক শোভাযাত্রা, ভাগৱত ভ্রমণ আদি অতি সু-শৃংখলাপূৰ্ণভাবে সময়মতে অগণন জনতাৰ শান্তিপূর্ণ উপস্থিতিত সু-সম্পন্ন কৰিছে, এয়া আদৰণী সমিতিৰ কম কৃতিত্বৰ কথা নহয়! উপ-সমিতিৰ বিষয়ববীয়া, সদস্য-সদস্যা, বাপ আইসকলে সেৱা বাহিনীৰ পূর্ণ সহযোগিতাত নিজৰ নিজৰ দায়িত্ব সম্পূর্ণ নিষ্ঠা আৰু সততাৰে পালন কৰাৰ গুণতহে সকলো কাম সুচাৰুৰূপে সমাধা কৰিছে।\nঅধিৱেশনৰ পবিত্র অৱসৰতে আদৰণী সমিতিৰ স্মৃতিগ্রন্থ শাখাই “ভকতি কিৰণ” নামেৰে এখনি সৰ্বাংগসুন্দৰ স্মৃতিগ্ৰন্থও প্রকাশ কৰি উলিয়াইছে। প্রায় ৪০০ পৃষ্ঠাৰ এই স্মৃতিগ্ৰন্থখনিত অসমীয়া, ইংৰাজী, হিন্দী, বড়ো, ৰাভা আৰু গাৰো ভাষাত একশৰণ হৰিনাম ধর্মৰ বিভিন্ন দিশ আলোকপাত কৰাৰ উপৰিও সমাজ-সংস্কৃতি, ভাষা সাহিত্য আৰু দক্ষিণ কামৰূপ অঞ্চলৰ কিছু আভাস প্রকাশ কৰাৰ প্রয়াস কৰা হৈছে।\nশ্রীমন্ত শঙ্কৰদেৱ সঙ্ঘ – মিলন মঞ্চ। বিভিন্ন জাতি-উপজাতিৰ লোক ইয়াত আছে। শ্রীমন্ত শঙ্কৰদেৱক কেন্দ্র কৰি একত্রিত হৈছে। কৃষ্ণ ভক্তি কৰিছে। কৃষ্ণ-গুণ-নাম লৈছে। নাম প্রেমেৰে আপ্লুত হৈছে। শান্তি-সম্প্রীতিৰ মেল পাতিছে। ভ্রাতৃত্ববোধৰ দৌল বান্ধিছে। সকলোৰে মাজত সদ্ভাৱ গঢ়ি তুলিছে, সংঘ শক্তিক শক্তিমন্ত কৰিছে। সমদলে যাত্রা কৰিছে। এক আদর্শ, এক নীতি – আগবাঢ়ি গৈছে। একশৰণ ধর্মনীতিয়ে সকলোকে বান্ধি ৰাখিছে – ঐক্য সংহতি গঢ়িছে।\n← অতি সংক্ষেপে আধুনিক চিত্রশিল্প আৰু কিউবিজিমৰ বিষয়ে অলপ কথা -(ৰক্তিম গোস্বামী )\nঅপৰাধ সৃষ্টিৰ উৎসবোৰ -(টুৱাৰাম দত্ত) →\nকল, কলডিল, কলৰ পচলা, কলাখাৰ ইত্যাদিৰ বিষয়ে এখনি ৰচনা – ডাঃ ভূপেন শইকীয়া\nআহোম স্বৰ্গদেওসকলৰ ৰাজ অভিষেক- বিজয় বৰুৱা\nOctober 19, 2017 March 10, 2021 0\nপ্ৰিয় দৰ্শক, আমি আহি আহি আজিৰ নাটকৰ শেষ দৃশ্যত – উৎপল বাদল বৰুৱা